\NormalFont\ShortTitle{Zephaniah}

{\MT Zephaniah

\par }{\IS Hay Aat Ten Liblu

\par }{\IP {\EM{Hay Nangitudo' eten Liblu:}} hi Zephaniah.

\par }{\IP {\EM{Hay Nangitud'an Zephaniah eten Liblu:
}} nan Hudyud Judah.

\par }{\IP {\EM{Hay Pohdon nan Ngadan ten Liblun Ibaga:}} duway pohdonan ibaga ti nan oha ya hi Apo Dios di mangipo"oy, ya nan miyadwa ya hi Apo Dios di manalimun.

\par }{\IP {\EM{Hay Gutud hi Nangitud'anan ten Liblu:
}} hidin 640 B.C. nin.

\par }{\IP {\EM{Hay Teman ten Liblu:
}} hi Apo Dios di mumpapto' hitun luta an ta"on hi un way magugulu ti Hiyay munhumalyan amin hinan tataguh tun luta an ta"on hi unda Hudyud Judah.

\par }{\IP {\EM{Hay Outline ten Liblu:}}

\par }{\IO Hay aat di MOLTAON Apo Dios (1:1—3:7)

\par }{\IOB Hay moltaona ya nan iJudah (1:1—2:3)

\par }{\IOB Hay moltaona ya nan iPhilistia (2:4-7)

\par }{\IOB Hay moltaona ya nan iMoab ya nan i'Ammon (2:8-11)

\par }{\IOB Hay moltaona ya nan iCush (2:12)

\par }{\IOB Hay moltaona ya nan i'Assyria (2:13-15)

\par }{\IOB Hay moltaona ya nan iJerusalem (3:1-7)

\par }{\IO Hay aat di PUMPAPTOꞋAN Apo Dios (3:8-20)

\par }{\IOB Hay aatna ya abakon Apo Dios nan tatagu ta mihamad di pumpapto'ana (3:8)

\par }{\IOB Hay aatna ya baliwan Apo Dios nan tatagu ta mihamad di pumpapto'ana (3:9-13)

\par }{\IOB Hay aatna ya ipapto' Apo Dios nan tatagu ta mihamad di pumpapto'ana (3:14-17)

\par }{\IOB Hay aatna ya ipaphod Apo Dios nan tatagu ta mihamad di pumpapto'ana (3:18-19).



\par }\ChapOne{1}{\PP \VerseOne{1}Hiyah te hinapit Apo Dios hi impa'innilanan ha"in an hi Zephaniah\FTNT{*}{{\FR 1:1 }{\FT{Hay pohdonan ibaga ya
}}{\FT{{\EM{hi Apo Dios di mangipo"oy}} unu
{\EM{hi Apo Dios di manalimun}}.}}} hidin gutud di nun'alian Josiah\FTNT{†}{{\FR 1:1 }{\FT{Hay nun'alianad Judah ya hidin 640-609 B.C. Ya hay udumnan mataguh din nun'aliana ya hi Jeremiah, ya da Nahum ay Habakkuk an propetadan tulu.}}} an hina' Amon hidid Judah. Ha"in ya nalpua' hinan holag Cushi an hina' Gedaliah an imbaluy Amariah an hina' Hezekiah.\FTNT{‡}{{\FR 1:1 }{\FT{Hay nun'alian Hezekiah ad Judah ya hidin 715-686 B.C. At hi Zephaniah ya ohan holag di ali.}}}


\par }{\SH Nan Gutud di Punhumalyaan Apo Dios
\par }
{\Q \VS{2}Inalin Apo Dios ay ha"in an hi Zephaniah di,

\par }{\QC “Ha"in an hi Apo Dios ya ubaho' an amin nan wah tun luta


\par }{\Q \VS{3}ti ubaho' an amin nan tatagu,

\par }{\QC ya nan animal,

\par }{\QB ya ta"on nan do'ol an hamutid daya,

\par }{\QC ya nan wah baybay

\par }{\QB ta way aton nan adi umunud ay Ha"in an mun'a'ubah.”


\par }{\SH Hay Panumalyaan Apo Dios ad Judah
\par }
{\Q \VS{4}Ya innaynayun Apo Dios an himmapit ay ha"in an hi Zephaniah an inalinay

\par }{\QC “Ha"in an hi Apo Dios ya moltao' nan tatagud Judah ya ad Jerusalem an kapitulyuda,

\par }{\QB ya ubaho' goh nan way na'angang hinan mundayaw hi bulul an Ba'al eten babluy

\par }{\QC ta mi'id di gun umuy an mundayaw ya ta"on hanan papadi.


\par }{\Q \VS{5}Ya ubaho' goh nan tagun umuy hi atap di abungdan mundayaw hinan abittubittuan ad daya,

\par }{\QC ya nan mundayaw an mangihapatah nan amakulugdan Apo Dios,

\par }{\QB ya nan munhapata goh hinan bulul an hi Molek.\FTNT{§}{{\FR 1:5 }{\FT{Hi Molek di bulul nan i'Ammon. Hay udum an ngadana ya Molok, ya Milcom, ya Malcam. Ya hay pohdonan ibaga ya
}}{\FT{{\EM{nan mun'ali}}.}}}


\par }{\Q \VS{6}Ti ubaho' nan nangidinong an umunud ay Ha"in

\par }{\QC ya nan adi mamhod an umalin mumpabaddang ay Ha"in.


\par }{\BB \par }
{\Q \VS{7}Ha"in an na'abbagbagtun Dios ya magadyuh an madatngan di gutud hi punhumalyaa' ay da'yu,

\par }{\QC at duminong ayu ti ay paddungnay e'nong'un da'yun iJudah

\par }{\QB ti ayaga' nan buhulyun iBabylon ta way atondan mamatoy ay da'yu

\par }{\QC an ayda me"an hinan me'nong.


\par }{\Q \VS{8}Ya henen gutud an punhumalyaan ya moltao' an amin nan mumpangipangpangulu,

\par }{\QC ya nan linala'in imbabaluy nan ali,

\par }{\QB ya an amin nan mangiyengngoh hinan ugalin nan bunag.


\par }{\Q \VS{9}Makulug an moltao' nan middum an mi'dayaw hinan dayawon nan agguy kimmulug,

\par }{\QC ya nan lumayalayah,

\par }{\QB ya nan pumatopatoy ta punuwonda nan timplun nan diosdah nan hamhamonda.”


\par }{\BB \par }
{\Q \VS{10}Ya inalin goh Apo Dios di,

\par }{\QC “Henen gutud ya donglonyu nan nidugah an kumanilah nan way Pantaw an Ekan hidid Jerusalem,

\par }{\QB ya ahi'e'ebel hinan Balbalun Barangay\FTNT{*}{{\FR 1:10 }{\FT{Unu New Quarter.}}} hidid Jerusalem,

\par }{\QC ya wada goh di ahingungulngul hinan nunlene'woh an dudunduntug.


\par }{\Q \VS{11}Da'yun numpunhituh neheggon hinan way palengke ya kumila ayu

\par }{\QC ti an amin nan mumpungkumildu ya mun'atoyda!


\par }{\Q \VS{12}Ya paddungnay tolga' di dilag ta pundilaga' ad Jerusalem\FTNT{†}{{\FR 1:12 }{\FT{Hay alyondah na'at hidin nangamehan nan iBabylon hinan iJudah ya hidin 586 B.C. ya inhamhamaddan nanganap hinan iJudah hinan nipo"oyandah nan abung, unu kulha, unu lubu', unu ad dolom, ya inusalday dilag ta tigonday awadanda.}}}

\par }{\QC ta moltao' nan u'umbun an hay nomnomonda ya malenggopdan inaliday,

\par }{\QB Hi Apo Dios ya mi'id maphod unu nappuhih atonan ditu'u!

\par }{\QC Hiyah ne inalida.


\par }{\Q \VS{13}Mu mun'ahamham damdama nan mun'apla'an an inadangyanda,

\par }{\QC ya mun'apa"i nan a'abungda.

\par }{\QB Ya gunda munha"ad hi abungda,

\par }{\QC mu bo'on diday munhitu.

\par }{\QB Ya muntanomdah greyp,

\par }{\QC mu bo'on diday manamtam.”


\par }{\SH Nan Atata'ot an Gutud Apo Dios
\par }
{\Q \VS{14}Ya inalin goh Apo Dios ay ha"in an hi Zephaniah di,

\par }{\QC “Magadyuh ahan an madatngan di algaw hi pummoltaa' hinan tatagu,

\par }{\QB ya nidugah an atata'ot di ma'at,

\par }{\QC at ta"on nan nun'atulid an tindalu ya kumilada.


\par }{\Q \VS{15}Ya henen pangipuhaya' hinan nidugah an bungot'u

\par }{\QC ya hiyah ne goh di punligatan nan tatagu,

\par }{\QB ya numanomnomanda,

\par }{\QC ya apa"ianda,

\par }{\QB ya a'ubahanda,

\par }{\QC ya henen gutud goh ya nidugah an munhehellong.


\par }{\Q \VS{16}Ya henen timpu ya madngol di gangoh di talampet hi ipa'innilaan di gubat,

\par }{\QC ya madngol di bugaw nan titindalun manggop hinan nahamad an allupna an siudad

\par }{\QB ya nan ata'nang an abung an pungguwalyaan hinan babluy.


\par }{\Q \VS{17}Ya paligato' hi nidugah nan tatagu ta ayda nabulaw an ahi'ap'apu'ap ti numbaholdan Ha"in,

\par }{\QC at hiyanan mun'ibu'yag di daladan ay danum,

\par }{\QB ya mabulu' di odoldah nan luta.


\par }{\Q \VS{18}Ya henen gutud an pangipattiga' hinan ay apuy an bungot'u

\par }{\QC ya hanan adadangyan ya adi ibaliw nan silver ya balitu'da dida

\par }{\QB ti mamengpenghan an pogpogo' an amin nan wah tun luta.”




\par }\Chap{2}{\SH Hay Pangiyal'alu'andah Puntutuyuan
\par }
{\Q \VerseOne{1}Ya ha"in an hi Zephaniah ya inali' di,

\par }{\QC “Ma'amung ayu an da'yun mi'id ah bainan tatagu


\par }{\Q \VS{2}ti la'tot ya umat tu'u tatagwah nan dugin itayap di dibdib eden gutud

\par }{\QC an pangipattigan Apo Dios hi ongol an bungotnan ditu'u!


\par }{\Q \VS{3}At ditu'uh tun babluy an mumpa'ampa nongkay ya mangunud hinan mandal Apo Dios

\par }{\QC ya ma'ahhapul an dayawon tu'u Hiya,

\par }{\QB ya aton tu'uy maphod,

\par }{\QC ya ipa'ampa tu'u goh di odol tu'u

\par }{\QB ta olom ya melwang tu'un den timpun pangipuhayanah nan nidugah an bungotna!”


\par }{\SH Hay Ahumalyaan nan iPhilistia
\par }
{\R (Isa. 14:28-32; Jer. 47:1-7; Ezek. 25:15-17; Joel 3:4-8; Am. 1:6-8; Zech. 9:5-7)

\par }{\Q \VS{4}Ya ha"in an hi Zephaniah ya inali' nan ma'at hinan babluy ad Philistia an inali' di,

\par }{\QC “Nan siudad ad Gaza ya mabukawan,

\par }{\QB ya mun'apa"i goh ad Ashkelon,

\par }{\QC ya ma'amin an mun'apatoy nan tatagud Ashdod hi tongan di algaw,

\par }{\QB ya mun'akaphul an amin nan tataguh ad Ekron an babluyda.


\par }{\Q \VS{5}Ti ma'idutan ayun numpunhituh nan pingit di baybay\FTNT{*}{{\FR 2:5 }{\FT{Unu nan Mediterranean Sea.}}} an da'yun holag Kereth

\par }{\QC ti da'yuy a'atan nan inalin Apo Dios an inalinay,

\par }{\QB Pumpatoy'u da'yu ta engganay un mi'id ah ma'angang!

\par }{\QC Hiyah ne inalina.


\par }{\BB \par }
{\Q \VS{6}At henen babluyyuh nan pingit di baybay

\par }{\QC ya mumbalin hi pumpahtulan ya pu'od di kalnilu,


\par }{\Q \VS{7}ya nan agguy natoy an holag Judah di ad bagih nan pumpahtulanyu.

\par }{\QC Ya wa ay ta mahdom ya umuyda molo' hinan a'abung ad Ashkelon

\par }{\QB ti hi Apo Dios an Diosda ya ipapto'na dida,

\par }{\QC at ipabangngadna dida ta hakuponda din babluyda.”


\par }{\SH Hay Amoltaan nan iMoab ya nan i'Ammon
\par }
{\R (Moab: Isa. 15:1-16:14; 25:10-12; Jer. 48:1-47; Ezek. 25:8-11; Am. 2:1-3; Ammon: Jer. 49:1-6; Ezek. 21:28-32; 25:1-7; Am. 1:13-15)

\par }{\Q \VS{8}Hi Apo Dios ya inalinan ha"in an hi Zephaniah di,

\par }{\QC “Dengngol'u nan munha'it an panaphapit nan iMoab ya nan i'Ammon hinan tatagu'

\par }{\QB ti mumpahiyada ahan an alyonday,

\par }{\QC Polhonmi nan babluyyu!


\par }{\Q \VS{9}Mu Ha"in an matattagun Dios an Diosyun holag Israel

\par }{\QC ya ihapata' an mapatoy nan tatagud Moab an umatdad Sodom,

\par }{\QB ya nan tatagud Ammon an umatdad Gomorrah

\par }{\QC ti mumbalin danen babluy an adi tummol di mitanom hi enggana.

\par }{\QB Mu nan tatagu' hi pidwa ya hidiy pumbabluyanda!”


\par }{\BB \par }
{\Q \VS{10}Ya ha"in an hi Zephaniah ya inali' goh di,

\par }{\QC “Hiyah ne aat di pummoltan Apo Dios an nidugah di abalinanah nan tatagud Moab ya ad Ammon

\par }{\QB an dumalat nan pumpahiyaanda ya nan pamihupihulandah nan tataguna.


\par }{\Q \VS{11}At nidugah an atata'ot di ipaholtap Apo Dios ay dida,

\par }{\QC ya pumbalinona an amin nan abulubulul an inyamman di tataguh tun lutah mi'id di hulbida.

\par }{\QB At la'tot ya an amin di tataguh nan abablubabluy an awadan nan lutada tuwali ya hi Apo Dios di dayawonda.”


\par }{\SH Hay Amoltaan nan iCush\FTNT{†}{{\FR 2:11 }{\FT{Unu nan i'Ethiopia.}}}
\par }
{\R (Isa. 18:1-7; 20:1-6)

\par }{\Q \VS{12}Ya alyo' goh an hi Zephaniah di,

\par }{\QC “Da'yun iCush ya ipa'alin goh Apo Dios nan titindalun nan buhulyu\FTNT{‡}{{\FR 2:12 }{\FT{Mid mapto' ya nan iBabylon.}}}

\par }{\QB ta pumpatoy da'yu.”


\par }{\SH Hay Amoltaan nan i'Assyria
\par }
{\R (Isa. 14:24-27)

\par }{\Q \VS{13}Ya alyo' goh an hi Zephaniah di,

\par }{\QC “Usalon Apo Dios nan nidugah an abalinana an mama"ih nan babluy ad Assyria

\par }{\QB an wah immapit hi iggid hi un hagangon di buhu'an di algaw,

\par }{\QC ya ta"on ad Nineveh an kapitulyuda ta mumbalin hi mapulun an mi'id danum ta mun'amaganan nan luta.\FTNT{§}{{\FR 2:13 }{\FT{Gapu ta napa"id Nineveh hidin 612 B.C. at mahapul an hidin gutud din impa'innilan Zephaniah ya ahi ma'at 612 B.C.}}}


\par }{\Q \VS{14}At hiyay a'amungan nan animal hi inalahan ya nan numbino'ob'on an animal,

\par }{\QC ya nan guup, ya tu"u'an, ya akup ya mumpunhitudah nan nun'apa"i an timpluda,

\par }{\QB ya ma"adngol di alidah nan do'ol an tawa.

\par }{\QC Ya humelhelda goh hinan bunol di abung,

\par }{\QB ya mun'a'aan an amin nan ayiw an cedar an niyammah nan a'abung.\FTNT{*}{{\FR 2:14 }{\FT{Nabayag an na'aliwan nan lugal hi awadan din napa"in siudad ad Nineveh, mu ad ugwan ya inah'upanday awadana.}}}


\par }{\Q \VS{15}Umat hinay ma'at hinan a'abung hinan siudad

\par }{\QC ti nan tatagu ya nidugah di pumpahiyaandah nan abalinanda

\par }{\QB ti hay ninomnomda ya malenggopda.

\par }{\QC Ya hay ninomnomda goh ya nan siudadday ma'abbi'ah hi an amin an asiudasiudad hitun luta,

\par }{\QB mu ad ugwan ya nun'apa"i an hiyay punhituwan nongkay nan numbino'ob'on an animal hi inalahan.

\par }{\QC At an amin nan maluh an mannig hi aatna ya abatlanda ya mungwigiwigdan mannig.”




\par }\Chap{3}{\SH Hay Aat nan Bahol ya nan Abaliwan ad Jerusalem
\par }
{\Q \VerseOne{1}Ya alyo' goh an hi Zephaniah di,

\par }{\QC “Mahmo' tu'un iJerusalem ti nan babluy tu'u ya ma'idutan ya mapa"i

\par }{\QB ti hiyay nido'lan nan nun'appuhiy pangatda

\par }{\QC ti ta"on nan a'ap'apu tu'u ya paligaton ditu'u.


\par }{\Q \VS{2}Ya mi'id ahan denol tu'un Apo Dios,

\par }{\QC ya adi tu'u mumpabadang ay Apo Dios.

\par }{\QB Ya adi tu'u goh mumpatugun,

\par }{\QC ya adi tu'u ahan umunud.


\par }{\Q \VS{3}Ya nan u'upihyal hitu ya umatdah nan atata'ot an layon,

\par }{\QC ya nan huhuwis ya nipaddungdah nan wolves\FTNT{*}{{\FR 3:3 }{\FT{Umatdah nan atata'ot an ahu, mu o"ongolda ya un nan ahu.}}} an nabukang

\par }{\QB an mid ah ang'angondah onondah nan mabiggat.


\par }{\Q \VS{4}Ya nan propetah tu ya mumpahiyada ya ahilalayahda,

\par }{\QC ya nan papadih tu ya agaga"ihaw an umipabain di atondah nan Timplu

\par }{\QB an adida unudon nan Uldin Apo Dios.


\par }{\Q \VS{5}Mu wagwadah Apo Dios an niniddum ay ditu'u

\par }{\QC an na'ahhamad di gunna pangipapto' hinan tataguna an adina ipangngel.

\par }{\QB Mu adi damdama bumain hanan gun mangamangat hinan nun'appuhi.”


\par }{\BB \par }
{\Q \VS{6}Ya inalin Apo Dios di,

\par }{\QC “Pumpatoy'u nan Hentil hi abablubabluy,

\par }{\QB ya pumpa"i' nan nun'ihamad an allupda ya nan pungguwalyaanda,

\par }{\QC at mi'id ah ohah nan tataguh mundaldallanan hinan kalatada eden babluy.


\par }{\Q \VS{7}At hay ninomnom'u ya olom ya hiyah ne mangipata'ot ay da'yud Jerusalem

\par }{\QC ta abulutonyu nan itugun'un mipadan ay da'yu,

\par }{\QB ta way aton nan numbabluyanyun adi mun'apa"i

\par }{\QC unu ta way ato' an adi mangituluy an mummoltan da'yu!

\par }{\QB Mu unyuat goh inyal'alla an gun nangat hinan nidugdugah an na"appuhi!


\par }{\BB \par }
{\Q \VS{8}At hodonyu nan gutud di punhumalyaa'

\par }{\QC ti ninomnom'un amungon nan anasyonasyon hitun alutaluta

\par }{\QB ta ipuhay'un da'yu nan nidugah an bungot'u ti mamolta ayun amin,

\par }{\QC ya mapa"in amin nan wah tun lutah nan ay apuy an bungot'u.


\par }{\BB \par }
{\Q \VS{9}Ya alpahan nen a'atana ya ipaphod'u mahkay nan panapit an amin nan tatagu

\par }{\QC ta an amindan hinohha ya ma'amungdan mundayaw ay Ha"in,

\par }{\QB ya mundedehhanda goh an munhulbin Ha"in.


\par }{\Q \VS{10}Ya ta"on din nun'iwa'at an tatagu' an immuy numpunhituh nan dammang di pingit di numbino'ob'on an wangwang hidid Cush\FTNT{†}{{\FR 3:10 }{\FT{Unu ad Ethiopia. Heden amatagun Zephaniah ya ad Cush di a'adagwian an lugal an i'innilan nan Hudyu, at hay nipaddunganan ditu'ud ugwan ya ad Papua New Guinea.}}}

\par }{\QC ya iyalida nan e'nongdan midat ay Ha"in.


\par }{\Q \VS{11}Ya adida mahkay mabainan an dumalat nan nun'appuhin ina'inatda

\par }{\QC ti pogpogo' an amin eten babluy nan umamlong an mumpahpahiya

\par }{\QB ta adida munle'le'od hinan me'gonan an Timplu'.


\par }{\Q \VS{12}Mu waday ang'ango' hi middum ay da'yu an nan na'na'unnud ya mumpa'ampa

\par }{\QC an mange'kod hi nitaguanan Ha"in.


\par }{\Q \VS{13}Ya nan ma'angang ay da'yun holag Israel ya adida mahkay aton di nappuhi,

\par }{\QC ya adida munlayah unu bumalbali.

\par }{\QB At unda mahkay mangmangan ya nolnolo'

\par }{\QC ti mi'id al'alin dida mahkay ti mi'id di mangipata'ot ay dida.”


\par }{\BB \par }
{\Q \VS{14}At ha"in an hi Zephaniah ya inali' di,

\par }{\QC “Ditu'un tatagud Zion ya umamlong tu'un mungkanta,

\par }{\QB ya olton tu'un mangit'u' hinan amlong tu'un tatagud Israel.

\par }{\QC Ya mundenol tu'u ya umamlong tu'u ahan an numpunhitud Jerusalem!


\par }{\Q \VS{15}Ti impadinong Apo Dios nan amoltaan tu'u ya nan mi'buhul ay ditu'u,

\par }{\QC ya hi Apo Dios mahkay di mun'alin ditu'un holag Israel,

\par }{\QB at mimiddum ay ditu'u.

\par }{\QC At badangan ditu'u ta adi tu'u mahkay tuma'ot.


\par }{\Q \VS{16}Ya awni ta madatngan henen gutud at alyon nan tatagun ditu'un iJerusalem di,

\par }{\QC Adi ayu tuma'ot an wad Zion,

\par }{\QB ya adi ayu munlungdaya.


\par }{\Q \VS{17}Ti mimiddum ay da'yuh Apo Dios an Diosyu,

\par }{\QC ya nidugah di abalinanan mamaliw ay da'yu,

\par }{\QB at umabak ayu!

\par }{\QC Ya nidugah di pangiyamlonganan da'yu,

\par }{\QB at idatnay baluh pi'taguanyu an dumalat nan nidugah an pamhodna

\par }{\QC ti dumalat nan pangipa'amlonganyun Hiya ya it'u'nan kumantah pun'am'amlongana!”


\par }{\BB \par }
{\Q \VS{18}Ti inalin Apo Dios di,

\par }{\QC “Pogpogo' di punholholtapanyuh pangatanyuh behtayu

\par }{\QB ta adi ayu mahkay munlungdaya ya mabainan.


\par }{\Q \VS{19}Ti immannung an awni ta madatngan henen gutud

\par }{\QC at moltao' an amin nan mangipaligligat ay da'yu.

\par }{\QB Ya baliwa' an amin nan nun'apilay,

\par }{\QC ya amungo' an amin din nun'iwa'at hinan udumnan babluy,

\par }{\QB ya idat'uy ipabagbagtuanda ya nan a'e'gonandah nan babluy an din gunda nabainan.


\par }{\Q \VS{20}Ya hene goh an gutudna ya amungo' nongkay da'yu

\par }{\QC ta iyanamut'u da'yuh nan tono' an babluyyu.

\par }{\QB Ya idat'uy ipabagbagtuanyu ya a'e'gonanyuh an amin hinan tataguh tun luta

\par }{\QC ti ibangngad'uy pumhodanyu.

\par }{\QB Ha"in an Dios di nanapit ete.”

\par }