\NormalFont\ShortTitle{Amos}

{\MT Amos

\par }{\IS Hay Aat Ten Liblu

\par }{\IP {\EM{Hay Nangitudo' eten Liblu:}} hi Amos.

\par }{\IP {\EM{Hay Nangitud'an Amos eten Liblu:
}} nan Hudyud Israel hi appit hi iggid hi un hagangon di buhu'an di algaw.

\par }{\IP {\EM{Hay Pohdon nan Ngadan ten Liblun Ibaga:}} hi Apo Dios di mami'ug.

\par }{\IP {\EM{Hay Gutud hi Nangitud'anan ten Liblu:
}} hidin 760 B.C. nin.

\par }{\IP {\EM{Hay Teman ten Liblu:
}} gapu ta gun impa'annung Apo Dios din intulagnah nan Hudyu at mahapul an ipa'annungda goh nan intulagdan Hiya.

\par }{\IP {\EM{Hay Outline ten Liblu:}}

\par }{\IO Waday WALUN IMPAꞋINNILAN Amos an imbaagnah aat nan abablubabluy (1:1—2:16)

\par }{\IO Waday TULUN MENSAHEN Amos an imbaagnah aat ad Israel (3:1—6:14)

\par }{\IO Waday ONOM AN ENENAP Amos an imbaagnah aat nan aligatan di Hudyu (7:1—9:10)

\par }{\IO Waday OHAN INTULAG Amos an imbaagnah aat di pumhodan ad Israel (9:11-15).



\par }\ChapOne{1}{\PP \VerseOne{1}Hiyatuy impa'innilan Apo Dios ay ha"in an hi Amos\FTNT{*}{{\FR 1:1 }{\FT{Henen ngadana ya unda hene'he'dod ti hay immannung an ngadana ya
}}{\FT{{\EM{Amasiah}}, ya hay pohdonan ibaga ya
{\EM{hi Apo Dios di mami'ug}}. Ya hay gutud hidin nuntamuana ya hidin 760-750 B.C. nin. Ya ta"on un iJudah mu ad Israel hi appit hi iggid hi un hagangon di buhu'an di algaw di nuntamuana.}}} an ohan mumpahtul hi kalniluh ad Tekoa.\FTNT{†}{{\FR 1:1 }{\FT{Hay inadagwinah nan babluy ad Bethlehem ya hi'itangan umuy hi himpuluy kilomitlu, ya hay inadagwinah nan babluy ad Jerusalem ya nahuluk hi himpulu ta pituy kilomitlu.}}} Impa'innilana nan ma'at ay da'min holag Israel hidin duway tawon di nalauh ya un mawada din alyog.\FTNT{‡}{{\FR 1:1 }{\FT{Agguy tu'u inilay ustuh tawon hidin alyog hidin nun'alian Uzziah, mu hiyay nidugah an alyog ti ta"on un hi Zechariah an propeta ya imbaagnay aatna goh (Zech. 14:5).}}} Eden gutud ya hi Uzziah\FTNT{§}{{\FR 1:1 }{\FT{Hay nun'alianad Judah ya hidin 792-740 B.C.}}} di alih ad Judah, ya hi Jeroboam\FTNT{*}{{\FR 1:1 }{\FT{Hiya ya hi Jeroboam II, ya hay nun'alianad Israel ya hidin 793-753 B.C.}}} an hina' Jehoash di alid Israel.


\par }{\PP \VS{2}At ha"in an hi Amos ya inali' di,

\par }{\QC “Hidin himmapitan Apo Dios hidih nan Timpluh dih Zion hidid Jerusalem

\par }{\QB ya himbumagga ya nun'alangun amin din holo' hinan pahtu

\par }{\QC ya nan ayiw hinan Duntug an Carmel.”


\par }{\SH Hay Pummoltaan Apo Dios hinan Tatagud Damascus\FTNT{†}{{\FR 1:2 }{\FT{Hiyah ne kapitulyud Aram (unu ad Syria).}}}
\par }
{\R (Isa. 17:1-3; Jer. 49:23-27; Zech. 9:1)

\par }{\Q \VS{3}Ya inalin Apo Dios ay ha"in di,

\par }{\QC “Gun numbahol nan tatagud Damascus,

\par }{\QB at hiyanan moltao' dida an dumalat nan nidugah an bungot'u!

\par }{\QC Ti nidugah di nangatdah nan tatagu' ad Gilead an umat hi a'ili'an di paguy.


\par }{\Q \VS{4}At ipa'ali' nan apuy\FTNT{‡}{{\FR 1:4 }{\FT{Hay itudun ten apuy ya nan aton nan mangabak hi gubat hinan ma'abak ti gohbonday siudadda.}}} ta gohbona nan abung nan Alin hi Hazael,\FTNT{§}{{\FR 1:4 }{\FT{Hay nun'alianad Damascus ya hidin 842-796 B.C.}}}

\par }{\QC ya mapa"i goh nan nun'ihamad an allup an impiyamman din hi Ben-Hadad.\FTNT{*}{{\FR 1:4 }{\FT{Hiyay imbaluy nan Alin hi Hazael an nipallog ay hiyan nun'ali, ya hay nun'alianad Damascus ya hidin 796-775 B.C.}}}


\par }{\Q \VS{5}Ya pumpa"i' goh nan atangotangob di pantaw nan siudad ad Damascus,

\par }{\QC ya ubaho' nan numpunhituh nan Nundotal an Aven.\FTNT{†}{{\FR 1:5 }{\FT{Hay pohdonan ibaga ya
}}{\FT{{\EM{na"appuhin nundotal an luta}}.}}}

\par }{\QB Ya nun'ipadpap'u nan tatagud Damascus ya nan alid Beth Eden\FTNT{‡}{{\FR 1:5 }{\FT{Mid mapto' ya oha goh an ngadan nan siudad ad Damascus.}}} ta miyuydad Kir\FTNT{§}{{\FR 1:5 }{\FT{Mid mapto' ya ohan siudad hi ad Elam (unu ad Iran).}}} ta mumbalindah balud hidi.

\par }{\QC Hiyah ne hinapit Apo Dios.”


\par }{\SH Hay Pummoltaan Apo Dios hinan Tatagud Gaza\FTNT{*}{{\FR 1:5 }{\FT{Waday leman siudad hi ad Philistia an ad Gaza, ya ad Ashdod, ya ad Ashkelon, ya ad Gath, ya ad Ekron, ya napapaddung di haaddan hinohhah di ti mid di ohan didah ay kapitulyuna. At hay itudtuduwan ten Am. 1:6-8 ya nan tatagud Philistia.}}}
\par }
{\R (Isa. 14:28-32; Jer. 47:1-7; Ezek. 25:15-17; Joel 3:4-8; Zeph. 2:4-7; Zech. 9:5-7)

\par }{\Q \VS{6}Ya inalin goh Apo Dios ay ha"in di,

\par }{\QC “Gun numbahol goh nan tatagud Gaza,

\par }{\QB at hiyanan nidugah an moltao' didan dumalat nan nunheglan bungot'u

\par }{\QC ti do'ol ahan hinan tatagu' di inihbutdah nan holag Edom.


\par }{\Q \VS{7}At hiyanan ta"on un hidi ya ipa'ali' goh di apuy

\par }{\QC ta mun'oghob nan nun'ihamad an allupda.


\par }{\Q \VS{8}Ya ubaho' nan a'ap'apud Philistia an nan wad Ashdod ya ad Ashkelon,

\par }{\QC ya ta"on ad Ekron ta mi'id di ma'angang ay didan amin.

\par }{\QB Hiyah ne hinapit nan na'abbagbagtun Dios.”


\par }{\SH Hay Pummoltaan Apo Dios hinan Tatagud Tyre\FTNT{†}{{\FR 1:8 }{\FT{Hene ya nabagtun siudad ad Phoenicia an wah nan pingit di Baybay an Mediterranean.}}}
\par }
{\R (Isa. 23:1-18; Ezek. 26:1—28:19; Joel 3:4-8; Zech. 9:3-4)

\par }{\Q \VS{9}Ya inalin goh Apo Dios ay ha"in di,

\par }{\QC “Gun goh numbahol nan tatagud Tyre ti inihbutda nan holag Israel hinan holag Edom.

\par }{\QB Ya imbahhawda goh udot din nunhahapitandan himbabadangda,

\par }{\QC at hiyanan nidugah an moltao' didan dumalat nan nunheglan bungot'u.


\par }{\Q \VS{10}At hiyay dumalat hi pangipa'alia' hi apuy hidi

\par }{\QC ta moghob nan nun'ihamad an allupdad Tyre.”


\par }{\SH Hay Pummoltaan Apo Dios hinan Holag Edom
\par }
{\R (Isa. 21:11-12; Jer. 49:7-22; Ezek. 25:12-14; 35:1-15; Obad. 1:1-21)

\par }{\Q \VS{11}Impa'innilan goh Apo Dios ay ha"in di,

\par }{\QC “Gun numbahol nan holag Edom,

\par }{\QB at hiyanan nidugah an moltao' didan dumalat nan nunheglan bungot'u.

\par }{\QC Ti nidugah di nangatdan da'yun i'ibbadan holag Israel ti pinatoyday udum an agguyda enehmo'an.


\par }{\Q \VS{12}At hiyay dumalat hi pangipa'alia' hi apuy

\par }{\QC ta mapa"in amin nan babluydad Teman ya ad Bozrah.”\FTNT{‡}{{\FR 1:12 }{\FT{Hiyanay duwan nundengwan siudad ad Edom.}}}


\par }{\SH Hay Pummoltaan Apo Dios hinan Holag Ammon
\par }
{\R (Jer. 49:1-6; Ezek. 21:28-32; 25:1-7; Zeph. 2:8-11)

\par }{\Q \VS{13}Inalin goh Apo Dios ay ha"in di,

\par }{\QC “Gun numbahol goh nan tatagud Ammon,

\par }{\QB at hiyanan nidugah an moltao' didan dumalat nan nunheglan bungot'u.

\par }{\QC Ti hidin ginubatda nan tutulangyun iGilead ta hakuponda nan babluy

\par }{\QB ya ta"on un nan numpunhabi ya ginulatdan numbughiy putuda.


\par }{\Q \VS{14}At hiyay dumalat goh hi pangipa'alia' hinan buhulda

\par }{\QC an ahitutu'u' an mumpanghob ad Rabbah\FTNT{§}{{\FR 1:14 }{\FT{Hiyah ne nabayag an ngadan ad Amman an kapitulyud Kingdom of Jordan ad ugwan.}}}

\par }{\QB ta mapa"i an umat hi pangat di mabi'ah an puo'.


\par }{\Q \VS{15}Ya umat goh an alanda nan alida ya nan u'upihyal

\par }{\QC ta miyuydah nan udumnan babluy ta mumbalindah balud hidi.

\par }{\QB Hiyah ne hinapit Apo Dios.”




\par }\Chap{2}{\SH Hay Pummoltaan Apo Dios hinan Holag Moab
\par }
{\R (Isa. 15:1—16:14; 25:10-12; Jer. 48:1-47; Ezek. 25:8-11; Zeph. 2:8-11)

\par }{\Q \VerseOne{1}Umat hituy hinapit Apo Dios ay ha"in hi aat nan holag Moab an inalinay,

\par }{\QC “Gun numbahol goh nan holag Moab

\par }{\QB an umat hinan nangngalandah nan tungal din alin nan holag Edom

\par }{\QC an do'ol di tawon hi naluh hi natayana ya genhobda ta numbalin hi dapul.


\par }{\Q \VS{2}At hiyanan ipa'ali' nan mi'gubat an ahitutu'u' ya nan muntalampet

\par }{\QC an manghob hinan nun'ihamad di allupna an ad Kerioth\FTNT{*}{{\FR 2:2 }{\FT{Ohan babluy nan holag Moab.}}}

\par }{\QB ya an amin hinan holag Moab.


\par }{\Q \VS{3}Ya ta"on un nan a'ap'apuh di ya nan u'upihyal ya mun'a'atoyda.

\par }{\QC Hiyah ne hinapit Apo Dios.”


\par }{\SH Hay Inalin Apo Dios hinan Holag Judah
\par }
{\Q \VS{4}Umat goh hituy hinapit Apo Dios ay ha"in hi aat tu'un holag Judah:

\par }{\QC “Ta"on un da'yun holag Judah ya gun ayu goh numbahol,

\par }{\QB at hiyanan nunheglan moltao' da'yu an dumalat nan nidugah an bungot'u.

\par }{\QC Ti nabaliyan ayuh nan mundayaw hi bulul an umat hinan dinayaw din o'ommodyu

\par }{\QB ti unyuat goh din'ug nan tudtudu'.


\par }{\Q \VS{5}At hiyah ne dumalat ya ipa'ali' di apuy ad Jerusalem

\par }{\QC ya an amin hinan holag Judah ta moghob.”


\par }{\SH Hay Inalin Apo Dios hinan i'Israel
\par }
{\Q \VS{6}Umat goh hituy hinapit Apo Dios ay ha"in hi aat nan i'Israel an inalinay,

\par }{\QC “Gun ayu goh numbahol an i'Israel,

\par }{\QB at hiyanan nunheglan moltao' da'yu an dumalat nan nidugah an bungot'u.

\par }{\QC Ti inihbutyu nan mid baholnan tatagun dumalat nan pamhodyuh pihhu,

\par }{\QB ya inihbutyu goh nan nun'awotwot an dumalat di inutangdah hapatus ay da'yu an adida pa'abbayad.


\par }{\Q \VS{7}At paddungnay pun'igatinyu nan nun'awotwot ti ibahhawyuy nahamad an pamanuhyun dida,

\par }{\QC ya bainonyu goh nan ngadan'u ti nan nunhin'aman da'yu

\par }{\QB ya munhinukkatdan mangeyelo' hinan himbutyun babai.


\par }{\Q \VS{8}Ya an amin nan awadan di pun'onnganyun Ha"in ya hidiy olo'anyu

\par }{\QC an ilulubungyu nan lubung nan nun'awotwot an namatangdah utangdan da'yu.

\par }{\QB Ya hidi goh di umin'inumanyuh nan ma'inum an innalyuh nan immutang ay da'yuh pihhu.


\par }{\BB \par }
{\Q \VS{9}Undan adiyu manomnom an tatagud Israel an hidin immayan nan o'ommodyud Canaan

\par }{\QC ya inubah'u nan holag Amor an atata'nang ya mun'abi'ah an nipaddungdah nan ayiw an cedar ya oak?

\par }{\QB At paddungnay inubah'u nan bungada ya lamutda.


\par }{\BB \par }
{\Q \VS{10}Ya ta"on un hidin nanaynan nan o'ommodyud Egypt

\par }{\QC ya Ha"in di nangekak ay dida ta impapto"u didah nan mapulun hi napat di tawon

\par }{\QB ya un'u mahkay ipaboltan din babluy nan holag Amor ay dida.


\par }{\Q \VS{11}Ya pento"uy udumnah nan linala'in imbabaluyyu ta diday propeta,

\par }{\QC ya nan udumnah nan ungunga ta diday ma'alih Nazirite\FTNT{†}{{\FR 2:11 }{\FT{Nan ma'alih Nazirite ya paniaw ay didah unda dapoon nan natoy, ya adida gidgidan di buu'da, ya adida uminum hi bayah. Ya manu ay atonda hana ya ta milahhindan tagun Apo Dios (Num. 6:1-21).}}}

\par }{\QB Da'yun i'Israel ya inilayun immannung hatu.


\par }{\Q \VS{12}Mu hay inatyu ya impa'inumanyuh bayah nan Nazirite,

\par }{\QC ya pinadananyu nan propeta ta adida ibabbaag di impa'innila' ay dida.


\par }{\BB \par }
{\Q \VS{13}At hiyah ne dumalat ya ubaho' da'yu

\par }{\QC an umat hi kalesa an napnuh paguy an mama"ih nan dalanda.


\par }{\Q \VS{14}At ta"on un hanan mabi'ah an lumayaw ya mid ologdan lumayaw,

\par }{\QC ya ta"on unda mun'abi'ah mu mami'id di bi'ahda,

\par }{\QB ya ta"on un nan tindalu ya mid ologdan mamaliw hi odolda.


\par }{\Q \VS{15}Ya ta"on goh nan nun'ala'eng an pumana ya humunodda,

\par }{\QC ya nan mun'abi'ah nongkay an tumagtag ya mid ologda,

\par }{\QB ya ta"on un nan nun'ala'eng an muntakay hinan kabayu ya mi'id goh di ologdan mamaliw hi odolda.


\par }{\Q \VS{16}At eden a'atana ya ta"on un nan nun'atulid an tindalun mi'gubat

\par }{\QC ya pun'iwallangday almasda ta lumayawda.

\par }{\QB Hiyah ne hinapit Apo Dios.”




\par }\Chap{3}{\SH Hay Pummoltaan Apo Dios hinan Holag Israel ti nan Nun'appuhin Ato'atonda
\par }
{\PP \VerseOne{1}Umat goh hituy hinapit Apo Dios ay ha"in hi aat tu'un holag Israel an holag din enekaknad Egypt

\VS{2}an inalinay,

\par }{\QC “An amin nan tataguh tun luta ya da'yu ya anggay di pento"uh tatagu',

\par }{\QB mu ta"on un umat hina ya moltao' da'yun dumalat nan numbaholanyu.”


\par }{\BB \par }
{\Q \VS{3}At ha"in an hi Amos ya inali' di,

\par }{\QC “Undan namaag ya nuntunud di duwan taguh unda agguy nuntulag?


\par }{\Q \VS{4}Ya undan namaag ya mun'ali nan layon hi bubulung hi un mi'id ah dempapnah onona?

\par }{\QC Ya undan mun'ali goh nan bu'tot an layon hi un mi'id ah dempapna?


\par }{\Q \VS{5}Ya umat goh hinan hamuti an adi namaag ya na'nah un mi'id di tappang nan lengon,

\par }{\QC ya adi goh namaag ya nalad nan lengon hi un mi'id di ma'na.


\par }{\Q \VS{6}Ya gulat ta mipagangoh nan talampet an mangipa'innilan waday gubat

\par }{\QC ya undan udot adi tuma'ot nan tataguh nan siudad?

\par }{\QB Ya umat goh hinah un namaag ya waday ligat an undan bo'on hi Apo Dios di nangiyabulut?


\par }{\BB \par }
{\Q \VS{7}Ya immannung an hi Apo Dios an na'abbagbagtu ya ipa'innilanah nan baalnan propeta

\par }{\QB an amin nan ninomnomnan aton ya un ma'at.


\par }{\Q \VS{8}Nan layon ya mun'ali ta way aton nan tatagun tuma'ot,

\par }{\QC ya umat goh an gahin un ipa'innilan nan propeta nan Hapit Apo Dios

\par }{\QB ta way aton nan adi mangunud an tuma'ot.


\par }{\BB \par }
{\Q \VS{9}At da'yun a'ap'apud Egypt ya ad Ashdod ya inalin Apo Dios ay da'yu

\par }{\QC ta ipa'innilayuh an amin hinan tatagu

\par }{\QB an mahapul an umuydan amin hinan aduntuduntug ad Samaria

\par }{\QC ta amangonda nan nidugah an pangatdah nan i'ibbadah di.


\par }{\Q \VS{10}Ti inalin Apo Dios di,

\par }{\QC Daden tataguy amangonyu an punuwonday a'abungdah nan inakawda,

\par }{\QB ya hinan penlohda,

\par }{\QC ya hinan nun'alada an dumalat nan inatdan nappuhi!


\par }{\Q \VS{11}At hiyanan awniat umali nan buhulyu\FTNT{*}{{\FR 3:11 }{\FT{Hiyah ne immalian nan i'Assyria an nama"ih nan babluydah din 722 B.C.}}} ta li'ubonda nan babluyyu,

\par }{\QC ya pumpa"ida nan nun'ihamad an allupyu

\par }{\QB ta punhamhamda nan nun'abalul an gina'uyu.


\par }{\Q \VS{12}Ya inalin goh Apo Dios di,

\par }{\QC Nahnot hinan iSamaria di mabalin an lumayaw,

\par }{\QB mu ta"on un umat hina ya hay ma'angang hi ilayawda ya un anggay di pungan ya hu'in di kama.

\par }{\QC At mi'id di hulbin hanan ilayawda an umat hinan mumpahtul hinan kalnilu an mi'id di hulbin di bumaliwana

\par }{\QB ti umu'uddum ya un anggay di inga unu hu'iy gunna' ah'upan an ma'angang.”


\par }{\BB \par }
{\PP \VS{13}Ya inalin goh Apo Dios an nidugah di abalinana ay ha"in di, “Donglom hete ta ibagam hinan i'ibbam hi ad Israel di,


\par }{\Q \VS{14}Nan gutud di pummoltaa' ay da'yud Israel an dumalat nan baholyu

\par }{\QC ya pumpa"i' nan pun'onngan hi ad Bethel\FTNT{†}{{\FR 3:14 }{\FT{Impiyamman nan Alin hi Jeroboam I an nun'alid Israel hidin 930-909 B.C. nan pun'onngan ad Bethel ta adi umuy nan i'Israel ad Jerusalem an mun'onong hinan immannung an pun'onngan hidi. At nan adi makulug an pun'onngan ad Bethel di nundayawandah nan bululda an Ba'al an ay buta'al an bakay tigawna, ya hiyah ne dimmalat hi nan'ugan nan i'Israel an wah appit hi iggid hi un hagangon di buhu'an di algaw ay Apo Dios (I Ki. 12:26-33).}}} ta magahda nan paddungnay ingan nan pun'onngan.\FTNT{‡}{{\FR 3:14 }{\FT{Waday opat an ha'gud an ay ingan nan pun'onngan, ya umu'uddum ya tumagtag nan pimmatoy ta ognanay ha'gudna ta olom ya mid mamatoy ay hiyah di ti e'gonan nan tatagu nan pun'onngan, at hiyanan adida patayon nan taguh di, at mabaliwan hidi (I Ki. 1:50-53). Mu intudun Amos an ta"on hi unda ognan nan ay ingan di pun'onngan mu adida mabaliwan damdama.}}}


\par }{\Q \VS{15}Ya pumpa"i' goh nan mun'aphod an abungda an ihinandah un tungnin unu tiyalgaw

\par }{\QC an ta"on hi un nun'a'al'altian hi ivory\FTNT{§}{{\FR 3:15 }{\FT{Hete ya nalpuh nan ha'gud di elepante.}}} unu ongol an abung.

\par }{\QB Hiyah ne hinapit Apo Dios.”




\par }\Chap{4}{\SH Hay Nan'ugan nan i'Israel ay Apo Dios
\par }
{\Q \VerseOne{1}Ya ha"in an hi Amos ya intuluy'un himmapit an inali' di,

\par }{\QC “Da'yun mun'atataban binabaid Samaria ya donglonyu

\par }{\QB ti da'yuy umat hinan mamabhug an mun'ataban bakah ad Bashan,

\par }{\QC ya da'yu goh di mangipaligligat hinan tatagun mahmo' an nun'awotwot.

\par }{\QB Ya mannag hinan ahawayu ta umiyalih inumonyu.


\par }{\Q \VS{2}Ya hi Apo Dios an na'abbagbagtu an na'ahhamad ya inalinay,

\par }{\QC Immannung an la'tot ya umat ayuh tilapia an bungwiton da'yu

\par }{\QB ta iyuy da'yuh nan udum an babluy.\FTNT{*}{{\FR 4:2 }{\FT{Ihnay latlatun mangipattig hidin inat nan i'Assyria an nangilayaw hinan tiniliwda an waday bungwit hinan olong unu timid di natiliw.}}}


\par }{\Q \VS{3}An hay ma'at ay da'yu ya pun'iguyud da'yu ta mun'iluhbut an mun'apa"i nan allupyu

\par }{\QC ta iyuy da'yuh nangappit ad Harmon.”\FTNT{†}{{\FR 4:3 }{\FT{Mid nanginnilad ugwan hi awadan ten babluy.}}}


\par }{\BB \par }
{\Q \VS{4}Ya inalin goh Apo Dios di,

\par }{\QC “Agayun i'Israel ta pun'udmanyuy baholyuh nan umuyyu pun'onngan hi ad Bethel ya ad Gilgal,

\par }{\QB ya ta"on hi un ayu gun mun'onong hi ahelhehelhelong

\par }{\QC ya iyuyyu nan miyapuluh nan bino'layuh un malauh di tuluy algaw,


\par }{\Q \VS{5}ya e'nongyu nan nabino'bo'an an tinapay hi Onong di Punyamananyun Ha"in.\FTNT{‡}{{\FR 4:5 }{\FT{Paniaw ahan hinan Hudyuh un way mun'onong ya iddumnay nabino'bo'an an tinapay hinan e'nongnah un bo'on hiyay Onong di Pi'lenggopan (Lev. 6:17; 7:12-13).}}}

\par }{\QC Mu waat an un hay pumpahpahiyaanyuy pohpohdonyun ipattig.


\par }{\Q \VS{6}Ya ten alyo' ay da'yuy,

\par }{\QC Ha"in di nangiyabulut hi batel hi an amin hinan abablubabluy ta mi'id ononyu,

\par }{\QB mu agguy ayu damdama nuntutuyu ta mumbangngad ayun Ha"in.


\par }{\BB \par }
{\Q \VS{7}Ya agguy'u inyabulut di udan hidin panapulan nan inhabalyu,

\par }{\QC mu inyabulut'uy umudananah nan udum an babluy,

\par }{\QB ya agguy'uh nan udum.

\par }{\QC At nadanuman di udum an payaw,

\par }{\QB mu mamagah nan udum,

\par }{\QC at nun'atoy an amin di wah di.


\par }{\Q \VS{8}Ya dumalat di aid di danum ya himmanagwangan nan tataguh umuyda humaguban hi inumonda,

\par }{\QC mu adi mun'olog ti un itang di danum.

\par }{\QB Mu ta"on un umat hinay na'at ya agguy ayu damdama nuntutuyu ta mumbangngad ayun Ha"in!


\par }{\BB \par }
{\Q \VS{9}Ya impa'ali' goh di puma"ih inhabalyu,

\par }{\QC at nun'alyaw ya nun'abegeh,

\par }{\QB ya impa'ali' goh di dudun ta nun'a'anda nan bungbungaan an ayiw an fig ya nan bungan di greyp.

\par }{\QC Mu ta"on un umat hinay na'at ya agguy ayu damdama nuntutuyu ta mumbangngad ayun Ha"in!


\par }{\BB \par }
{\Q \VS{10}Ya impa'ali' goh din nidugah an nunligatanyu an umat hidin inat'ud Egypt

\par }{\QC ti nun'ipapatoy'u din ungungan linala'in imbabaluyyuh din gubat

\par }{\QB an nun'iddum an nun'ahamham din kabayuda,

\par }{\QC at nidugah an ahi'a'agub an amin nan numpungkampuanyu.

\par }{\QB Mu ta"on un umat hinay na'at ya agguy ayu damdama nuntutuyu ta mumbangngad ayun Ha"in!


\par }{\BB \par }
{\Q \VS{11}Ya umat goh an inubah'uy udumnan da'yu an umat hidin inat'ud Sodom ya ad Gomorrah,\FTNT{§}{{\FR 4:11 }{\FT{Gen. 19:24-25.}}}

\par }{\QC ya nan nelwang ya umatdah nan gun mundalang an ayiw an nabaliwan hi apuy.\FTNT{*}{{\FR 4:11 }{\FT{Jude 1:23.}}}

\par }{\QB Mu ta"on un umat hinay na'at ya agguy ayu damdama nuntutuyu ta mumbangngad ayun Ha"in!


\par }{\BB \par }
{\Q \VS{12}At hiyanan moltao' da'yun i'Israel,

\par }{\QC at mundadaan ayun mi'haggangan ay Ha"in an Diosyu!


\par }{\BB \par }
{\Q \VS{13}Ha"in di Dios ya nidugah di abalina',

\par }{\QC ya Ha"in di mun'ap'apuh an amin hitun luta!

\par }{\QB Ti Ha"in din nunlumuh nan aduntuduntug ya dibdib,

\par }{\QC ya ta"on un nan patal ya helong,

\par }{\QB ya ipa'innila' nan ninomnom'un da'yun tatagu.”\FTNT{†}{{\FR 4:13 }{\FT{Hay kulugon di udum ya heten verse ya ho'ho'dod an kanta (an umat hinan udumnan ho'ho'dod an kantan nitudo' hinan Liblu an Am. 5:8-9 ya Am. 9:5-6).}}}




\par }\Chap{5}{\SH Hay Lumugwaan ya A'al'alu'an nan i'Israel an Muntutuyu
\par }
{\PP \VerseOne{1}Ya ha"in an hi Amos ya inali' di, “Da'yun i'ibba ad Israel ya donglonyuh ten kantan mikantah nan way matoy an ikanta' ay da'yu:


\par }{\Q \VS{2}Da'yun i'ibba' ad Israel an pohpohdo'

\par }{\QC ya mipaddung ayuh nan nagah ya nunnonong hinan nagahana

\par }{\QB ti mi'id di bumadang hi mamangon ay da'yu!


\par }{\BB \par }
{\PP \VS{3}Ya manu ay umat hinay ikanta' ti nan Dios an na'abbagbagtu ya inalinay,

\par }{\QC Nan i'Israel di mannag hinan hinlibun tindalun umuy mi'gubat

\par }{\QB mu un hinggahut di ma'angang hi mumbangngad.

\par }{\QC Ya honogonda ay goh di hinggahut an umuy mi'gubat

\par }{\QB ya un himpuluy ma'angang hi mumbangngad.


\par }{\BB \par }
{\Q \VS{4}At hiyanan mahapul an mumbangngad ayu ta Ha"in di unudonyu,

\par }{\QC at matagu ayu!


\par }{\Q \VS{5}Mu adi mahapul an umuy ayud Bethel, ya ad Gilgal, unu ad Beersheba an umuy mundayaw

\par }{\QC ti ad Bethel ya mapa"i, at mi'id hulbin nen babluy.

\par }{\QB Ya nan bimmabluy ay ad Gilgal ya miyuydah udumnan babluy!”


\par }{\BB \par }
{\Q \VS{6}At ha"in an hi Amos ya ten alyo' di,

\par }{\QC “At hiya nongkay an mahapul an mumbangngad tu'un Apo Dios,

\par }{\QB at matagu tu'u!

\par }{\QC Ti adi tu'u ay umunud ay Hiya at umali an ay apuy ta ubahon ditu'u,

\par }{\QB mu mi'id hinan dayawonyud Bethel di way olognan mangdop enen ay apuy!


\par }{\BB \par }
{\Q \VS{7}At da'yun nappuhiy pangatna an numbalinonyuy immannung hi layah

\par }{\QC ya adi maphod di pangatyuh nan nun'awotwot an mipaligligat!

\par }{\QB Ya nomnomnomonyu an hi


\par }{\Q \VS{8}Apo Dios an nunlumuh nan bittuan an mungngadan hi Pleiades\FTNT{*}{{\FR 5:8 }{\FT{Bahaom nan footnote di Job 9:9 ta innilaom di aat ten do'ol an bittuan.}}} ya Orion\FTNT{†}{{\FR 5:8 }{\FT{Bahaom nan footnote di Job 9:9 ta innilaom di aat ten do'ol an bittuan.}}}

\par }{\QC ya Hiya goh di mangipapatal hinan hehellong,

\par }{\QB ya umat goh an Hiyay mangipahelong hinan mapatal.

\par }{\QC Ya ta"on un nan danum ya akuponah baybay,

\par }{\QB ya enggahnah tun luta.


\par }{\Q \VS{9}At undan adi hin'emat di pumpama"ianah

\par }{\QC nan nun'ihamad di allupna an babluy\FTNT{‡}{{\FR 5:9 }{\FT{Hay kulugon di udum ya Am. 5:8-9 ya ohan ho'ho'dod an kanta (bahaom nan footnote di Am. 4:13 ta innilaom nan duwa goh an kantan nitudo' hinan Liblu an Amos).}}}


\par }{\Q \VS{10}ti da'yun i'ibban holag Israel ya abohlanyu nan tatagun makulug di pamanuhna

\par }{\QC ya nan mangibaag hi makulug.


\par }{\Q \VS{11}Ya hay oha goh ya paligatonyu nan nun'awotwot ti pilitonyu didan umidat hi inhabaldan da'yu.

\par }{\QC At hiyanan ta"on hi un nihamad nan mun'aphod an binattun a'abungyu

\par }{\QB ya adi ahan miyabulut an munhitu ayun dane.

\par }{\QC Ya ta"on hi un ayu nuntanom hi greyp an ma"aphod di tigawna

\par }{\QB mu bo'on da'yuy manginum hinan miyamman ma'inum an malpun danen intanomyu


\par }{\Q \VS{12}ti inila' an nidugah di baholyu ti nan do'ol an gunyu ina'inat an nun'appuhih nan i'ibbayu.

\par }{\QC Ya abohlanyu goh nan tatagun makulug di pangatda,

\par }{\QB ya abulutonyu nan mili"ud an lagbuyu,

\par }{\QC ya pikuwonyuy makulug an pamanuhdah nan nun'awotwot.


\par }{\Q \VS{13}At hiyanan da'yun adi me'yat hinan nun'appuhi

\par }{\QC ya maphod un nonong ya didindinong ayu.


\par }{\BB \par }
{\Q \VS{14}At hay itugun'un da'yu ya nan maphod di atonyu ta bo'on nan nun'appuhi ta way atonyun tumagu!

\par }{\QC At umannung an hi Apo Dios an nidugah di abalinana ya mimiddum ay da'yu

\par }{\QB an hiyah ne din gunyu inali!


\par }{\Q \VS{15}At pahiwonyu nan nun'appuhi ta nan maphod di pa'appohpohdonyu,

\par }{\QC ya nan makulug di pangabakonyuh nan punhumalyaan!

\par }{\QB At olom man ya hom'on ditu'un holag Israel an na'angang ay Apo Dios an nidugah di abalinana.


\par }{\BB \par }
{\Q \VS{16}Mu dumalat nan numbaholanyu ya umat goh hituy hinapit Apo Dios an inalinay,

\par }{\QC Do'olday nidugah an umanebel an kumanilah nan akalakalata ya hinan plasa,

\par }{\QB at ta"on nan munhabal ya middumdan ahi'e'ebel.


\par }{\Q \VS{17}Ya umat goh hinan tatagun mumpuntamuh nan galden an ahipopokawda.

\par }{\QC An amin hatu ya ma'at hi pummoltaa' ay da'yu!

\par }{\QB Hiyah ne hinapit Apo Dios.”


\par }{\SH Nan Gutud di Algaw Apo Dios
\par }
{\Q \VS{18}Ya ha"in an hi Amos ya inali' di,

\par }{\QC “Mahmo' ayun manahalimid hi adatngan di algaw an punhumalyaan Apo Dios!\FTNT{§}{{\FR 5:18 }{\FT{Mid mapto' ya hay Punligatan di Tataguy ituduna.}}}

\par }{\QB Ti henen gutud ya umipata'ot ahan an ay helong an adi mapatal!


\par }{\Q \VS{19}Ti henen gutud goh ya umat ayuh nan tagun lumayaw ta melwang hinan layon,

\par }{\QC mu unnaat damuwon goh nan mata'tan an bear!

\par }{\QB Ya ta"on goh un hay abungnay lumayawana

\par }{\QC mu wa ay ta eh'anay ngamaynah nan da'lig ya inalat di ulog!


\par }{\Q \VS{20}Ya henen gutud goh an punhumalyaan Apo Dios

\par }{\QC ya nidugah an paddungnay pa'ahhelong nongkay an mi'id di amlong!”


\par }{\BB \par }
{\Q \VS{21}Ya hay hinapit goh Apo Dios ya inalinay,

\par }{\QC “Ma'abbungota' hinan ngilinyun a'am'amunganyu an alyonyuh pundayawanyun Ha"in!


\par }{\Q \VS{22}Ti wa ay ta onngana' hinan Onong an Moghob ya Onong an Ma'an ya adi' ahan abuluton,

\par }{\QC ya umat goh hinan animal an impatabayun e'nongyun Ha"in hi Onong di Pi'lenggopan!


\par }{\Q \VS{23}At idinongyu nan malgom an kantayu,

\par }{\QC ya ta"on un nan gangoh di bi'ungyu\FTNT{*}{{\FR 5:23 }{\FT{Unu alpa.}}} ti adi' pohdon an donglon!


\par }{\Q \VS{24}Mu hay pa'appohpohdo' ya nan nahamad ya ma'andong an pangat di inaynayunyu

\par }{\QC an umat hinan danum hinan wangwang an adi matmatdu'!


\par }{\BB \par }
{\Q \VS{25}Da'yun i'Israel,

\par }{\QC bo'on Ha"in di nange'nongan din o'ommodyuh nan gunda ene'nong

\par }{\QB hidin awadandah nan mapulun an mid ah nunhituh din napat an tawon.\FTNT{†}{{\FR 5:25 }{\FT{Ac. 7:42.}}}


\par }{\Q \VS{26}Ti henen bulul an hi Molek\FTNT{‡}{{\FR 5:26 }{\FT{Bahaom nan footnote di Jer. 32:35 ta innilaom di aat ten bulul.}}} di ngadanan nihinan nan balballuy an inta'ita'inyu di dinayawyu,

\par }{\QC ya dinayawyu goh nan umat hi bittuan an hi Rephan!

\par }{\QB Didanay bulul hi inyammayu ta dinayadayawyu an bo'on at goh Ha"in!\FTNT{§}{{\FR 5:26 }{\FT{Hay oha goh hi mabalin an translation ten verse ya
}}{\FT{{\EM{Mu nidugah ayu ti ad ugwan ya un at goh da Sakkuth di alyonyuh aliyu, ya nan bittuan an hi Kaiwan di onnganyu, ya nun'amma ayuh bulul an eng'engoh din bittuan an hi Kaiwan}}.}}}\FTNT{*}{{\FR 5:26 }{\FT{Ac. 7:43.}}}


\par }{\Q \VS{27}At agayu ta diday odnanyuh nan pangipa'aya' ay da'yuh nan niyadagwin babluy an malauhan ad Damascus.\FTNT{†}{{\FR 5:27 }{\FT{Ac. 7:43. Hay intudun Stephen eten verse hi Ac. 7:43 ya ad Babylon di nangiyayanda.}}}

\par }{\QC Hiyah ne hinapit Apo Dios an nidugah di abalinana.”




\par }\Chap{6}{\SH Hay Apa"ian ad Israel
\par }
{\Q \VerseOne{1}Ya ha"in an hi Amos ya inali' di,

\par }{\QC “Mahmo' ayun malenggop an ma'al'alin\FTNT{*}{{\FR 6:1 }{\FT{Bahaom nan footnote di Jer. 31:7 ta innilaom di aat te.}}} tatagud Jerusalem\FTNT{†}{{\FR 6:1 }{\FT{Hiyah ne kapitulyud Judah an wah appit hi agwan hi un hagangon di buhu'an di algaw.}}}

\par }{\QB ya ad Samaria\FTNT{‡}{{\FR 6:1 }{\FT{Hiyah ne kapitulyud Israel an wah appit hi iggid hi un hagangon di buhu'an di algaw.}}} an pumbagan di tataguh badang!


\par }{\Q \VS{2}Nomnomonyuy na'at hinan siudad ad Calneh,\FTNT{§}{{\FR 6:2 }{\FT{Hiyah ne ohan babluy ad Babylon (Gen. 10:10).}}} ya ad Hamath,\FTNT{*}{{\FR 6:2 }{\FT{Hiyah ne ohan babluy ad Aram (unu ad Syria).}}} ya ta"on hi un ad Gath hidid Philistia.

\par }{\QC Ta"on ahan unyu alyon di nidugdugah di abalinanyu ya un danen babluy

\par }{\QB mu undan adi ayu goh mapa"i?


\par }{\Q \VS{3}Ya manu ti adiyu pohdon an nomnomnomon nan umalin ligat ay da'yu,

\par }{\QC mu hay immannung ya ag'agan madatngan nan punhumalyaan Apo Dios ay da'yun

\par }{\QB dumalat nan nun'appuhin ato'atonyu.


\par }{\Q \VS{4}At da'yun adadangyan an nun'angina ya mun'aphod di kamana

\par }{\QC an un hay mali'li'uh an mangih'ihdah nan mun'ataban kalnilu ya baka

\par }{\QB ya nidugah di ma'at ay da'yu.


\par }{\Q \VS{5}Ya ta"on goh un da'yun malgom di ikankantana ya pina'unudanah nan alpa,

\par }{\QC ya wa ayan nun'amma ayuh kantayun ay ayu nala'eng an umat hi anala'eng din Alin hi David.


\par }{\Q \VS{6}Ya inumonyun amin di ma'inum an pohdonyun inumon,

\par }{\QC ya mun'usal ayuh nan na'angnginan bangbanglu,

\par }{\QB mu awniat munlungdaya ayuh a'ubahanyun i'Israel.


\par }{\Q \VS{7}At hiyanan da'yuy mahhun an miyuy hinan adagwin babluy an ay ayu balud hidi,

\par }{\QC at mapogpog din gunyu umamlo'amlongan.


\par }{\Q \VS{8}Ti nan na'abbagbagtun Dios ya inalinay,

\par }{\QC Adi' ahan pohdon nan pumpahiyaan nan tatagu' an i'Israel ya an amin nan ipahiyada.

\par }{\QB At hiyanan idat'uh nan buhulda nan kapitulyuda ya an amin nan wah di.”


\par }{\BB \par }
{\PP \VS{9}At ha"in an hi Amos ya inali' di, “Gulat ta waday himpuluh nan tatagun na'angang hinan ohan abung ya matoyda goh.

\VS{10}Ya gulat ta umuy nan tulang nan natoy an napto' an mangipapto' an manghob hi odolna\FTNT{†}{{\FR 6:10 }{\FT{Hay nomnomon nan udumnah aat di atona ya iyammanay apuy ta waday panginomnomandah nan nun'atoy an umat hinan a'alin di Hudyu (II Chron. 16:14; 21:19; Jer. 34:5) ti hay ugalida ya adida ahan gohbon nan natoy. Mu alyon di udum an gapu ta do'olday nun'a'atoy at ag'agah miwa'at nan begeh an adi mattig, at hiyanan genhobda dida ta ma'ubah nan begehda.}}} ya hanhananah nan ohan na'angang an alyonay, Waday na'angang hi agguy natoy hi ibbam? ta alyonay, Mi'id! ya alyon nen ibanan hiyay, Dindinongta ta adita haphapiton nan ngadan Apu tu'u ta adina innilaon hi unta wah tu!


\par }{\Q \VS{11}Mu wa ay ta hi Apo Dios di humapit

\par }{\QC at umannung an mun'apa"i nan o"ongol unu i"itang an a'abung!


\par }{\BB \par }
{\Q \VS{12}Ya nomnomonyu an undan mabalin an bumi'ah nan kabayuh nan mabinatu unu ma'aladu?

\par }{\QC Mi'id ahan di nomnom nan mangibagah umat hina!

\par }{\QB Mu umat hina ayu an mi'id di nomnomyun pumbalinonyuy nepto' an pangat hi umat hi bininu,

\par }{\QC ya pumbalinyu goh di maphod hi adi.


\par }{\Q \VS{13}Ya nidugah di pangiyamlonganyuh nan nanakupanyud Lo Debar\FTNT{‡}{{\FR 6:13 }{\FT{Hay pohdonan ibaga ya
}}{\FT{{\EM{mi'id}}. At paddungnay munhanul hi Amos an inalinay ta"on hi unda inabak ad Lo Debar mu
{\EM{mi'id}} damdamay inatda.}}}

\par }{\QC ya inaliyu goh di
{\EM{mabi'ah}} ayu tuwalih din nanakupanyud Karnaim.”\FTNT{§}{{\FR 6:13 }{\FT{Hay pohdonan ibaga ya
}}{\FT{{\EM{ha'gud,}} ya hay itudunah nan Hudyu ya
{\EM{bi'ah.}} At munhanul goh hi Amos.}}}


\par }{\BB \par }
{\Q \VS{14}Mu inalin Apo Dios an nidugah di abalinanay,

\par }{\QC “Da'yun i'Israel ya ag'aga mahkay at ipa'ali' di tindalun malpuh udum an babluy

\par }{\QB ta hakuponday babluyyud Lebo Hamath hi engganah nan Nundotal an Arabah hi appit hi agwan.”




\par }\Chap{7}{\SH Nan Paddungnay Nipa'enap an Dudun
\par }
{\PP \VerseOne{1}Waday impattig Apo Dios an na'abbagbagtu ay ha"in. Ya enen gutud ya na'ali tuwalin ipa'alinay do'ol ahan an dudun hi alpahan di boto' an midat di dagwan nan ali, ya wan na'uy goh an pumngol di mehnod.

\VS{2}Ya unat goh tinnig'u an onon nan dudun an amin nan nitanom hinan babluy ya inali' di, “Apo Dios an na'abbagbagtu, aliwam ni' di numbaholanmin tatagum! Ti gulat ta adim at hay atonmin tumagu ya wan nahnot ami, ya mi'id di ologmi!”


\par }{\PP \VS{3}At nun'innomnom hi Apo Dios ya inalinay, “Adi ma'at din tinnigmu.”


\par }{\SH Nan Paddungnay Nipa'enap an Apuy
\par }
{\PP \VS{4}Hay oha goh hi impattig nan na'abbagbagtun Dios ay ha"in ya nan pummoltana an nan pandu'anah danum hi bunol di luta an dumalat nan nidugah an lumahu ta ilagatna tun luta, at moghob.

\VS{5}Ya inali' goh di, “Na'abbagbagtun Dios, adim ni' ahan ipa'annung an aton hana! Ti mahmo' ami nongkay ti un ami nahnot, ya mi'id ologmi!”


\par }{\PP \VS{6}At nun'innomnom goh hi Apo Dios, ya inalinay, “Ta"omman ya adi' ipa'annung.”


\par }{\SH Nan Nipattig an Naga'dan an Lukud
\par }
{\PP \VS{7}Mu wada goh di ohan impattig Apo Dios ay ha"in. Ede ya tinnig'u Hiya an timma'dog hinan delloh di allup an inodnana han naga'dan an lukud\FTNT{*}{{\FR 7:7 }{\FT{Hene ya plambab.}}} ta tigonah un ma'andong di ammana.

\VS{8}Ya inalinan ha"in di, “Amos, ngadan di tinnigmu?”

\par }{\PP Ya tembal'u an inali' di, “Nan naga'dan an lukud.”

\par }{\PP Ya inalin Apo Dios goh di, “Hiyah te pangipattiga' an nan tatagu' ad Israel ya umatdah nan adi ma'andong an allup, at hiyanan adi ahan mibahhaw din ninomnom'un amoltaanda!


\par }{\Q \VS{9}At mapa"in amin di pundayawanda,

\par }{\QC ya nan pamilyan nan Alin hi Jeroboam\FTNT{†}{{\FR 7:9 }{\FT{Nan Alin hi Jeroboam II (793-753 B.C.) an bo'on nan Alin hi Jeroboam I (930-909 B.C.).}}} ya mipapatoyda

\par }{\QB ta mapogpog di pun'ap'apuwanda.”


\par }{\SH Da Amos ay Amaziah
\par }
{\PP \VS{10}Ya intuluy'un hi Amos an nun'ulgud an inali' di, “Wada han padin hi Amaziah hi ad Bethel an nuntudo' ay Jeroboam\FTNT{‡}{{\FR 7:10 }{\FT{Bahaom nan footnote di Am. 7:9.}}} an alid Israel an inalinay,

\par }{\PI Un man waday ninomnom Amos hi atonah nappuhin he"a ya hitun babluy! Ya nan gunna alyon ya puma"ih an amin hi tataguh tun babluy!

\VS{11}Ti inalinay,

\par }{\QB Mapatoy ayun pamilya anuh hanggap,\FTNT{§}{{\FR 7:11 }{\FT{Ta"on un agguy napatoy nan Alin hi Jeroboam II (II Ki. 14:29) mu napatoy nan imbaluyna an nan Alin hi Zechariah (II Ki. 15:8-10).}}}

\par }{\QB ya pun'alada nan tatagud Israel ta iyuydah udum an babluy an ayda balud.”


\par }{\PP \VS{12}Ya la'tot ya inalin Amaziah ay ha"in di, “Onaynah un'a mumbangngad ad Judah ta hidiy pangibaagam hinan impa'innilan Apo Dios ay he"a ta hidiy pi'bo'laam, at immannung an abuluton da'ah di!

\VS{13}At bo'on hitud Bethel an pundayawan nan alih bulul di gunmu pangibaagan ay dane!”


\par }{\PP \VS{14}At inali' di, “Bo'ona' propeta an mun'ulgud ta bayadana' ti unna' hay mumpahpahtul ya muntanom hi bungbungaan an fig ya anggay.

\VS{15}Mu impadinonga' ay Apo Dios ay danen tamu' ta hennaga' an umalin mangipa'innilan da'yun i'ibba' an i'Israel hinan inalina.

\VS{16}Ya alyom udot ay ha"in di adi' ipa'innila nan nun'appuhin ina'inatyun i'Israel.

\VS{17}Mu hay maphod ya donglom heten inalin Apo Dios ay he"a, Amaziah, ti inalinay,

\par }{\QB Nan ahawam ya mumbalin hi putah nan babluy,\FTNT{*}{{\FR 7:17 }{\FT{Manu ay mumputa hiya ti hi Amaziah an ahawana ya mipiyuy hi adagwin babluy, ya nan imbabaluyda ya mun'atoydah gubat. At mumputa hiya ta pangngalanah pihhuna ti mid ah udumnan bumadang ay hiya.}}}

\par }{\QC ya mun'atoyda nan imbabaluymuh nan gubat!

\par }{\QB Ya he"a ay goh ya matoy'a damdamah nan babluy di udum an tatagu,

\par }{\QC at hanan lutam ya punggogodwon di udum an tatagu!

\par }{\QB Ya an amin ayud Israel ya miyuy ayuh udum an babluy!”




\par }\Chap{8}{\SH Nan Paddungnay Nipa'enap an Nalum an Bunga
\par }
{\PP \VerseOne{1}Wada goh di impattig Apo Dios an na'abbagbagtun ha"in. At hay tinnig'u ya han bahkit an napnuh din nun'alum an bunga.

\VS{2}Ya inalinan ha"in di, “Amos, ngadan di tinnigmu?”

\par }{\PP Ya inali' di, “Nan bahkit an napnuh nan nun'alum an bunga.”

\par }{\PP Ya inalin Apo Dios di, “Manu ay ya nadatngan mahkay di amoltaanyun tatagu' an holag Israel. Ti mipaddung ayuh nan nalum an bungan di ayiw an nadatngan nan amoltaanyu ti adi' mahkay bayagon an aton.

\VS{3}At henen algaw an a'atana ya mumbalin nan kantah nan Timpluh kantan mikantah nan way matoy. Ti do'ol di tatagun matoy, at awakilatda an mi'id di al'ali!”


\par }{\BB \par }
{\Q \VS{4}At inali' di,

\par }{\QC “Da'yun mangipaligligat hinan mahmo' an nun'awotwot


\par }{\Q \VS{5}ya iyahupanyuy alpahan di Behtan di Akayangan nan Bulan ya nan udum an behta

\par }{\QC ta umuyyu goh lugion dida ti usalonyuy agguy immannung di lukudnan kiluan!


\par }{\Q \VS{6}Ya ta"on un nan adi maphod an bogah ya ila'uyun dida,

\par }{\QC ya nan nawotwot an adi pa'alla'uh ohah palis hi hapatusna ya hubutonyu ta mumbalindah himbutyu!”


\par }{\BB \par }
{\Q \VS{7}Mu hi Apo Dios ya inalinay,

\par }{\QC “Adi' ahan al'alliwan nan nun'appuhin inatda an ta"on unda ipahiyay aatdan Ha"in!


\par }{\Q \VS{8}At hiyanan waday mabi'ah an alyog ta tuma'otdan amin ti nidugah an miwogot tun lutan

\par }{\QC umat hinan Wangwang an Nile an nidugah di dalluyuna,

\par }{\QB ya wa adyaan na'geng.\FTNT{*}{{\FR 8:8 }{\FT{Atawotawon hinan timpun di umudananad Cush (unu ad Ethiopia) hi awadan nan te"an di Wangwang an Nile ya mundatong, at nan do'ol an danum hinan wangwang ya mumpa'uy ad Egypt ta bumuhu' hinan Baybay an Mediterranean. Mu unat goh dumatong hinan nundotal ad Egypt at malbong, ya tinawon an gun dumo'ol nan danum hinan wangwang hidih duwampulu ta lemay umpi (feet). Mu palpaliwan ya ma'nad goh nan danum, at mumbangngad hinan aatna tuwali. At hay tigaw nan Wangwang an Nile eden timpu ya umat hinan miwogot.
}}}


\par }{\Q \VS{9}Ya henen algaw an gutud\FTNT{†}{{\FR 8:9 }{\FT{Nan Punligatan di Tatagu nin.}}} di pangipattiga' hi bohol'u,

\par }{\QC ya humelong di luta an ta"on un hinan muntongay algaw,

\par }{\QB ya umanal'algaw di helong.


\par }{\Q \VS{10}Ya pumbalino' nan umamlonganyun mumbehtah lungdaya,

\par }{\QC at ta"on un nan kantayu ya umipakila.

\par }{\QB At munlubung ayuh langgut,

\par }{\QC ya mumpamukmuk ayu an umat hinan aton di natoy di oh'ohhan imbaluyna

\par }{\QB ti nidugah ahan di ma'at enen algaw.”


\par }{\BB \par }
{\Q \VS{11}Ya inalin goh Apo Dios an na'abbagbagtuy,

\par }{\QC “Henen agtudana ya ta"on un ahan pohdon nan tatagun donglon nan Tugun'u ya nihimung an mi'id mahkay,

\par }{\QB an umatdah nan tagun na'uwaw ya nahinaangan ahan,

\par }{\QC mu mi'id di ah'upandah ma'an ya ma'inum.


\par }{\Q \VS{12}At humanagwangan nan tataguh abablubabluy an munhapul hi humapita',

\par }{\QC mu mi'id nongkay.


\par }{\Q \VS{13}At ta"on un nan mina'ma'ilog ya mun'a'ulawda ya mun'a'uwawda

\par }{\QC an dumalat di panapulandah humapita'.


\par }{\Q \VS{14}Mu naladaw an bo'on Ha"in di dinayawdah ad Samaria, ya ad Dan, ya ad Beersheba,\FTNT{‡}{{\FR 8:14 }{\FT{Bahaom nan footnote di II Sam. 3:10 ta innilaom di aat nan lugal ad Dan ya ad Beersheba.}}}

\par }{\QC at hiyanan nipaddungdah nan mihubag an mid olognan bumangon.”




\par }\Chap{9}{\SH Hay Punhumalyaan Apo Dios hi Amoltaan nan Holag Israel
\par }
{\Q \VerseOne{1}Impattig goh Apo Dios ay ha"in an timma'dog Hiyah awadan nan pun'onngan. Ya inalinan ha"in di,

\par }{\QC “Masuom di ngamngam an amin nan tu'ud di Timplu\FTNT{*}{{\FR 9:1 }{\FT{Mid mapto' ya nan Timplun Apo Dios ad Jerusalem an ta"on un way mangulug an hiyah ne timplun di bulul ad Bethel. Mu mid ah alyon nan Hapit Apo Dios an waday timplud Bethel an ta"on hi un way pun'onngandah bulul.}}} ta mun'a'iwalda ta mun'agatnan nan tatagu,

\par }{\QB ya hanan ma'angang ya pun'ipapatoy'u didah nan gubat.


\par }{\Q \VS{2}Ti ta"on hi unda munluhu' ta engganay atamanday awadan di nun'atoy

\par }{\QC unu ta"on hi unda tumulud abuniyan ya anapo' damdama dida.


\par }{\Q \VS{3}Ya wa ay goh ta umuyda mipo"oy hinan tulid di Duntug an Carmel

\par }{\QC ya anapo' goh damdama didah di.

\par }{\QB Ya ta"on goh hi unda umuy mipo"oy hinan dopon di baybay

\par }{\QC ya honogo' nan mata'tan an ulog ta patayona didah di.


\par }{\Q \VS{4}Ya ta"on hi un inlayaw nan buhulda dida

\par }{\QC ya pun'ipapatoy'u didah di ti adi' badangan dida.”


\par }{\BB \par }
{\Q \VS{5}Ya ha"in an hi Amos ya alyo' di,

\par }{\QC “At hi Apo Dios an Ap'apu ya un ammunay panapaanah tun luta ya umalyog,

\par }{\QB at nidugah di ta'ot nan tatagu ti umatdah nan Wangwang an Nile an nidugah di dalluyuna,

\par }{\QC ya wa adyaan na'geng.\FTNT{†}{{\FR 9:5 }{\FT{Bahaom nan footnote di Am. 8:8.}}}


\par }{\Q \VS{6}Ya abalinana hana ti Hiya tuwaliy nangipaphod hi ad abuniyan ya tun luta,

\par }{\QC ya akupona nan danum hi baybay,

\par }{\QB ya enggahnah tun luta ta hiyah ne udan.”


\par }{\BB \par }
{\Q \VS{7}Ya Hiya an Dios ya inalinay,

\par }{\QC “Da'yun holag Israel ya numpaddung di pangibilanga' ay da'yu ya nan tatagud Cush.\FTNT{‡}{{\FR 9:7 }{\FT{Unu ad Ethiopia.}}}

\par }{\QB Ya undan bo'on Ha"in di nangilpu ay da'yud Egypt?

\par }{\QC Nan iPhilistia ya inilpu' didad Caphtor,\FTNT{§}{{\FR 9:7 }{\FT{Unu ad Crete.}}}

\par }{\QB ya nan i'Aram\FTNT{*}{{\FR 9:7 }{\FT{Unu ad Syria.}}} ya inilpu' didad Kir.\FTNT{†}{{\FR 9:7 }{\FT{Bahaom nan footnote di Am. 1:5.}}}


\par }{\Q \VS{8}Ha"in an na'abbagbagtun Dios ya inila' di numbaholanyun holag Israel,

\par }{\QC at ubaho' da'yu.

\par }{\QB Mu adi' da'yu ubahon an amin!


\par }{\Q \VS{9}Ti paddungnay yakayako' da'yuh awadanyuh nan abablubabluy an ay ayu alena

\par }{\QC ta nan na'adyamu' ya ma'ala,

\par }{\QB at mi'id ah ohan da'yuh adi ma'ala.


\par }{\Q \VS{10}Mu an amin nan numbahol an ayda agguy na'adyamu' an alena ya paddungnay mitapalda ta matoydah nan gubat,

\par }{\QC ya umannung an ma'at an ta"on unda alyon di,

\par }{\QB Adi man iyabulut Apo Dios an ma'at ay ditu'uy adi maphod!”


\par }{\SH Hay Pangipapto'an Apo Dios hinan Tataguna
\par }
{\Q \VS{11}Ya innayun Apo Dios an himmapit ay ha"in an inalinay,

\par }{\QC “Udum hi algaw\FTNT{‡}{{\FR 9:11 }{\FT{Ma'at hinan Hinlibuy Tawon.}}} ya mumbangngad ayu ta ma'ohha ayun

\par }{\QB umat hidin nun'ap'apuwan din hi David

\par }{\QC an mipaddung hinan nun'apa"in abung an mipaphod ta umat hidin aatna tuwali.\FTNT{§}{{\FR 9:11 }{\FT{Ac. 15:16.}}}


\par }{\Q \VS{12}At hakuponyu goh nan babluy nan holag Edom

\par }{\QC ya an amin nan babluy an niddum hinan nun'ap'apuwan din hi David.

\par }{\QB Ti Ha"in an hi Apo Dios di mangipa'at.\FTNT{*}{{\FR 9:12 }{\FT{Ac. 15:17.}}}


\par }{\BB \par }
{\Q \VS{13}Ya ma'at ay hana ya ag'agaan umong'ongngol di paguy ta do'ol di bot'onyu,

\par }{\QC at adi ayu pa"abto'.

\par }{\QB Ya wan madatngan goh di pun'aladuanyu ya umat goh an adi maplag an amin di greyp,

\par }{\QC ya wan madatngan goh di puntanomanyu ta mahawal di ma'inum.


\par }{\Q \VS{14}At umat hinay ma'at an ibangngad'u nongkay nan tatagu'

\par }{\QC ta ipaphodda goh nan babluydan napa"i ta pumbabluyanda.

\par }{\QB Ya muntanomdah greyp ta waday inumonda,

\par }{\QC ya munlia'da ta way itanudda.


\par }{\Q \VS{15}At paddungnay itanom'u nan tatagu' hinan babluy an idat'un dida,

\par }{\QC ya mi'id mahkay di paddungnay mamu'nut ay dida.

\par }{\QB Hiyah ne inalin Apo Dios an Diosyu.”

\par }