\NormalFont\ShortTitle{Song of Songs}

{\MT Song of Songs

\par }{\IS Hay Aat Ten Liblu

\par }{\IP {\EM{Hay Nangitudo' eten Liblu:}} nan Alin hi Solomon.

\par }{\IP {\EM{Hay Nangitud'an Solomon eten Liblu:
}} nan Hudyu.

\par }{\IP {\EM{Hay Pohdon nan Ngadan ten Liblun Ibaga:}} nan nabagtun kanta.

\par }{\IP {\EM{Hay Gutud hi Nangitud'anan ten Liblu:
}} hidin numbattanan di 971 B.C. hi engganah din 931 B.C.

\par }{\IP {\EM{Hay Teman ten Liblu:
}} hay numbino'ob'on an nunhaphapitan nan nunhimbaluy an himpapattig hi pamhoddan nunhimbaluy. Ya nan mangipattig hi pamhoddan ten kanta ya nan Alin hi Solomon ya nan ahawana an nan iShunem.

\par }{\IP {\EM{Hay Outline ten Liblu:}}

\par }{\IO Hay NUNꞋENGHAAN da Solomon hinan iShunem (1:1—3:5)

\par }{\IO Hay NUNꞋAHAWAAN da Solomon hinan iShunem (3:6-11)

\par }{\IO Hay PIꞋYELOꞋAN Solomon hinan iShunem (4:1—5:1)

\par }{\IOB Hi Solomon ya abulutonay olo'andan duwa (4:1-15; 5:1a)

\par }{\IOB Nan iShunem ya abulutonay olo'andan duwa (4:16)

\par }{\IOB Nan liligwan nan pa"alhin ya abulutonday olo'andan duwa (5:1b)

\par }{\IO Hay PROBLEMAN da Solomon hinan iShunem (5:2—6:12)

\par }{\IOB Hay aat nan problemadan duwa (5:2-3)

\par }{\IOC Hay aatna ya waday pamhod Solomon ay ahawana (5:2)

\par }{\IOC Hay aatna ya mi'id pamhod nan iShunem ay ahawana (5:3)

\par }{\IOB Hay nipaphodan nan problemadan duwa (5:4—6:12)

\par }{\IOC Hay inat Solomon an nangipaphod hi problemada (5:4-5)

\par }{\IOC Hay inat nan iShunem an nangipaphod hi problemada (5:6—6:2)

\par }{\IOC Hay inatdan duwa an nangipaphod hi problemada (6:3-12)

\par }{\IO Hay NUNꞋAMLONGAN da Solomon hinan iShunem (6:13—8:14).



\par }\ChapOne{1}{\PP \VerseOne{1}Hiyah te nan ma"aphod ahan an kantan intudo' nan Alin hi Solomon.


\par }{\BB \par }
{\SH Nan Mahhun an Kantada
\par }
{\SP Hay Ingkantan nan Babai:

\par }{\Q \VS{2}“Ungngu'ungnguona' ay he"a

\par }{\QC ti nan pamhodmu ya nidugah an munlameeh ya un nan bayah.


\par }{\Q \VS{3}Ya na'abbanglu ahan di hunghungmu,

\par }{\QC ya mabugwa ay di ngadanmu ya umat hinan hunghung di nihiit an bangbanglu.

\par }{\QB At hiyaat un an amin nan babalahang ya pa'appohpohdon da'a!


\par }{\Q \VS{4}At itnuda' ay he"a ta padutu'antan lumayaw.

\par }{\QC At initnuda' hinan pa'appohpohdo' hinan kuwaltuna.”

\par }{\BB \par }
{\SP Hay Ingkantan nan Liligwan nan Lala'i:

\par }{\QB “Umipa'amlong'a ay da'mi

\par }{\QC ti onayna nan pamhodmuh nan engham ya un nan amaphod di bayah!”

\par }{\BB \par }
{\SP Hay Ingkantan nan Babai:

\par }{\QB “Immannung an ma"aphod hi un nan babalahang ya ipa'amlong da'a an lala'i!


\par }{\Q \VS{5}Mu da'yun binabaid Jerusalem ya ma"apgohana' an ta"on hi unna' mangmangitit

\par }{\QC an umat hinan tuldan nan holag Kedar,

\par }{\QB mu ma"apgohana' nongkay an umat hinan kolol di ma"aphod an kultinan di abung Solomon.


\par }{\Q \VS{6}At adia' toto'lon an dumalat nan amangmangitit'u

\par }{\QC ti unna' impangitit hinan potang ti nan a'agi' an linala'i ya abohlana',

\par }{\QB at nuntamuona' hinan nitamman di greyp.

\par }{\QC At hiyanan ninganuy tun odol'u.


\par }{\Q \VS{7}He"an engha' ya ibaagmu ni' ay ha"in di wadan nan pangipahtulam hi kalnilum,

\par }{\QC ya hay wadan di pangihi'ugam hi pun'eblayandah nan tongan di algaw,

\par }{\QB ya ibaagmu ni' di wadam ti adi' pohdon an alyonday

\par }{\QC unna' putah nan pangana'anapa' ay he"ah nan wadan di i'ibbam an mumpumpahtul.”


\par }{\BB \par }
{\SP Hay Ingkantan nan Lala'i:

\par }{\Q \VS{8}“Gulat ta mi'id di inilam hinan lugal an he"an ma"apgohan an babai

\par }{\QC ya unudom nan do'ol an gatin nan kalnilu

\par }{\QB ta hidiy pangipahtulam hinan gandengmuh nan neheggon hi allung an iliduman nan mumpumpahtul.


\par }{\Q \VS{9}He"an engha', umat'ah nan ma"aphod an obay an kabayun manguyud hinan kalesan nan alid Egypt,


\par }{\Q \VS{10}ti nan angahmu ya ma"aphod di tigawna an medeggop nan hingatmu,

\par }{\QC ya ma"aphod di tigaw nan bagangmu an nabuungan hinan nanginan buung!


\par }{\Q \VS{11}At ipiyamma' di balitu' hi hingatmu an ma'al'altian hi silver.”


\par }{\BB \par }
{\SP Hay Ingkantan goh nan Babai:

\par }{\Q \VS{12}“Hidin ali'li'uham an ali'

\par }{\QC ya hinunghungmu nan bangbanglu'.


\par }{\Q \VS{13}Ya umat goh hina ay he"a an umat'ah myrrh an maphod di hunghungna

\par }{\QC an nibi'lug hinan imbuung'u.


\par }{\Q \VS{14}Ya mipaddung'a goh an engha' hinan nalammung an habhabung

\par }{\QC an maphod di hunghungna

\par }{\QB an numpangahaw hinan nitamman di greyp ad En Gedi.”


\par }{\BB \par }
{\SP Hay Ingkantan goh nan Lala'i:

\par }{\Q \VS{15}“Ma"apgohan'a ahan an engha',

\par }{\QC ya ma'amnawan'a ahan an inyal'allanah nan matam!”


\par }{\BB \par }
{\SP Hay Ingkantan goh nan Babai:

\par }{\Q \VS{16}“Ma"aphod goh di alala'im an he"an engha',

\par }{\QC ya umipa'amnaw'a ahan.

\par }{\QB Ya nan muymuyammi ahan an holo' di olo'antah udum di algaw!”


\par }{\BB \par }
{\SP Hay Ingkantan goh nan Lala'i:

\par }{\Q \VS{17}“Nan cedar\FTNT{*}{{\FR 1:17 }{\FT{Nan ma'alih cedar ya ohan kalahin di ayiw ad Lebanon.
}}} an ayiw di oleng nan abungta,

\par }{\QC ya nan bolbol di anahalna.”




\par }\Chap{2}{\SP Hay Ingkantan goh nan Babai:

\par }{\Q \VerseOne{1}“Umata' atog hinan habhabung\FTNT{*}{{\FR 2:1 }{\FT{Hay ngadan ten habhabung ya rose.}}} ad Sharon,

\par }{\QC ya nan ha'ha'lung an wah nan nundotal hinan numbattanan di dudunduntug.”


\par }{\BB \par }
{\SP Hay Ingkantan goh nan Lala'i:

\par }{\Q \VS{2}“Umat'a hinan ha'ha'lung an engha',

\par }{\QC ya nan udum an binabai ya umatdah nan hubit.”


\par }{\BB \par }
{\SP Hay Ingkantan goh nan Babai:

\par }{\Q \VS{3}“He"an engha' ya ma'amnawan'a ahan ya un nan alinalinala'i,

\par }{\QC ya umat'ah nan mansanas hinan inalahan

\par }{\QB an pa'appohpohdo' an milidum hinan puuna,

\par }{\QC ya munlameeh di panamtam'uh nan bungana.


\par }{\Q \VS{4}Ya initnuda' hinan way panganan hidih abungmu,

\par }{\QC at impattigmu nan nidugah an pamhodmun ha"in.


\par }{\Q \VS{5}Ya inali' ay he"a ta panganona' hi raysin,\FTNT{†}{{\FR 2:5 }{\FT{Hiyah ne nalyaw an greyp.}}}

\par }{\QC ya nan bungan di mansanas an ma"allameeh

\par }{\QB ta mumbangngad din bi'ah'u ti limmungtuya' an dumalat di pamhod.


\par }{\Q \VS{6}Ya impipunganmuy iggid an ngamaymuh ulu',

\par }{\QC ya inyawalmu nan agwan an ngamaymun ha"in.


\par }{\Q \VS{7}At itulagyun binabaih tud Jerusalem

\par }{\QC an adiyu bahibahon nan numpohhodanmih enggana.”\FTNT{‡}{{\FR 2:7 }{\FT{Hay ohah pohdonah hapiton ya olom ni' ya adi ayu umiyahup an mi'gadyum.}}}


\par }{\SH Nan Miyadwan Kantada
\par }
{\SP Innaynayun nan Babai an Nungkanta:

\par }{\Q \VS{8}“Anakkayah an na'uy nan engha'

\par }{\QC an paddungnay unna pun'akyang nan aduntuduntug,

\par }{\QB ya punlattu' nan buludna!


\par }{\Q \VS{9}Nan engha' ya mabi'ah ya ma"aphod di tigawna

\par }{\QC an umat hinan ulhan timmata'dog an mangihihiddip ay ha"in hinan way tawa.


\par }{\Q \VS{10}Ya inalin nan engha' ay ha"in di,

\par }{\QC Umali'an engha' an ma"apgohan ta mitnud'an ha"in!


\par }{\Q \VS{11}Ti nalpah di lawang,

\par }{\QC at mi'id mahkay di lomlom,


\par }{\Q \VS{12}at humangawda mahkay nan holo',

\par }{\QC ya hiya goh di gutud hi kumantaan nan do'ol an hamuti,

\par }{\QB at madngol hinan abablubabluy.


\par }{\Q \VS{13}Ya mun'alum nan bungan di fig\FTNT{§}{{\FR 2:13 }{\FT{Hiyah ne ohan kalahin di bungbungaan an ayiw.}}}

\par }{\QC ya mumpunhabungda nan greyp,

\par }{\QB at ma'ahhunghung.

\par }{\QC At umali'aat an ma"apgohan an engha' ta mitnud'an ha"in!”


\par }{\BB \par }
{\SP Hay Ingkantan goh nan Lala'i:

\par }{\Q \VS{14}“He"an engha' ya umat'ah kalapati an nipo"oy hi onga' hinan mabinatu.

\par }{\QC At ipattigmu ni' di angahmun ha"in,

\par }{\QB ya pohdo' goh an donglon nan hapitmu ti nan panapitmu ya ma'ulay,

\par }{\QC ya nan angahmu ya ma'amnawan.


\par }{\Q \VS{15}Ta pundopapta nan ma'alih foxes\FTNT{*}{{\FR 2:15 }{\FT{Diday umat hinan ahuh nan inalahan.}}} an ta"on un nan i"itang an mama"ih

\par }{\QC nan greyp hinan galden ti mumpunhabungdan amin.”


\par }{\BB \par }
{\SP Hay Ingkantan goh nan Babai:

\par }{\Q \VS{16}“Pa'appohpohdo' nan engha',

\par }{\QC ya pa'appohpohdona' goh.

\par }{\QB At te nongkay an nidugah di amlongnan mangngal hitun paddungnay ha'ha'lung an wan ha"in


\par }{\Q \VS{17}ta engganah un mawa'ah.

\par }{\QC At umanamut'a an engha',

\par }{\QB mu mahapul an padutu'am an umat hinan panguy di ulhan wah nan dudunduntug.




\par }\PoetryChap{3}{\Q \VerseOne{1}Amahdomahdom hinan olo'a' ya popohdo' an wada nan engha',

\par }{\QC ya hapuhapulo',

\par }{\QB mu mi'id hiya.


\par }{\Q \VS{2}At la'tot ya bimmangona' ta umuy'u le'don nan babluy

\par }{\QC ta anapo' hiyah nan akalakalata ya hinan plasan a'am'amungan di tatagu.

\par }{\QB At inana'anap'u nan engha',

\par }{\QC mu mi'id an agguy'u inah'upan.


\par }{\Q \VS{3}Ya heden punle'le'dan nan linala'in guwalyah nan babluy ya inah'upana',

\par }{\QC ya inali' ay diday,

\par }{\QB Waday tinnigyuh nan engha'?


\par }{\Q \VS{4}Ya unat goh wan linauha' dida ya inah'upa' din engha',

\par }{\QC ya len'om'u,

\par }{\QB ya ginogota' an agguy'u impogpogonan

\par }{\QC ta engganay un'u inyanamut hi abungmi ta mun'ahawa ami.


\par }{\Q \VS{5}At itulagyun da'yun binabaih tud Jerusalem

\par }{\QC an adiyu bahibahon nan numpohhodanmih enggana!”


\par }{\SH Nan Miyatlun Kanta an Umalian nan Lala'in Mungkasal
\par }
{\SP Hay Ingkantan nan Babai:

\par }{\Q \VS{6}“Ngadan de han bimmuhu' an nalpuh nan mapulun an umat hinan natupug an ahu',

\par }{\QC ya ma"aphod di hunghungnan umat hi hunghung di myrrh, ya incense,

\par }{\QB ya nan udum an numbino'ob'on di hunghungnan ila'un nan mungkumildu?


\par }{\Q \VS{7}Tigonyu an na'uy hi Solomon an inyattangda an nihadag hinan umbunana!

\par }{\QC Ya nitnud nan nanom an mun'abi'ah an tindalu

\par }{\QB an napto' hinan holag Israel ta mungguwalyan hiya.


\par }{\Q \VS{8}Ya an aminda ya impa'enghadan mi'gubat ya numpunhanggapda

\par }{\QC ta midadaandah un way mangubat ay didah nan mahdom.


\par }{\Q \VS{9}Hi Solomon di nangipipaphod hidin niyattang an inumbunanan hay impiyammana ya nan ayiw an nalpud Lebanon,


\par }{\Q \VS{10}ya na'amyudan hi silver nan tu'udna,

\par }{\QC ya na'allungan hinan lo'ob an naboldaan hi balitu',

\par }{\QB ya hay ap'apna ya nan munggudlan\FTNT{*}{{\FR 3:10 }{\FT{Unu purple.}}} lo'ob an inal'altian nan binabaid Jerusalem.


\par }{\Q \VS{11}Da'yun binabaid Jerusalem,

\par }{\QC umali ayu ta tigonyu nan Alin hi Solomon an na'uklupan hidin uklupnah din nungkasalana

\par }{\QB an din impiyuklup inana ay hiyah din gutud di algaw hi nun'am'amlongana!”




\par }\Chap{4}{\SP Hay Ingkantan nan Lala'i:

\par }{\Q \VerseOne{1}“Ma"apgohan'a ahan an ahawa'!

\par }{\QC Ma"apgohan'a ahan!

\par }{\QB Ta"on hi un nahu'yungan di angahmu

\par }{\QC mu nan matam ya ma"aphod an umat hinan kalapati!

\par }{\QB Ya ma"aphod nan buu'mun maduyuh ya ma"ang'angitit an umat hinan ma"ang'angitit an gandeng

\par }{\QC an lumanatlattu' an mundadyuh nan Duntug an Gilead!


\par }{\Q \VS{2}Nan babam ya ma'appaha' an umat hinan pa'ammoh ya pa'appukis an kalnilu,

\par }{\QC ya nadada"it an mi'id ah napengawan!


\par }{\Q \VS{3}Ma"aphod ahan di timidmu ti nan pingitna an ma"ablah ya nan tamelmun mumpepengla

\par }{\QC ya umat hinan numpaddung di natomanganan bungan di pomegranate!


\par }{\Q \VS{4}Ma"aphod goh nan adu"oy an bagangmu an nabuungan hinan numbino'ob'on an ahileletaa'

\par }{\QC an umat hinan pa"ata'nang an din nun'ihabluyan din do'ol ahan an hapiaw!


\par }{\Q \VS{5}Ma"aphod goh nan huhum an umat hinan nunduppel an ulbun an ulha

\par }{\QC an wah didah nan way ha'ha'lung!


\par }{\Q \VS{6}At padutu'a' an umalin nen duwan duntug

\par }{\QC an awadan nan ma"aphod di hunghungna ya un mawa'ah.


\par }{\Q \VS{7}Ma"apgohan'a ahan

\par }{\QC an mi'id di ganitmun ahawa'!


\par }{\BB \par }
{\Q \VS{8}At uya'a mah ya adi'a meheggon ay ha"in ti hay punle'na' ya niyadagwi'a

\par }{\QC an paddungnay un'a wah nan Duntug an Lebanon unu hinan Duntug an Hermon

\par }{\QB an nipo"oyan nan layon ya nan lepard.\FTNT{*}{{\FR 4:8 }{\FT{Hiya ya umat hinan ongol an puha, ya mabi'ah ahan.}}}


\par }{\Q \VS{9}Nan aatmun ahawa' di nalmuwan di anidugah an pamhod'un he"a

\par }{\QC ti gunna' liigon an tigon,

\par }{\QB ya ta"on goh nan mun'aphod an buungmu ya umipa'amlong ay ha"in!


\par }{\Q \VS{10}Uya'ana an nidugah ahan di pamhodmun ahawa' an nidugdugah ya un nan bayah!

\par }{\QC Ya ma"aphod goh di hunghung nan lanam

\par }{\QB an nidugdugah ya un nan numbino'ob'on an ma"aphod di hunghungna an middum hinan mihaang.


\par }{\Q \VS{11}Ya ta"on hi un nan hunghung di lubungmu ya umat hinan hunghung di ayiw an cedar hi ad Lebanon!

\par }{\QC Ya nan ungngum ya umat hi danum di alig ya gatas!


\par }{\Q \VS{12}Hi ahawa' ya umat hinan niyohhan galden ya obob

\par }{\QC an na'ati'ub hi allup an un ohay ad bagi.


\par }{\Q \VS{13}Ya malubong an amin nan nitanom an umatdah nan ayiw an pomegranate,

\par }{\QC ya mun'aphod di bungada,

\par }{\QB ya wada goh di henna\FTNT{†}{{\FR 4:13 }{\FT{Ohan kalahin di ayiw an ma'ahhunghung ahan di habhabungna.}}} ya nard,\FTNT{‡}{{\FR 4:13 }{\FT{Ohan kalahin di nitanom an mahunghung, ya inusal nan tataguh din penghana ta miyammah agah.}}}


\par }{\Q \VS{14}ya saffron,\FTNT{§}{{\FR 4:14 }{\FT{Habhabung an ma'alih crocus, ya munggudla (unu purple) di kololna.}}} ya calamus,\FTNT{*}{{\FR 4:14 }{\FT{Ohan kalahin di lamut, ya mahunghung.}}} ya cinnamon,\FTNT{†}{{\FR 4:14 }{\FT{Ohan kalahin di gudah di ayiw, ya brown di kololna, ya waday it'ittang an paktiwna.}}} ya myrrh,\FTNT{‡}{{\FR 4:14 }{\FT{Hiyah ne nan libu an nalpuh nan ohan kalahin di nitanom, ya ma'usal ta miyammah incense, ya na'abbanglu.}}} ya aloe,\FTNT{§}{{\FR 4:14 }{\FT{Nalpuh nan habhabung di ha'ha'lung an ma'alih lily, ya ma'usal ta miyammah agah di dogoh di up'up.}}}

\par }{\QC ya wah di goh di numbino'ob'on an nitanom an ma"aphod di hunghungna.


\par }{\Q \VS{15}Ya umat'ah nan obob an munnononnong di danumna

\par }{\QC an gun umayu'ayuh hinan dudunduntug ad Lebanon!”


\par }{\BB \par }
{\SP Hay Ingkantan nan Babai:

\par }{\Q \VS{16}“Da'yun tuyup hi immapit hi iggid hi un hagangon di buhu'an di algaw ya paddungnay bumangon ayu,

\par }{\QC ya umat goh ay da'yun wah immapit hi agwan hi un hagangon di buhu'an di algaw

\par }{\QB ta ipluyyuh nan galden'u ta mihinap nan maphod an hunghung nan nun'itanom,

\par }{\QC ta umali ay nan ahawa' hinan galden an mangan hinan mun'aphod an bungan nan nun'itanom ya hinunghungna.”




\par }\Chap{5}{\SP Hay Ingkantan nan Lala'i:

\par }{\Q \VerseOne{1}“Wah tua' an ahawa' hitun galden,

\par }{\QC ya ten gunna' ummal hi myrrh ya nan udum an bangbanglu',

\par }{\QB ya gunna' uminum hi danum di alig, ya nan gatas, ya nan bayah.”

\par }{\BB \par }
{\SP Hay Ingkantan nan Liligwan nan Babaid Jerusalem

\par }{\Q “Da'yun nun'alhin ya nipaddung nan pamhodyuh ma'an,

\par }{\QC at agayu ta idugahyuy ononyu ya inumonyu ta nangamung un ayu mahengla!”


\par }{\BB \par }
{\SH Nan Miyapat an Kantada
\par }
{\SP Hay Ingkantan nan Babai:

\par }{\Q \VS{2}“Hidin nolo'a' ya dengngol'u an mungkulkug hi ahawa' hinan pantaw.

\par }{\QC Ya inalinay,

\par }{\QB He"an ahawa' an pa'appohpohdo' an ay kalapatin mid nipaddungana,

\par }{\QC ibughulmu ni' ti ten na'pot tun buu"uh dulnu!


\par }{\Q \VS{3}Mu inali' di,

\par }{\QC Ten inaan'uy gina'u', at unna' dan goh munlubung?

\par }{\QB Ya ten inihua' di hu'i', at un'u mah goh lugiton?


\par }{\Q \VS{4}Unat goh impahdun nan pa'appohpohdo' di ngamaynah

\par }{\QC ya ma"am'amlong di le'na',


\par }{\Q \VS{5}at immuya',

\par }{\QC ya imbughul'u ta humigup an nalamuhan di ngamay'uh myrrh,

\par }{\QB at nilamuh hidin da'ig di tangob.


\par }{\Q \VS{6}Ya unat goh imbughul'u ta pahigupo' hi ahawa' mu mi'id an nakak!

\par }{\QC At nidugah ahan di nunlungdayaa',

\par }{\QB at immuy'u inanap, mu agguy'u inah'upan,

\par }{\QC Ya gunna' immaya'ayag ay hiya, mu mi'id di tinumbal.


\par }{\Q \VS{7}Ya inah'upana' hinan mumpun'adug hidin punle'le'dandah nan babluy.

\par }{\QC At pinaguha',

\par }{\QB ya nundinula',

\par }{\QC ya ginuyudda din lo'ob an gun'u ihabedang.


\par }{\Q \VS{8}At da'yun binabaid Jerusalem ya itulagyun ha"in

\par }{\QC an wa ay ta ah'upanyuh ahawa' ya inaliyu ni' ay hiya an nundogoha'

\par }{\QB an dumalat nan pamhod'un hiya!”


\par }{\BB \par }
{\SP Hay Ingkantan nan Liligwan nan Babaid Jerusalem:

\par }{\Q \VS{9}“He"an ma"apgohan an babai,

\par }{\QC hay niyod'odolnaan ne han ahawam ya un nan udumna?

\par }{\QB Ngadan di nun'abhiwandah nan udum an linala'i ta gahin ahan hi un ami mi'tulag?”


\par }{\BB \par }
{\SP Hay Hinapit nan Babai:

\par }{\Q \VS{10}“Nan ahawa' ya hiyay ma"ap'aphod ahan ya un nan himpuluy libun linala'i!


\par }{\Q \VS{11}Ma"aphod di angahna an umat hi balitu',

\par }{\QC ya nan buu'na ya nakulut ya ma"ang'angitit an umat hi gayang.


\par }{\Q \VS{12}Nan matana ya umat hinan kalapati

\par }{\QC an wah nan pingit di ginnaw an lumaniwligwa.


\par }{\Q \VS{13}Nan tamelna ya umat hinan ma"aphod an galden an do'ol di nitanom,

\par }{\QC ya hay hunghung di pingit di timidna an na'amunahan hi myrrh

\par }{\QB ya umat hi hunghung di habhabung di ha'ha'lung.


\par }{\Q \VS{14}Ma"aphod di odolna an umat hinan napa'tan an ivory\FTNT{*}{{\FR 5:14 }{\FT{Hiya ya nan ma'alah nan ha'gud di elepante.
}}} an na'al'altian hi sapphire\FTNT{†}{{\FR 5:14 }{\FT{Hay kololna ya blue.}}}

\par }{\QC ya ma"aphod di ngamayna an ay balitu' an nahenghengan hinan na'al'altian hi nanginan batu.\FTNT{‡}{{\FR 5:14 }{\FT{Heten nanginan batu ya ma'alih chrysolite, ya munlangta (unu green) di kololna.}}}


\par }{\Q \VS{15}Nan hu'ina ya ma'ikah an umat hinan tu'ud an marble\FTNT{§}{{\FR 5:15 }{\FT{Hiyah ne batu an moheng.
}}} an nipabun hinan namahmah an balitu'.

\par }{\QC Ya ma"aphod di tigawna an nipaddung hinan amaphod nan duntug ad Lebanon,

\par }{\QB ya ata'nang an umat hinan ayiw an cedar.


\par }{\Q \VS{16}Ya ma"aphod goh di timidna,

\par }{\QC ya an amin di atona ya umipa'amlong ay ha"in!

\par }{\QB Umat hinay aat ahawa' an da'yun binabaid Jerusalem!”




\par }\Chap{6}{\SP Hay Ingkantan nan Liligwan nan Babaid Jerusalem:

\par }{\Q \VerseOne{1}“Hay inayan ahawam

\par }{\QC an he"an babain ma"apgohan hi an amin hinan abinabinabai

\par }{\QB ta badanganmi he"an manganap ay hiya?”


\par }{\BB \par }
{\SP Hay Ingkantan nan Babai:

\par }{\Q \VS{2}“Ten un wah tuh awada' an ha"in nan mipaddung hi galdena

\par }{\QC an nitamman di do'ol an ma"aphod di hunghungna,

\par }{\QB at ten ma"amlong an gun ummal hitun paddungnay ha'ha'lung an wah tu.


\par }{\Q \VS{3}Pa'appohpohdo' nan ahawa',

\par }{\QC ya pa'appohpohdona' goh!

\par }{\QB At te nongkay an nidugah di amlongnan mangngal hitun paddungnay ha'ha'lung an wan ha"in!”


\par }{\BB \par }
{\SH Nan Miyaleman Kantada
\par }
{\SP Hay Ingkantan nan Lala'i:

\par }{\Q \VS{4}“He"an ahawa' ya
{\EM{ma"apgohan'a}} ahan an umat'a ad Tirzah\FTNT{*}{{\FR 6:4 }{\FT{Hay pohdon ten ngadan di babluy an ibaga ya
}}{\FT{{\EM{mapgohan}}, hiyaat un nin pento' nan Alin hi Jeroboam I heten siudad ta hiyay mahhun an kapitulyudad Israel hi appit hi iggid hi un hagangon di buhu'an di algaw (I Ki. 14:17; 15:21; 16:23-24).}}} ya ad Jerusalem!

\par }{\QC Ma"aphod'a ahan an umat'ah nan titindalun munlinggun nanangdon hi bantiladan umipa'amlong hi tigon.


\par }{\Q \VS{5}At adim i'ittig ay ha"in ti nen paddungnay ipalungtuya'!

\par }{\QC Nan buu'mu ya maduyuh ya ma"ang'angitit

\par }{\QB an umat hinan ma"ang'angitit an gandeng an mundadyuh nan dudunduntug ad Gilead!


\par }{\Q \VS{6}Ya nan babam ya ma'appaha' nongkay an umat hinan pa'ammoh an kalnilu,

\par }{\QC ya nundada"it an mi'id ah napengawan.


\par }{\Q \VS{7}Nan nahu'yungan an tamelmun mumpepengla,

\par }{\QC ya nipaddung nongkay hinan natomang an bungan di pomegranate.


\par }{\Q \VS{8}Nan ali ya wadaday nanom hi a'ahawana,\FTNT{†}{{\FR 6:8 }{\FT{Henen kalahin di a'ahawana ya aptan an ahawana an ma'alih queen.}}}

\par }{\QC ya nawaluy ibilangna goh hi a'ahawana,\FTNT{‡}{{\FR 6:8 }{\FT{Henen kalahin di udum an a'ahawana ya bo'on diday ma'alih aptan, ya bo'on diday queen ti na'ampay haadda.}}}

\par }{\QB ya do'ol goh di e'enghana,\FTNT{§}{{\FR 6:8 }{\FT{Henen kalahin di binabai ya ma'alih velhen, ya ta"on un diday bagin di ali mu agguyna pay enelo' dida ta mumbalindah aptan ahan an ahawana (unu queen) unu udum an ahawana an okod nan alih ma'at ay dida.}}}


\par }{\Q \VS{9}mu he"an ahawa' an umat hi kalapati ya mid di nipaddungam,

\par }{\QC ya un'a anggay hi babain imbaluy inam an pa'appohpohdona.

\par }{\QB Ya nan e'enghan nan ali ya umamlongdah un da'a tigon,

\par }{\QC ya ta"on hi un nan a'ahawana ya nan ibilangnah a'ahawana ya iyamlong da'a goh!”


\par }{\BB \par }
{\SP Hay Ingkantan nan Liligwan nan Babai:

\par }{\Q \VS{10}“Anakkayah heten mahenhenagan an umat hinan mamigat an bittuan

\par }{\QC an ma"apgohan an umat hinan ma"abnang an bulan ya nan patal di algaw!”


\par }{\BB \par }
{\SP Hay Ingkantan nan Babai:

\par }{\Q \VS{11}“Nundadyua' hinan wadan di nun'itanom an ayiw

\par }{\QC ta tigo' nan munlutbu an nitanom hinan nundotal,

\par }{\QB ya ta tigo' goh hi un mumballu nan tubun nan greyp,

\par }{\QC unu munhabung mahkay nan ayiw an pomegranate.


\par }{\Q \VS{12}Ya dumalat nan nidugah an pamhod'u ya hay nunle'na'

\par }{\QC ya himbumagga ya inlugana' ay hiyah nan ohan kalesan Solomon!”


\par }{\BB \par }
{\SP Hay Ingkantan nan Liligwan nan Babaid Jerusalem:

\par }{\Q \VS{13}“Mumbangngad'a!

\par }{\QC Mumbangngad'a an babain iShunem\FTNT{*}{{\FR 6:13 }{\FT{Duway pohdon ten ngadan di babluy an ibaga: (1) nan oha ya
}}{\FT{{\EM{pamhod}}, ya (2) nan oha ya
{\EM{nan ahawan Solomon}} ti nan hapit an
{\EM{Shunem}} ya ngadan di babai an ngadan
{\EM{Solomon}}.}}} ta tigonmi he"a!”

\par }{\BB \par }
{\SP Hay Ingkantan nan Lala'i:

\par }{\Q “Anaad ahan ta pohdonyun tigon hi ahawa' an iShunem

\par }{\QC an umat hinan maman'ol hinan migagwan manayaw ad Mahanaim?




\par }\PoetryChap{7}{\Q \VerseOne{1}Anakkayah an ul'ulidammuh di hu'im an nahapatusan an umat'ah nan imbaluy di ali!

\par }{\QC Nan ulpum ya umat hinan nanginan gina'un hinibug nan nala'eng an munhibug,


\par }{\Q \VS{2}ya nan puhogmu ya nalu'angan an umat hinan malukung an adi mapmappuhan hi bayah!

\par }{\QC Nan gitangmu ya umat hinan nabto' an dagamin lene'woh di ha'ha'lung,


\par }{\Q \VS{3}ya nan huhum ya umat hinan nunduppel an ulbun an ulha unu gasel.\FTNT{*}{{\FR 7:3 }{\FT{Hiyah ne ohan kalahin di ulha.}}}


\par }{\Q \VS{4}Nan bagangmu ya adu"oy an ma"aphod di tigawna,

\par }{\QC ya nan matam ya umela'elat an umat hinan lobong,

\par }{\QB ya nan olongmu ya ma'andong!


\par }{\Q \VS{5}Ya ma"aphod goh di tigaw nan ulum ti mahaha"ad,

\par }{\QC ya ma"aphod nan maduyuh an buu'mu,

\par }{\QB at hiyanan ta"on un nan ali ya ma'agay'ayan hinan inadu"oyna!


\par }{\Q \VS{6}Nidugah ahan an ma"apgohan'a,

\par }{\QC at ma'amnawan'an ahawa'!


\par }{\Q \VS{7}Ya umat'ah nan ata'nang an palma,

\par }{\QC ya nan huhum ya umat hinan bungana.


\par }{\Q \VS{8}Ya pohdo' ahan an ayaton nan ayiw an palma ta dapoo' nan bungana

\par }{\QC ti nan huhum ya umat hinan nabungul an bungan di greyp!

\par }{\QB Nan hodohdam ya nabanglu an umat hinan hunghung di mansanas,


\par }{\Q \VS{9}ya nan ungngum ya maphod an umat hi tamtam nan munlameeh an bayah.”

\par }{\BB \par }
{\SP Hay Ingkantan nan Babai:

\par }{\QC “Maphod ni' un umayuh nan bayah

\par }{\QB ta mundapuh hinan ahawa' ta umuy hinan timidna!


\par }{\Q \VS{10}Nihakupa' ay ahawa',

\par }{\QC ya ha"in di amnawana ahan.


\par }{\Q \VS{11}Umali'a an ahawa' ta umuyta munle'le'od hinan bababbabluy,

\par }{\QC ya immiyantah di


\par }{\Q \VS{12}ta manelhelongtan umuy hinan nitamman di greyp

\par }{\QC ta tigontah unda himmalepeng unu nabe'lag nan habungda,

\par }{\QB ya tigonta goh hi unda himmabung nan ayiw an pomegranates

\par }{\QC ta hidiy pangipa'annunga' hinan pamhod'un he"a.


\par }{\Q \VS{13}Ya ta umuyta akkay anu hunghungon nan maphod di hunghungna an habhabung hidi,

\par }{\QC ya ta"on un hinan nunlene'woh an ihinanta ya do'ol di indadaan'un mun'aphod an bungbungaan an ene'ehhod'u.




\par }\PoetryChap{8}{\Q \VerseOne{1}Gulat ahan ta he"ay agi' an lala'in impa'inuman inah huhuna

\par }{\QC ta ah'upa' he"ah nan owon ya inungngu' he"a,

\par }{\QB at mi'id ah mamahal ay ha"in!


\par }{\Q \VS{2}Ya itnud'u he"ah abung ina

\par }{\QC ta ipa'inuma' he"ah nan munlameeh an bayah an pomegranate an intanom'u

\par }{\QB ta hidiy pangituduwam ay ha"in hi aat di pamhod.


\par }{\Q \VS{3}Ya ta ipipunganmuh ulu' nan iggid an ngamaymu,

\par }{\QC ya nan agwanmuy pangawalmun ha"in.


\par }{\Q \VS{4}At itulagyun binabaid Jerusalem

\par }{\QC an adiyu bahibahon nan numpohhodanmih enggana!”


\par }{\BB \par }
{\SP Hay Ingkantan nan Liligwan nan Babaid Jerusalem:

\par }{\Q \VS{5}“Na'uy han ungan babain nalpuh nan mapulun

\par }{\QC an ene'eddonah nan ngamay di enghana!”

\par }{\BB \par }
{\SP Hay Ingkantan nan Babai:

\par }{\QB “Binangon da'ah din nolo'am hinan puun di ayiw an mansanas

\par }{\QC an din nalmuwam ya nangitungawan inam ay he"a.


\par }{\Q \VS{6}Ya olom ni' ahan ya un anggay ha"in hi pohdom

\par }{\QC ti nan pamhod di paddungnay timli an umat hi atoy ya lubu' an munnonong di milubu'.

\par }{\QB Nan pamhod goh ya nidugdugah ya un nan gumiyagiyab an apuy.


\par }{\Q \VS{7}Ya umat nongkay hinan gumiyagiyab an apuy

\par }{\QC an ta"on hi un mundatong nan wangwang ya adi madop.

\par }{\QB Ya adi manginaan di pamhod an ta"on hi un nidugah di inadangyan nan tagu.”


\par }{\BB \par }
{\SP Hay Ingkantan nan Linala'in A'agin nan Babai:

\par }{\Q \VS{8}“Wada han ung'ungngan agimin babain mi'id pay di nap'ol hi huhuna.

\par }{\QC Ya gulat hi un waday me'yengha ya hay atonmi nin an mamadang ay hiya?


\par }{\Q \VS{9}Ti gulat hi un umat hiyah allup

\par }{\QC at ipattu'min hiya nan ata'nang an abung an silver.

\par }{\QB Mu gulat ta umat hiyah pantaw at iyal'altimin hiya nan tablan cedar.”


\par }{\BB \par }
{\SP Hay Ingkantan nan Babai:

\par }{\Q \VS{10}“Ha"in di paddungnay allup,

\par }{\QC ya nan huhu' di umat hi ata'nang an abung.

\par }{\QB At hiyanan umamlong hi ahawa' ay ha"in,

\par }{\QC ya mundenol ay ha"in ti waday alenggopana.


\par }{\Q \VS{11}Hi Solomon an ahawa' ya waday punhabalanah greyp hi ad Ba'al Hamon,

\par }{\QC ya impalia'nah nan tatagu.

\par }{\QB Ya nan hinohhan nunlia' ya umidatdan hiyah hinlilibuh pihhuh dagwana.


\par }{\Q \VS{12}Mu waday punhabala' hi greyp'u,

\par }{\QC ya okoda' hi pangidata'.

\par }{\QB At he"a, Solomon, ya hinlibun pihhuy idat'un he"a,

\par }{\QC mu nan nunlia' ya un duway gahut di idat'u.”


\par }{\BB \par }
{\SP Hay Ingkantan nan Lala'i:

\par }{\Q \VS{13}“He"a an ahawa' an wah nan galden ya humapit'a

\par }{\QC ti ten pa'appohpohdonmih nan i'ibba' an mundongol hinan hapitom!”


\par }{\BB \par }
{\SP Hay Ingkantan nan Babai:

\par }{\Q \VS{14}“Punnaudom an ahawa' an umalin manamun ha"in hinan aduntuduntug

\par }{\QC an awadan nan nitamman nan miyammah bangbanglu!”

\par }