\NormalFont\ShortTitle{Micah}

{\MT Micah

\par }{\IS Hay Aat Ten Liblu

\par }{\IP {\EM{Hay Nangitudo' eten Liblu:}} hi Micah.

\par }{\IP {\EM{Hay Nangitud'an Micah eten Liblu:
}} nan Hudyun numpunhitud Israel unu ad Judah.

\par }{\IP {\EM{Hay Pohdon nan Ngadan ten Liblun Ibaga:}} ngadan nen tagun umat ay Apo Dios?

\par }{\IP {\EM{Hay Gutud hi Nangitud'anan ten Liblu:
}} hidin numbattanan di 742 B.C. hi engganah din 687 B.C.

\par }{\IP {\EM{Hay Teman ten Liblu:
}} nan tagun way pangulugnan Apo Dios ya atonay maphod hinan i'ibbana ti kulugonay anahamad Apo Dios an mumpapto' ay hiya.

\par }{\IP {\EM{Hay Outline ten Liblu:}}

\par }{\IO Hay aton Apo Dios an MUMMOLTAH nan Hudyu (1:1—2:11; 3:1-12; 4:9-12; 6:1—7:13)

\par }{\IOB Hay moltaon Apo Dios ay dida ya nan tataguh di (1:1-7; 6:1—7:13)

\par }{\IOB Hay moltaon Apo Dios ay dida ya nan asiudasiudad (1:8—2:5)

\par }{\IOB Hay moltaon Apo Dios ay dida ya nan agguy immannung an propeta (2:6-11)

\par }{\IOB Hay moltaon Apo Dios ay dida ya nan iJerusalem (4:9-12)

\par }{\IO Hay aton Apo Dios an BUMALIW hinan Hudyu (2:1-13; 4:1-8, 12-13; 5:1-15; 7:14-20)

\par }{\IOB Baliwan Apo Dios didah nan hopap di umalian Kristu (5:1b-2)

\par }{\IOB Baliwan Apo Dios didah nan pidwan di umalian Kristu

\par }{\IOC An nan Punligatan di Tatagu (5:3, 5b-15)

\par }{\IOC An nan Hinlibuy Tawon (2:12-13; 4:1-8, 12-13; 5:1a, 4-5a; 7:14-20).



\par }\ChapOne{1}{\PP \VerseOne{1}Ha"in an hi Micah\FTNT{*}{{\FR 1:1 }{\FT{Hay pohdonan ibaga ya
}}{\FT{{\EM{ngadan nen tagun umat ay Apo Dios?}} (Bahaom nan footnote di Mic. 7:18).}}} an iMoresheth\FTNT{†}{{\FR 1:1 }{\FT{Ohan babluy hi ad Judah. Hay ohan ngadana ya
}}{\FT{{\EM{Moresheth Gath}} (verse 14), ya hay pohdonan ibaga ya
{\EM{adaw ad Gath}} (bahaom nan footnote di verse 14).}}} hidin nahayhaynod hi nun'alian da Jotham,\FTNT{‡}{{\FR 1:1 }{\FT{Hay nun'alianad Judah ya hidin 750-735 B.C. (II Ki. 15:32-38; II Chron. 27:1-4, 7-9).}}} ya hi Ahaz,\FTNT{§}{{\FR 1:1 }{\FT{Hay nun'alianad Judah ya hidin 735-715 B.C. (II Ki. 16:1-20; II Chron. 28:1-27).}}} ya hi Hezekiah\FTNT{*}{{\FR 1:1 }{\FT{Hay nun'alianad Judah ya hidin 715-686 B.C. (II Ki. 18:1-20:21; II Chron. 29:1-2; 31:1, 20-21; 32:9-33; Isa. 36:1-39:8).}}} hidid Judah ya umat hituy hinapit Apo Dios ay ha"in hi aat di ma'at ad Samaria ya ad Jerusalem.\FTNT{†}{{\FR 1:1 }{\FT{Ad Samaria di kapitulyud Israel, ya ad Jerusalem di kapitulyud Judah.}}} At inali' di,


\par }{\Q \VS{2}“Donglonyun amin an tatagu,

\par }{\QC ya ihamadyun ingaon

\par }{\QB ti nan nidugah di abalinanan Dios an wah nan me'gonan an Timplunay mangihtiguh nan baholyu.”


\par }{\SH Hay Amoltaan ad Samaria ya ad Jerusalem
\par }
{\Q \VS{3}Ya inali' goh di,

\par }{\QC “Tigonyu an umalih Apo Dios an taynana nan me'gonan an awadanad abuniyan

\par }{\QB ta mundadyu an e'wanah nan tulid di atata'nang an duntug.


\par }{\Q \VS{4}Ya paddungnay mun'a'anang nan aduntuduntug an umat hinan lilin hi un meheggon hinan apuy,

\par }{\QC ya numpanga'ayuhda an umat hinan danum an nihiit hinan daplah,

\par }{\QB ya nan nundodottal ya munhiyan ta munduwa.


\par }{\Q \VS{5}Ya ma'at hanan amin ti dumalat nan numbaholan nan holag Israel ya nan nan'ugandan Apo Dios.

\par }{\QC At hay ma'amuyuan hinan numbaholan nan holag Israel?

\par }{\QB Undan bo'on nan tatagud Samaria an kapitulyuda?

\par }{\QC Ya hay awadan nan nabagtun nundayawan nan tatagud Judah hinan bululda?

\par }{\QB Undan bo'on ad Jerusalem an kapitulyuda?


\par }{\BB \par }
{\Q \VS{6}At hiyanan inalin Apo Dios di,

\par }{\QC Ha"in an Dios ya pa"io' ad Samaria ta mumbalin hi galden an puntamman hi greyp,

\par }{\QB ya pumpulig'u nan batuh nan nundotal ta mun'abunhiyan nan nipabunana.


\par }{\Q \VS{7}Ya an amin nan bululda ya mun'agimu',

\par }{\QC ya an amin di nipa'daw hinan timpluda ya mun'apuulan.

\par }{\QB Ti hanan adawda an innalda ya un hay nalpuh bayad di puta,\FTNT{‡}{{\FR 1:7 }{\FT{Hay ugalidan mundayaw hinan udum an bululdah nan timpluda ya elo'day putan di bulul, ya nan bayadna ya umuy hinan timplu.}}}

\par }{\QC ya hana goh an bayad nan puta ya hiya goh di ma'usal.”\FTNT{§}{{\FR 1:7 }{\FT{Heten impa'innilan Micah ya na'at hidin 722-721 B.C. hidin nama"ian nan i'Assyria ad Samaria (II Ki. 17:6), ya matagu ni' hi Micah hidin na'atana. Ti nan bayad di putah nan timpludad Samaria ya innal goh nan i'Assyria, ya inyanamutda ta usalondah nan pundayawandah nan do'ol an bululda.}}}


\par }{\BB \par }
{\Q \VS{8}Ya inali' goh an hi Micah di,

\par }{\QC “Hiyanay dumalat ya numanomnoma'

\par }{\QB ya dumanaldallanana' an mi'id di hapatus'u\FTNT{*}{{\FR 1:8 }{\FT{Hay pohdonan hapiton nan adi munhapatus ya ipattignay punlungdayaana.}}} ya numbobollada'.\FTNT{†}{{\FR 1:8 }{\FT{Ta"on un hi Isaiah an propeta ya nunle'le'od ad Jerusalem an numbobollad ta ipattignay a'aanan di lubung nan nakaphul an Hudyuh awni (Isa. 20:2). Mu alyon di udum an ma'ahhapul di wanoh da Micah ay Isaiah, mu mid mapto'.}}}

\par }{\QC Ya kumilaa' an umata' hinan animal an jakal,\FTNT{‡}{{\FR 1:8 }{\FT{Hiya ya umat hinan atata'ot an ahuh nan inalahan.}}}

\par }{\QB ya mumpala'a' an umata' hinan kuup.


\par }{\Q \VS{9}Ti paddungnay himmalom nan hugat di tatagud Samaria an adi ahan ma'agahan,

\par }{\QC ya umat goh hinay ma'at ad Judah,

\par }{\QB ya ta"on goh ad Jerusalem an kapitulyu an numpunhituwan nan tatagu'.


\par }{\Q \VS{10}Ya adiyu
{\EM{ibabbaag}} hinan buhulyun tatagud Gath\FTNT{§}{{\FR 1:10 }{\FT{Hay pohdonan ibaga ya
}}{\FT{{\EM{ibabbaag}}. Hiyah ne ohan kalahin di hanul an ma'alih pun ti ma'alah nan pohdon an hapiton di ohan hapit ta ma'usal hinan tudtudu.}}} nan na'abakan tu'u,

\par }{\QC ya adiyu ipattig di
{\EM{kumilaanyuh}} nan i'Acco,\FTNT{*}{{\FR 1:10 }{\FT{Hay pohdon ten ngadan an ad Philistia an ibaga ya
}}{\FT{{\EM{kumila}}. Hay ngadan ten babluy ad ugwan ya Acre.}}}

\par }{\QB mu mumpulligan ayuh nan
{\EM{hupu'}} an tatagud Beth Ophrah\FTNT{†}{{\FR 1:10 }{\FT{Hay pohdonan ibaga ya
}}{\FT{{\EM{abung hi awadan di hupu'}}.}}} ta ipattigyuy punlungdayaanyu.


\par }{\Q \VS{11}Ya da'yun tatagud Shaphir\FTNT{‡}{{\FR 1:11 }{\FT{Hay pohdonan ibaga ya
}}{\FT{{\EM{maphod}}. Hiyah ne oha goh an kalahin di hanul ti na'alah nan ballin nan pohdon an hapiton di ohan hapit ta ma'usal hinan tudtudu. Ya hay ituduna ya mumbobollad nan Hudyun matiliw hi pidwa ti impapilit nan mangabak hinan ma'abak ta mumboladda ta mabainanda.}}} ya maluh ayu an numbobollad ya ababain di aatyu,

\par }{\QC ya mi'id ah
{\EM{pumitaw}} hinan himpangilih nan babluy ad Zaanan.\FTNT{§}{{\FR 1:11 }{\FT{Hay pohdonan ibaga ya
}}{\FT{{\EM{pumitaw}}.}}}

\par }{\QB Ya awniat donglonyu nan ahi'e'ebel ad Beth Ezel\FTNT{*}{{\FR 1:11 }{\FT{Hay pohdonan ibaga ya
}}{\FT{{\EM{nan nedelloh an abung}}. At ta"on hi un way bumaliw ay didah nan denellohda mu adida baliwan dida ti mapakakda.}}} ti nan bumaliw ya nekak ay da'yu.


\par }{\Q \VS{12}Ya nan tatagud Maroth\FTNT{†}{{\FR 1:12 }{\FT{Hay pohdonan ibaga ya
}}{\FT{{\EM{mun'aklit}}. At hanan umipaligat an ma'at hinan iMaroth ya umat hinan mun'aklit ay dida.}}} ya hehemmonday abaliwandah nan aton di buhulda,

\par }{\QC mu umod'o'od'odda ti mi'id bumadang ay dida

\par }{\QB ti inyabulut Apo Dios nan apa"ianda an magadyuh hinan babluy ad Jerusalem.


\par }{\Q \VS{13}Ya da'yun tatagun numpunhitud Lachish\FTNT{‡}{{\FR 1:13 }{\FT{Hay pohdonan ibaga ya
}}{\FT{{\EM{duwa (unu nahuluk hi duwa) an kabayun mundehhan an manguyud hi aladyu unu kalesa}}.}}} ya punnaudonyun
{\EM{pun'ipaku nan kabayuyuh}}

\par }{\QC {\EM{nan kalesan di punluganan di mi'gubat}} ta lumayaw ayu.

\par }{\QB Ti da'yuy nahhun an nangitudtuduh nan numbaholan nan tatagud Zion,

\par }{\QC ya inyunnudyuh nan inat di tatagud Israel an gunda numbahol ti gunda nundayaw hi bulul.


\par }{\Q \VS{14}At hiyanan da'yun tatagud Jerusalem ya idatyuy
{\EM{adawyun}} da'min iMoresheth Gath\FTNT{§}{{\FR 1:14 }{\FT{Hay pohdonan ibaga ya
}}{\FT{{\EM{adaw ad Gath}} (bahaom nan footnote di verse 1). Hiyah ne babluy hi nalpuwan Micah an himmapit. Ya hay itudun ten hanul ya hakupon nan i'Assyria nan babluy ad Moresheth Gath.}}} hinan ay tu'u punhihiyanan

\par }{\QC ti abakon da'mi mahkay hi buhul,

\par }{\QB ya inyuy da'mih udum an babluy.

\par }{\QC Ti mi'id di hohoddon nan ali tu'un holag Israel hi badang nan i'Aczib\FTNT{*}{{\FR 1:14 }{\FT{Hay pohdonan ibaga ya
}}{\FT{{\EM{ilayahan}}.}}} ti
{\EM{ilayahanda}} hiya.”


\par }{\BB \par }
{\Q \VS{15}Ya inalin goh Apo Dios di,

\par }{\QC “Ipa'abak da'yun iMareshah\FTNT{†}{{\FR 1:15 }{\FT{Hay pohdonan ibaga ya
}}{\FT{{\EM{nan mangab'abbak}} (bahaom nan footnote di Mic. 1:11 an mangituduh aat ad Shaphir ta innilaom di aat ten kalahin di hanul.)}}} hinan buhulyu ta hakuponday babluyyu,

\par }{\QB at nan a'ap'apuyun holag Israel ya umuyda mun'ipo"oy hinan lingab hi ad Adullam.


\par }{\Q \VS{16}At da'yun Hudyu ya mumpamukmuk ayu ta hiyay mangipa'innilah nan punlungdayaanyu

\par }{\QC ti iyuyda nan imbabaluyuh udum an babluy.

\par }{\QB At mi'id mahkay tigonyun dida.”\FTNT{‡}{{\FR 1:16 }{\FT{Inabak ya impihbut nan i'Assyria nan Hudyuh appit hi iggid hi un hagangon di buhu'an di algaw hidin 722-721 B.C., ya hidin 586 B.C. ya inabak ya impihbut nan iBabylon nan Hudyuh appit hi agwan hi un hagangon di buhu'an di algaw.}}}




\par }\Chap{2}{\SH Hay Pumbalinan nan Pamilupiluh hinan Nun'awotwot
\par }
{\Q \VerseOne{1}Ya ha"in an hi Micah ya inali' goh di,

\par }{\QC “Nan tatagun tumu'al an mumplanuh atondah nappuhi ya mahmo'da!

\par }{\QB Ya hinan mabiggat hi bumangunanda ya inatda nan implanuda

\par }{\QC ti hiyah ne an implanuda ya abalinandan aton.


\par }{\Q \VS{2}Ya wada ay di lutah amnawanda ya nonong ya hinakupda,

\par }{\QC ya wada ay goh di abung hi amnawanda ya un nonong ya penlohda.

\par }{\QB At un nonong ya nunhamhamda nan gina'u ya tawid nan i'ibbada!”


\par }{\BB \par }
{\Q \VS{3}At inalin Apo Dios di,

\par }{\QC “Idadaan'uy nidugah hi punligatanyun tatagu ta mi'id ah melwang ay da'yu,

\par }{\QB at mapogpog nan panaldalanyun mumpahiya ti hiyah ne gutud di punligligatan.


\par }{\Q \VS{4}At henen a'atana ya ikankantan di buhulyuy paneldeladan da'yun alyonday,

\par }{\QC Nidugah ahan di nummoltan Apo Dios ay dida!

\par }{\QB Ya penlohnay lutada ta indatnah nan namalud ay dida.

\par }{\QC (Mu un hanulda.\FTNT{*}{{\FR 2:4 }{\FT{Nan munhanul ya nan i'Assyria an mangabak ay didah pidwa.}}})”


\par }{\BB \par }
{\Q \VS{5}Ya ha"in an hi Micah ya inali' di,

\par }{\QC “Henen algaw hi pangipabangngadan Apo Dios hinan tatagunah nan babluyda

\par }{\QB ya mi'id di midat hi tawidyu\FTNT{†}{{\FR 2:5 }{\FT{Hay pangibaagan Micah ya nan Hudyun mamaligat hinan i'ibbadan Hudyu.}}} an anggay nan tataguna.”


\par }{\SH Nan Nibahhaw an Propeta
\par }
{\Q \VS{6}Ya inalin nan mumpunlayah an propetan ha"in di,

\par }{\QC “Ammunah nen gunmu ipa'innila!

\par }{\QB At adim hapiton hanan amin ay da'mi

\par }{\QC ti immannung an adi iyabulut Apo Dios di abainanmi!”


\par }{\BB \par }
{\Q \VS{7}Mu inali' ay diday,

\par }{\QC “Undan hi Apo Dios di numbalin hi buhul nan holag Israel ta iyabulutna hanan ma'at?

\par }{\QB Gadya an waday hapiton Apo Dios ay da'yun inalinay,

\par }{\QC Undan agguyyu inilan maphod di ato' hinan tagun mangat hi maphod?


\par }{\Q \VS{8}Da'yu ahan di numbalin hi buhul nan tatagu' an bo'on Ha"in!

\par }{\QC Ti innalyu nan lubungdan pamatangdah nan bennohdan pihhun da'yu,

\par }{\QB ya umat ayuh nan mangakaw

\par }{\QC ti ini ya adiyu ibangngad nan innalyun lubungdah nan gutud di pangibangngadanyu!


\par }{\Q \VS{9}Gadya an pumpakakyu goh nan binabain nan tatagu' hinan ma"aphod an nunhituwanda,

\par }{\QC ya penlohyu nan imbabaluyda an nan wagah'un didah mid pogpogna!\FTNT{‡}{{\FR 2:9 }{\FT{Hay wagahda kuma ya nan biyangdan mumpunhitud Israel ya ad Judah, ya nan biyangda goh an mumpundayaw ay Apo Dios hinan Timpludad Jerusalem.}}}


\par }{\Q \VS{10}At mala"uy ayu ta makak ayu!

\par }{\QC Ti bo'on heten lugal di pun'eblayanyu ti paddungnay linugityu,

\par }{\QB at nun'apa"i an dumalat nan baholyu!


\par }{\Q \VS{11}Ya gulat ta umali nan munlayah an propetan bumalbali ta alyonan da'yuy,

\par }{\QC Ipa'innila' an mawaday do'ol hi bayahyu!

\par }{\QB Gadya an nan umat hina an propetay pohpohdonyu!”


\par }{\SH Hay Pangamungan Apo Dios hinan Holag Israel ta Baliwana Dida
\par }
{\Q \VS{12}Ya inali' an hi Micah di wada pay di hinapit Apo Dios ay ditu'un inalinay,

\par }{\QC “Amungo' damdama da'yun amin an holag Israel an na'angang an din nipiyuy hi udum an babluy,

\par }{\QB ta umat hinan kalniluh nan kolal an malammung.

\par }{\QC At dumo'ol ayuh nan babluyyu.


\par }{\Q \VS{13}Ya paddungnay ibughul Apo Dios di pantaw nan babluy ta hiyay pange'wan tu'u.

\par }{\QC At Hiya an Ali tu'u ya ipangulu ditu'u ta mumbangngad tu'uh nan babluy tu'u.”\FTNT{§}{{\FR 2:13 }{\FT{Itududay ma'at hinan Hinlibuy Tawon.}}}




\par }\Chap{3}{\SH Hay Ahumalyaan nan A'ap'apud Israel
\par }
{\Q \VerseOne{1}Ya ha"in an hi Micah ya inali' goh di,

\par }{\QC “Da'yun a'ap'apumin holag Israel an mumpumpapto' ya donglonyuy alyo':

\par }{\QB Undan agguyyu inilay aat di nahamad an pangat tu'un holag Israel?


\par }{\Q \VS{2}Ti un at goh hay penpenhodyu ya nan nappuhi an bo'on nan maphod!

\par }{\QC Ti paligatonyu nan i'ibba tu'un tatagun Apo Dios

\par }{\QB an paddungnay punlalatyuy up'upda an ta"on unda matattagu,


\par }{\Q \VS{3}ya paddungnay unyu punggunitan dida,

\par }{\QC ya numbongwahyuy tungalda,

\par }{\QB ya nuntadtadyu goh an umat hinan dotag an mihaang!


\par }{\BB \par }
{\Q \VS{4}At wada ay di gutud hi pumpabadanganyun a'ap'apun Apo Dios

\par }{\QC ya adina ahan dongdonglon nan luwaluyu

\par }{\QB ti ipo"oynay angahnan da'yu an dumalat nan nun'appuhin ina'inatyu.”


\par }{\BB \par }
{\Q \VS{5}Ya waday hinapit Apo Dios an inalinay,

\par }{\QC “Da'yun mumpunlangkak an propetan gun mamalbalih nan tatagu' ta omod unda mibahhaw

\par }{\QB ti wa ay di mamangan ay da'yuh ma"aphod an ma'an ya alyonyuy,

\par }{\QC Mawaday lenggop ay da'yu!

\par }{\QB Mu wa ay ta adi da'yu panganon ya ente"ayun bumohol ay dida!


\par }{\BB \par }
{\Q \VS{6}At hiyanan da'yun ma'aladyah an propeta ya magadyuh di apogpoganyu

\par }{\QC an paddungnay mahelngan ayu,

\par }{\QB at mapogpog nan paddungnay gunyu enapon

\par }{\QC ti gunyu binalbaliyan nan tatagu' hinan gunyu impa'innilan dida.


\par }{\Q \VS{7}At hanianyuy angahyu ti mabainan ayuh nan adi' pangipa'annungan hinan gunyu ibaag an ma'at hi udum di algaw

\par }{\QC ti immannung an adi' tabolon nan ibagayu!”


\par }{\BB \par }
{\Q \VS{8}Mu ha"in an hi Micah ya propetan niyo'odolan nan Na'abuniyanan an Lennawa,

\par }{\QC at hiyanan waday abalina' an mangat hi nahamad,

\par }{\QB ya hiyaat goh un way tulid'un mumpangibaag hinan nun'appuhin inat nan ibba tu'un holag Israel ya nan baholda.


\par }{\Q \VS{9}At donglonyun a'ap'apumin holag Israel

\par }{\QC an namahiw hinan nahamad an pangat ya namikuh nan makulug!


\par }{\Q \VS{10}Manu ay gun ayu numpa'ammah a'abung hinan siudad ad Jerusalem

\par }{\QC ti dumalat nan pimmatapatayanyu ya nan gunyu numbaholan

\par }{\QB an hiyay nalmuwan di pihhu ya abalinanyu!


\par }{\Q \VS{11}Ti da'yun huhuwis ya malagbuan ayuh un way ipanuhyu,

\par }{\QC ya da'yun papadi ya gahin un way helduyu ya unyu itudtuduy Uldin,

\par }{\QB ya da'yun propeta ya ibaagyuy ma'at hi udum di algaw hi un da'yu lagbuan.

\par }{\QC Mu ta"on un umat hinay aatyun amin ya inaliyu damdamay,

\par }{\QB “Edenol tu'un Apo Dios ti hiyaat un mi'id ah nappuhih ma'at ay ditu'u ti wagwadah Apo Dios ay ditu'u!”


\par }{\Q \VS{12}At hiyanan da'yuy dumalat ya paddungnay ma'aladud Jerusalem an umat hinan payaw,

\par }{\QC at mapa"id Jerusalem,

\par }{\QB ya nan Timpluh nan nammagtun pundayawan ya mumbalin hi inalahan.\FTNT{*}{{\FR 3:12 }{\FT{Jer. 26:18. Mid mapto' ya gapu ta waday nangibaag hinan Alin hi Hezekiah eten verse an intudun Micah an ta"on hi un nabayag an natoy at hiyay dimmalat hinan nuntutuyuan nan i'Israel ay Apo Dios (Jer. 26:17-19; II Ki. 18:1-6; II Chron. 29:1-31:21).}}}




\par }\Chap{4}{\SH Hay Pumpapto'an Apo Dios hi Udum di Algaw
\par }
{\R (Isa. 2:2-4)\FTNT{*}{{\FR 4: }{\FT{Napapaddung ahan nan nitudo' hi Mic. 4:1-3 ya Isa. 2:2-4, ya mid mapto' ya hi Isaiah di nahhun an nuntudo', ya hiyay nangngalan Micah ta ituduna goh.}}}

\par }{\Q \VerseOne{1}Ha"in an hi Micah ya inali' goh di,

\par }{\QC “Udum di algaw\FTNT{†}{{\FR 4:1 }{\FT{Mipa'annung hinan Hinlibuy Tawon.}}} ya nan duntug an awadan di Timplun Apo Dios

\par }{\QB ya miyal'allan ata'nang ya un nan udum an aduntuduntug.

\par }{\QC At do'olday tatagun malpuh nan abablubabluy an umuy hidi

\par }{\QB an umatdah nan danum hi wangwang an umayuh.\FTNT{‡}{{\FR 4:1 }{\FT{Isa. 2:2.}}}


\par }{\Q \VS{2}Ya do'olday Hentil hinan abablubabluy an mangalih,

\par }{\QC Umali ayu ta munti'id tu'un umuy hinan duntug Apu tu'uh nan Timpluna an Dios di holag Israel

\par }{\QB ta ituduna nan pohdonah aton tu'u ta nan pohdonay unudon tu'u!

\par }{\QC At immannung an heden algaw ya miwa'awa'at hi abablubabluy nan Hapit Apo Dios an mete"ad Jerusalem.\FTNT{§}{{\FR 4:2 }{\FT{Isa. 2:3.}}}


\par }{\Q \VS{3}Ya ipanuh Apo Dios an amin nan tataguh nan abablubabluy hinan adida pun'u'unnudan

\par }{\QC an ta"on hi un nan way abalinanan babluy unu nan adadagwin babluy.

\par }{\QB At pumbohalda nan hanggapda ta iyammadah tadom di aladu,

\par }{\QC ya inyammadah kumpay nan gayangda.

\par }{\QB Ya mi'id mahkay di munggugubat hinan abablubabluy,

\par }{\QC ya mi'id mahkay di mundadaan ay didah gubat.\FTNT{*}{{\FR 4:3 }{\FT{Isa. 2:4.}}}


\par }{\Q \VS{4}Ya an amin mahkay nan hinohha ya malenggopdah nan numpunhituwanda,

\par }{\QC ya malmuy bungan nan greyp ya nan ayiw an fig an inhabalda.

\par }{\QB Ya mi'id mahkay di mana'ta'atot ay dida ti hi Apo Dios an nidugah di abalinanay nanapit ete.


\par }{\Q \VS{5}At an amin nan Hentil hinan nunlene'woh hitud Israel

\par }{\QC ya wadiyononan nundayaw hinan dayawonda.

\par }{\QB Mu ditu'un Hudyu ya hi Apo Dios di unudon tu'u ya dayawon tu'uh mi'id di pogpogna.”


\par }{\SH Hay Pumbangngadan nan Holag Israel hinan Babluyda
\par }
{\Q \VS{6}Ya inali' an hi Micah di,

\par }{\QC “Hi Apo Dios ya inalinay,

\par }{\QB Immannung an minolta' nan tatagu,

\par }{\QC ya numpakak'u dida an ayda balud hinan udumnan babluy ta hidiy nunholholtapanda.

\par }{\QB Mu magadyuh nan algaw an gutudnah\FTNT{†}{{\FR 4:6 }{\FT{Mipa'annung mahkay hinan Hinlibuy Tawon.}}} pangamunga' mahkay ay dida.


\par }{\Q \VS{7}Ya danen na'angang an din napakak an nipiyuy hi udum an babluy

\par }{\QC ya pumbalino' didah ma'abbi'ah an himpamabluy,

\par }{\QB ya Ha"in an Dios di mumpapto' ay didad Jerusalem hi mi'id pogpogna.


\par }{\Q \VS{8}At da'yun tatagud Jerusalem ya halimuna' da'yu

\par }{\QC an umata' hinan mumpahtul hinan way pun'aduga',

\par }{\QB ya pabangngado' din pumpapto'anyun babluy an ad Jerusalem an awada' an ali.”


\par }{\BB \par }
{\Q \VS{9}Mu alyo' goh di,

\par }{\QC “Anaad ta pumkaw ayun kumila?

\par }{\QB Undan mi'id di aliyu?

\par }{\QC Ya undan nun'atoy din gun manugun ay da'yu

\par }{\QB an umat ayuh nan babain dinumgoh di putunan muntungaw?


\par }{\Q \VS{10}Umannung an awniat nunheglay holholtaponyun iJerusalem

\par }{\QC ti umat ayu nongkay hinan babain nidugah di ha'it di putunan muntungaw!

\par }{\QB Ti mahapul an makak ayu ta taynanyuh ten babluyyu ta matiliw ayun mipiyuy ad Babylon!\FTNT{‡}{{\FR 4:10 }{\FT{Na'at hidin 586 B.C.}}}

\par }{\QC Mu ta"on ya hidiy pamaliwan Apo Dios ay da'yuh nan nappuhin aton nan buhulyu.\FTNT{§}{{\FR 4:10 }{\FT{Ente"an Apo Dios an namaliw hinan Hudyud Babylon hidin 538 B.C.}}}


\par }{\BB \par }
{\Q \VS{11}Mu ad ugwan ya do'ol di buhul an Hentil hinan abablubabluy

\par }{\QC an nunlalammung an mangubat ay da'yun alyonday,

\par }{\QB Gubaton tu'ud Jerusalem ta mun'apa"i ya un tu'u mahkay alyon di awahyun iJerusalem!


\par }{\Q \VS{12}Mu agguyda inilay ninomnom Apo Dios.

\par }{\QC Ti umannung an amungona dida ta mamoltada

\par }{\QB an umatdah nan paguy an miyuy hinan pun'elekan.”


\par }{\BB \par }
{\Q \VS{13}At inalin Apo Dios di,

\par }{\QC “Da'yun tatagud Jerusalem ya umuy ayu ta moltaonyu nan buhulyu!

\par }{\QB Ya pumbalino' da'yuh ma'abbi'ah an umat hinan manilhig an animal

\par }{\QC an paddungnay waday ha'gudyun gumo' ya u'ubyun gambang,

\par }{\QB at paddungnay punggimu'yu nan Hentil hinan abablubabluy!”

\par }{\BB \par }
{\QC At inali' an hi Micah ay da'yun iJerusalem di,

\par }{\QB “Pun'alayun amin din nappuhin nun'aladan inadangyanda

\par }{\QC ta idawatyun Apo Dios an mumpapto' hi an amin hitun luta.”




\par }\Chap{5}{\SH Nan Malpud Bethlehem an Nitulag hi Mumpapto'
\par }
{\Q \VerseOne{1}Ya ha"in an hi Micah ya alyo' ay da'yun i'ibba' an iJerusalem

\par }{\QC ta amungonyu nan tindaluyu ta mundadaan ayu

\par }{\QB ti awniat li'ubon ditu'uh nan buhul,

\par }{\QC at abakon ditu'u,

\par }{\QB ya ta"on un nan ali tu'un mumpapto' hitud Israel ya nidugah di abainana.\FTNT{*}{{\FR 5:1 }{\FT{Nan Alin hi Zedekiah di angunuh an alid Judah ti napogpog nan numpapto'anah din 586 B.C., ya binulaw nan iBabylon hiya (II Ki. 25:7).}}}


\par }{\BB \par }
{\Q \VS{2}Ya inalin Apo Dios di,

\par }{\QC “Ya ta"on hi un umat hinay ma'at hinan aliyun iBethlehem ad Ephrathah hi ad ugwan

\par }{\QB mu awniat mipabagtuh nen babluy

\par }{\QC ti hidiy alpuwan nan Alin Pento"un Dios an mumpapto' ad Israel an holag din alih penghana.”


\par }{\BB \par }
{\Q \VS{3}Ya ha"in an Micah ya inali' goh di,

\par }{\QC “Mu hi Apo Dios ya awniat iyokod ditu'un holag Israel hinan buhul tu'u ta engganah un mitungaw heden ali.

\par }{\QB Ya hana ay mahkay an i'ibba tu'un inyuy di buhul hi udum an babluy ya umanamutda.


\par }{\BB \par }
{\Q \VS{4}Ya Hiyay mangipapto' ya manalimun hinan tataguna

\par }{\QC an umat hi pumpapto' di mumpahtul hi kalniluna,

\par }{\QB mu hay alpuwan di abalinanan mumpapto' ya hi Apo Dios an Diosna.

\par }{\QC Hiya goh di alpuwan di anahamad di pun'ap'apuwana,

\par }{\QB at malenggopda mahkay

\par }{\QC ti an amin nan tataguh nan abablubabluy ya e'gonanday anabagtun Apo Dios.


\par }{\Q \VS{5}At immannung an Hiya mahkay di mangidat hi alenggopanda.”

\par }{\SH Hay Ma'at hi Angunuhna
\par }
{\Q Ya inali' goh an hi Micah di,

\par }{\QC “Wa ay ta gubaton ditu'uh nan i'Assyria\FTNT{†}{{\FR 5:5 }{\FT{Hay kulugon nan udum ya hiya ya hi AntiKristun mangitnud hinan titindalunan mi'gubat hinan Hudyuh nan godwan di gutud nan Punligatan di Tatagu (Ezek. 38:1-39:29).}}} an pumpa"ida nan nun'ihamad an a'abung tu'u

\par }{\QB ya inhangga tu'u nan mun'abi'ah an a'ap'apun mangipangulun ditu'u.


\par }{\Q \VS{6}At abakon nan mun'abi'ah an tindalu tu'u dida

\par }{\QC ta diday mihukat an mumpapto' hi ad Assyria,

\par }{\QB ya ibaliw ditu'uh nan pangubatan nan i'Assyria ay ditu'u.


\par }{\BB \par }
{\Q \VS{7}Ya nan na'angang an i'ibba tu'un holag Israel an niwa'at hinan abablubabluy an hakup di Hentil

\par }{\QC ya umatdah nan dulnun nalpun Apo Dios,

\par }{\QB ya umatda goh hinan apu' an udan an manebnah nan nitanom ya nan holo'.

\par }{\QC Ya bo'on mahkay nan taguy pangiyokodanda ti hi Apo Dios.


\par }{\Q \VS{8}At middumdah nan tataguh tun luta,

\par }{\QC mu mun'abi'ahdan umatdah nan layon hinan inalahan.

\par }{\QB Ya paddungnay diday imbabaluy di layon hinan awadan di do'ol an kalnilu

\par }{\QC an namaag ya numpudugda dida,

\par }{\QB ya numpatoyda ti mi'id di mangibaliw ay dida.\FTNT{‡}{{\FR 5:8 }{\FT{Hay ituduna nin ya nan anidugah an pangabakan nan Hudyuh nan titindalun AntiKristuh nan angunuh di Punligatan di Tatagu.}}}


\par }{\Q \VS{9}At umatdah na nan i'ibba tu'un holag Israel

\par }{\QC an abakondan amin nan buhulda!”


\par }{\BB \par }
{\Q \VS{10}Ya inalin goh Apo Dios di,

\par }{\QC “Henen gutud ya ubaho' an amin nan kabayuyun puntakayanyun mi'gubat,

\par }{\QB ya pumpa"i' goh nan kalesan punlugananyun mi'gubat.


\par }{\Q \VS{11}Ya pumpa"i' nan babluyyu an ta"on un nan nun'ihamad di allupna,


\par }{\Q \VS{12}ya ubaho' goh an amin nan mumpun'utung

\par }{\QC ya nan mumbabbaag hi ma'ma'at hi udum di algaw.


\par }{\Q \VS{13}Ya pumpa"i' nan pina'tanyun bulul ya nan batu

\par }{\QC ta mapogpog di pundayawanyuh nan inyammayu,


\par }{\Q \VS{14}ya ta"on un nan bululyu an hi Asherah.

\par }{\QC Ya pumpa"i' nongkay goh nan babluyyu


\par }{\Q \VS{15}ti nidugah di bungot'u,

\par }{\QC at iballoh'uh an amin hinan tatagun agguy nangunud ay Ha"in.”




\par }\Chap{6}{\SH Nan Ipabahol Apo Dios ad Israel hi Kulti
\par }
{\SHB Hay Mun'ihtiguh Kulti
\par }
{\Q \VerseOne{1}Ya ha"in an hi Micah ya inali' di,

\par }{\QC “Donglon tu'u nan ipabahol Apo Dios ay ditu'un holag Israel ti inalinay,

\par }{\QB Mundadaan ayun holag Israel ta ipa'innilayuy pambalyun Ha"in hi kulti

\par }{\QC ta paddungnay ihtiguan nan aduntuduntug ya nan dudunduntug nan alyonyu.


\par }{\Q \VS{2}At da'yun aduntuduntug ya donglonyu nan ipabahol'un Dios hinan holag Israel,

\par }{\QC ya middum ayun nipabunan tun lutan adi mapogpog\FTNT{*}{{\FR 6:2 }{\FT{Manu ay nan aduntuduntug, ya nan dudunduntug, ya nan nipabunan tun luta di tulun ma"aphod an kalahin di ihtiguh nan diklamun Apo Dios hinan Hudyu ti (1) nabayag di aatdan hinohha, ya (2) adida mapogpog, ya (3) adida goh munlangkak, ya (4) paddungnay dengngolda din ni'tulagan Apo Dios hinan Hudyuh din penghana ti i"ihnadan hinohha an agguyda nalumluman.}}} ti idiklamu' nan tatagu'.”


\par }{\SHB Hi Apo Dios di Mahhun an Humapit hi Kulti
\par }
{\Q \VS{3}Ya inalin Apo Dios di,

\par }{\QC “Mahhuna' an humapit hi kulti, ya alyo' di,

\par }{\QB Da'yun tatagu', ngadan di inat'uh nappuhin da'yu?

\par }{\QC Undan pinaligat'u da'yu?

\par }{\QB Agayu ta tabolona'!


\par }{\Q \VS{4}Ha"in di nangekak ay da'yud Egypt,

\par }{\QC ya binaliwa' da'yuh din nahbutanyuh di.

\par }{\QB Ya la'tot ya hennag'u da Moses ay Aaron, ya hi Miriam goh ta impangulu da'yu.


\par }{\Q \VS{5}Da'yun tatagu' ya nomnomonyu din aat di ninomnom Balak an alid Moab hi atonan da'yu

\par }{\QC ya nan nambal Balaam an hina' Beor.\FTNT{†}{{\FR 6:5 }{\FT{Num. 22:1-24:25.}}}

\par }{\QB Ya nomnomonyu goh din na'na'at hinan dalan an nete"ah nan siudad ad Shittim\FTNT{‡}{{\FR 6:5 }{\FT{Josh. 3:1.}}} ta engganad Gilgal\FTNT{§}{{\FR 6:5 }{\FT{Josh. 4:19.}}}

\par }{\QC ta innilaonyuy aat di nahamad an inat'un Dios an namaliw ay da'yu!”\FTNT{*}{{\FR 6:5 }{\FT{Hay umipanoh'an inat Apo Dios eden timpu ya impadinongna nan danum an wah nan Wangwang an Jordan ta way inat nan Hudyun bimmad'ang an immuy ad Canaan.}}}


\par }{\SHB Nan i'Israel di Mehnod an Humapit hi Kulti
\par }
{\Q \VS{6}Ya nan holag Israel di mehnod an humapit hi kulti,

\par }{\QC ya inalidan Apo Dios di,

\par }{\QB “Hay e'nongmi mah ay He"an wad abuniyan hinan umuymi pundayawan ay He"a?

\par }{\QC Mabalin nin an hay uyaw an bakan ohay tawonay idatmih Onong an Moghob?


\par }{\Q \VS{7}Mu undan nin umamlong'ah unmi idat an e'nong di linibuh nan buta'al an kalnilu

\par }{\QC ya nan do'ol an lanan olibo an umat hinan do'do"ol an wangwang?

\par }{\QB Ya umamlong'a mah hi unmi e'nong nan pangpangullun imbaluymi ta way a'aliwan di baholmi?”\FTNT{†}{{\FR 6:7 }{\FT{Inaliwan nan holag Israel nan Uldin Moses ti bagin Apo Dios nan pangpangullun linala'i (Ex. 13:1-16; Num. 18:14-19), ya paniaw nan inat nan udumnan didan nange'nong hi pangpangullun lala'in Hiya (Deut. 12:29-31; II Ki. 3:27).}}}


\par }{\SHB Hi Micah di Mehnod an Humapit hi Kulti
\par }
{\Q \VS{8}Ya ha"in an hi Micah di miyatlun humapit hi kulti,

\par }{\QC ya tabolo' nan i'ibba' an holag Israel an alyo' di,

\par }{\QB “Da'yu ya adi ahan umat hinay panapityu

\par }{\QC ti hi Apo Dios ya impa'innilanan ditu'un tatagu nan ma"aphod hi aton tu'u!

\par }{\QB Ya umat hituy pohdonah aton tu'u:

\par }{\QC Mahapul an nan makulug di aton tu'u,

\par }{\QB ya mahapul an minaynayun di pamhod tu'un Apo Dios ya hinan tatagu,

\par }{\QC ya mahapul an impa'ampa tu'uy odol tu'u ta nan pohdon Apo Dios di aton tu'u!”


\par }{\SHB Hi Apo Dios di Mehnod an Humapit hi Kulti
\par }
{\Q \VS{9}Ya hi Apo Dios di mehnod an humapit hi kulti ta ituluynan idiklamu nan tatagunan alyonay,

\par }{\QC “Da'yun tatagud Jerusalem ya donglona' hi un ayu nanomnoman

\par }{\QB ti honogo' ay da'yu nan i'Assyria ta diday manuplit ay da'yu,\FTNT{‡}{{\FR 6:9 }{\FT{Hay ituduna ya ipalayaw nan i'Assyria nan Hudyu ta himbutda, ya na'at hidin 722 B.C.}}}

\par }{\QC at ihamadyu ta Ha"in di ita'otyu!


\par }{\Q \VS{10}Mu un'u dan aliwan nan nangatyun tatagu'

\par }{\QC an hay nalpuh nan kinulukyu

\par }{\QB ya nan nibahhaw an kiluanyuy immadangyananyu?


\par }{\Q \VS{11}Ti undan aliwa' di bahol nan tagun mungkumildun

\par }{\QC mangusal hinan adi makulug an halub ya nan kiluan?


\par }{\Q \VS{12}Ya mabubungot goh udot nan adadangyan ay da'yu,

\par }{\QC ya an amin ayun iJerusalem ya impa'enghayun munlayah!


\par }{\Q \VS{13}At hiyanan ad ugwan ya ete"a' an mummoltan da'yu

\par }{\QC ta mun'a'ubah ayu an dumalat nan baholyu!


\par }{\Q \VS{14}Ya ta"on hi un ayu mangamangan mu adi ayu mabmabhug,

\par }{\QC at huminahinaang ayu damdama.

\par }{\QB Ya ta"on hi un way italeponyu mu mi'id an ma'u"ubah damdama

\par }{\QC ti nan italeponyu ya hiyay hamhamon nan umalin mi'gubat ay da'yu!


\par }{\Q \VS{15}Ya muntanom ayu ay mu bo'on da'yuy mangngal hi bungana,

\par }{\QC ya mumpugah ayu ay hinan olibo mu bo'on da'yuy mangusal hinan lana,

\par }{\QB ya mun'iwa' ayu ay hi greyp mu bo'on da'yuy manginum.


\par }{\Q \VS{16}Ya manu ay ma'at hana ti inyunnudyuh din na"appuhin ugalin din Alin hi Omri,\FTNT{§}{{\FR 6:16 }{\FT{Hay nun'alianad Israel ya hidin 885-874 B.C. (I Ki. 16:21-28).}}}

\par }{\QC ya nan imbaluyna an din Alin hi Ahab,\FTNT{*}{{\FR 6:16 }{\FT{Hay nun'alianad Israel ya hidin 874-853 B.C. (I Ki. 16:29-22:40). Ya da Omri ay Ahab ya do'do'ol di numbaholandan duwan ali ya un din nun'ahhun an a'alid Israel.}}} ya din tutulangna goh.\FTNT{†}{{\FR 6:16 }{\FT{Nan ahawan Ahab an nan Queen an hi Jezebel di ohan tulangna, ya na"appuhi hiya ti hiyay nangedlod an nangitudtuduh nan i'Israel hi atondan mundayaw ay Ba'al. Ya waday ohan imbaluydan nun'alid Israel an hi Ahaziah (unu hi Joram; 852-841 B.C. di nun'alianad Israel), ya nappuhi goh hiya (I Ki. 22:51-53; II Ki. 3:1-3).}}}

\par }{\QB At hiyanan moltao' da'yu ta mabainan ayu an hinhannulon da'yu,

\par }{\QC ya ngohoyon da'yun amin hinan tatagu.”




\par }\Chap{7}{\SHB Hi Micah di Mehnod an Humapit hi Kulti
\par }
{\Q \VerseOne{1}Ya ha"in an hi Micah ya ipidwa' goh an humapit hi kulti an alyo' di,

\par }{\QC “Do'ol di umipalungdaya ahan ay ha"in!

\par }{\QB Ti umata' hinan huminahinaang an tagun umuy mannig hi na'angang an bungan di a'ayiw ya greyp,

\par }{\QC mu mi'id di inah'upa' ti na'amin an nun'apugah nan pa'appohdo' an bungan di greyp ya figs!


\par }{\Q \VS{2}Ti mi'id ah ohan da'yun tataguh ma'ah'upa' hi makulug di pangatnah nan babluy,

\par }{\QC ya mi'id ah nahamad hi mangunud ay Apo Dios!

\par }{\QB Ti an amin ayun tatagu ya mumpumbota' ayun munhood hi patayonyu,

\par }{\QC ya ta"on un didan himpamabluy ya mumpipinnatoyda!


\par }{\Q \VS{3}Ya nala'eng ayun mangat hi agaga"ihaw ti mundehhan nan ngamayyun mangat hi nappuhi!

\par }{\QC Ya da'yun u'upihyal ya huhuwis ya mumpabayad ayuh nan pangatanyuh agaga"ihaw,

\par }{\QB ya da'yun adadangyan ya mandalonyuy tatagun mangat hi pohpohdonyun ma'at,

\par }{\QC ya an amin ayu ya mumbabaddangan ayun mumplanun mangat hi agaga"ihaw!


\par }{\Q \VS{4}Mu ta"on un waday mibilang ay da'yuh maphod ya umatda damdamah nan hubit.

\par }{\QC At umannung an magadyuh an madatngan nan algaw hi pummoltaan Apo Dios ay da'yu,

\par }{\QB at ad ugwan ya mid poto' di punnomnomanyu!


\par }{\Q \VS{5}Ya adiyu goh kulugon nan heneggonyu,

\par }{\QC ya adi ayu mundenol hinan nahamad an ligwayu!

\par }{\QB Ya ta"on goh hinan ahawayu ya mid mapto' ya mibahhaw di hapitonan da'yu!


\par }{\Q \VS{6}Ya nan lala'in imbaluy ya mi'id pange'gonan amana,

\par }{\QC ya umat goh hinan babain imbaluy an boholonah inana!

\par }{\QB Ya nan babain na'apu ya boholona nan babain ommod ahawana,

\par }{\QC at hay buhulyu ya hanan tutulangyu!


\par }{\PP \VS{7}Mu ha"in ya hi Apo Dios di pange'koda',

\par }{\QC ya Hiyay hahalimido' hi mamaliw ay ha"in!

\par }{\QB Ya kulugo' an hi Apo Dios an dayawo' ya donglonay luwalu'.”


\par }{\SHB Nan Tatagun Apo Dios di Mehnod an Humapit hi Kulti
\par }
{\Q \VS{8}Ya nan tatagun Apo Dios ya ipidwadan humapit hi kulti an alyonday,\FTNT{*}{{\FR 7:8 }{\FT{Hinan verses 8-10 ya paddungnay muntutuyun Apo Dios nan tataguna ti abulutonday pumbaholanda ya nan amoltaandah awni an dumalat nan anappuhida.}}}

\par }{\QC “Da'yun buhul\FTNT{†}{{\FR 7:8 }{\FT{Nan buhul di Hudyud Israel ya nan i'Assyria an immuy hidin 722 B.C., ya nan buhul di Hudyud Judah ya nan iBablyon an immuy hidin 586 B.C.}}} ya adi da'mi abatlan

\par }{\QB ti ta"on hi paddungnay nun'atu"in ami mu kulugonmin bumangon ami damdama,

\par }{\QC ya ta"on hi paddungnay nahelngan ami mu kulugonmin hi Apo Dios di mangipapatal ay da'mi.


\par }{\Q \VS{9}Immannung an numbahol amin Apo Dios,

\par }{\QC at ta"on un nidugah di bimmungtanan da'mi ya abulutonmi ti awahmi.

\par }{\QB Mu hitun umangunuh at baliwan da'mi ta nahamad di ma'at ay da'mi,

\par }{\QC ya immannung an nan ipaligligatanmi ya mumbalin hi lenggop,

\par }{\QB at tigonmi nan anahamad di pamaliwanan da'mi.


\par }{\Q \VS{10}At da'yun buhulmi ya innilaonyuh awni nan abaliwanmi,

\par }{\QC at nidugah di bumainanyuh nan ina'inatyu,

\par }{\QB ya hinapihapityu ti inaliyuy,

\par }{\QC Undan tuwali baliwan da'yuh nan Diosyu?

\par }{\QB Mu tigonmih awni an da'yuy ma'abak ti mun'amolta ayu

\par }{\QC an umat ayuh nan tatagun mun'igatin hinan kalata!”


\par }{\SHB Hi Micah di Mehnod an Humapit hi Kulti
\par }
{\Q \VS{11}Ya ha"in an hi Micah ya ipitlu' an humapit ti waday ipa'innila' an alyo' di,

\par }{\QC “Da'yun i'ibba an holag Israel ya magadyuh nan gutud di ipaphodan nan babluy tu'u,

\par }{\QB ya mipahlig nan igad ta umambilog nan lutan hakupon tu'u.


\par }{\Q \VS{12}Ya henen gutud ya umalida nan malpud Assyria,

\par }{\QC ya hinan numbino'ob'on an siudad ad Egypt,

\par }{\QB ya hinan abablubabluy an neheggon hinan Wangwang an Euphrates,

\par }{\QC ya hinan udumnan adadagwin babluy an malauhan di baybay,

\par }{\QB ya hinan abulubuludna.


\par }{\Q \VS{13}Mu hay mahhun an ma'at ya un mabalin an ma'at hana

\par }{\QC ya mun'atawan nan abablubabluy an nunhituwan tu'u

\par }{\QB an dumalat nan baholyun i'ibba' an numpunhituh tu.”


\par }{\BB \par }
{\Q \VS{14}Ya mi'hapita' ay Apo Dios hi kulti an alyo' di,

\par }{\QC “Apu, halimunan ni' anhan da'min pento'mun tatagum ta mihakup amin He"a,

\par }{\QB at iyabulutmu ni' ta umuy ami munhituh nan lutan ma"almuy mihabal hi ad Bashan ya ad Gilead

\par }{\QC an umat hidin inatdah din nadnoy!”


\par }{\SHB Hi Apo Dios di Mehnod an Humapit hi Kulti
\par }
{\Q \VS{15}Ya tobolona' ay Apo Dios an alyonay,

\par }{\QC “Umat hidin nangekaka' hidin o'ommodyud Egypt di ato' an mamadang ay da'yuh

\par }{\QB nan pangata' ay da'yuh nan do'ol an umipanoh'a.”


\par }{\SHB Hi Micah di Miyangunuh an Humapit hi Kulti
\par }
{\Q \VS{16}Ya ha"in tuwali an hi Micah di miyangunuh an humapit an alyo' di,

\par }{\QC “Nan Hentil ya wa ay ta tigonda hanan ma'at at mabainanda,

\par }{\QB ya madismayada,

\par }{\QC at ma'etotda an adida humapit,

\par }{\QB ya adi dumngol di ingada.


\par }{\Q \VS{17}Ya mumpullu'bubdah nan hupu' an umatdah nan ulog,

\par }{\QC ya umatda goh hinan ahi'ad'addapan hinan luta,

\par }{\QB ya ahida wowogwog hinan numpunhituwandah ta'otda.

\par }{\QC Ya manu ay atonda ti nidugah di tuma'tandan Apo Dios an Dios tu'u,

\par }{\QB ya tuma'otda goh ay da'yu.”


\par }{\BB \par }
{\Q \VS{18}At inali' ay Apo Dios di,

\par }{\QC {\EM{“Ngadan nen tagun umat ay He"a}}\FTNT{‡}{{\FR 7:18 }{\FT{Hete ya hanul Micah ti imbaagnay ngadana tuwali an
}}{\FT{{\EM{Micah}} ti hay pohdonan ibaga ya
{\EM{ngadan nen tagun umat ay Apo Dios?}} (bahaom nan footnote di Mic. 1:1 ta innilaom di aatna). Ya ta"on un adi umipakiki nan hanulnan ditu'u mu hanul di Hudyu damdama.}}} an mangaliw hi bahol nan na'angang an tatagum?

\par }{\QB Mi'id! He"a ya nidugah di pamhodmun da'mi!


\par }{\Q \VS{19}Ya gunmu ipattig di pamhodmun da'mi

\par }{\QC ti paddungnay pun'igatinmu nan baholmi,

\par }{\QB ya intapalmuh nan baybay ta munlonong!


\par }{\Q \VS{20}Ya inilami goh an ipattigmuy nahamad an pamhodmu

\par }{\QC ya homo'mun da'min tatagum

\par }{\QB ta mipa'annung din hinapitmuh din hi apumin da Abraham ay Jacob.”\FTNT{§}{{\FR 7:20 }{\FT{Hay intulag Apo Dios ay dida ya ta dumo'do'ol di holagda an umatdah nan uyap di hupu' ya panag an wah tun luta (Gen. 17:5; 28:14).}}}

\par }