\NormalFont\ShortTitle{Joel}

{\MT Joel

\par }{\IS Hay Aat Ten Liblu

\par }{\IP {\EM{Hay Nangitudo' eten Liblu:}} hi Joel.

\par }{\IP {\EM{Hay Nangitud'an Joel eten Liblu:
}} nan Hudyud Judah.

\par }{\IP {\EM{Hay Pohdon nan Ngadan ten Liblun Ibaga:}} hi Apo Dios ya Dios tuwali.

\par }{\IP {\EM{Hay Gutud hi Nangitud'anan ten Liblu:
}} hidin numbattanan di 814 B.C. hi engganah din 798 B.C.

\par }{\IP {\EM{Hay Teman ten Liblu:
}} umannung an mamolta nan Hudyuh din amatagun Joel an dumalat nan pama"ian nan dudun hinan paguyda, mu iyal'allanan ma'at goh ay didah udum di gutud.

\par }{\IP {\EM{Hay Outline ten Liblu:}}

\par }{\IO Hay IMMANNUNG an dudun ya didana nan tumayap an nama"ih nan babluydah DIN AMATAGUN JOEL (1:1—2:27)

\par }{\IO Hay IPADDUNGAN nan dudun ya didana nan titindalun mama"ih nan babluydah UDUM DI GUTUD (2:28—3:21)

\par }{\IOB Waday ma'at hinan ngilin di Hudyu an Pentecost (2:28-29)

\par }{\IOB Waday ma'at hinan Punligatan di Tatagu (2:30—3:8)

\par }{\IOB Waday ma'at hinan Hinlibuy Tawon (3:9-21).



\par }\ChapOne{1}{\PP \VerseOne{1}Hiyah te hinapit Apo Dios an impa'innilanan ha"in an hi Joel\FTNT{*}{{\FR 1:1 }{\FT{Hay pohdonan ibaga ya
}}{\FT{{\EM{hi Apo Dios ya Dios tuwali}}.}}} an hina' Pethuel.


\par }{\SH Hay Niho'napan nan Do'ol an Dudun
\par }
{\Q \VS{2}Ya inali' di,

\par }{\QC “Da'yun mumpumpangipangpangulu ya an amin tu'un nunhitud Judah

\par }{\QB ya ihamad tu'un mundongol ti mi'id ah na'at hi umat eten alyo' ay ditu'u

\par }{\QC ya ta"on un hidin o'ommod tu'uh umat eten na'at ay ditu'ud ugwan!


\par }{\Q \VS{3}At mahapul an ulgudon tu'uh nan imbabaluy tu'u

\par }{\QC ta ibaag tu'un dida hatun na'at ta ibaagda goh hinan imbabaluyda,

\par }{\QB ya minaynayun an ma'ulgu'ulgud hinan holagdah pidwa.


\par }{\Q \VS{4}Ti nidugah an nahonhonod di immalih nan do'ol ahan an dudun,

\par }{\QC at gunda hino'napan ya nun'a'an nan inhabal tu'u.

\par }{\QB Ya nan inangang nan nahhun an dudun ya nun'a'an nan nehnod an dudun.


\par }{\BB \par }
{\Q \VS{5}At da'yun ma'abbutong ya ihi'alyu ta kilaanyu nan nun'apa"i an intanomyun greyp

\par }{\QC ti mi'id mahkay di iyammayuh bayah!


\par }{\Q \VS{6}Ti hadi din dudun ya nipaddungdah nan do'ol an titindalun di buhul an numpama"ih tun numbabluyan tu'u.

\par }{\QC Nipaddungda goh hinan layon an mun'atadom di babada,


\par }{\Q \VS{7}at nun'a'anday greyp tu'u,

\par }{\QC ya nun'a'anda nan gudah nan bungbungaan an fig an ayiw,

\par }{\QB at mun'attig an ahipapaha' ta engganah nan hapangda.


\par }{\BB \par }
{\Q \VS{8}Oltonyun mun'ebel an umat hinan aton nan babain balahang

\par }{\QC an mangebel hinan natoy an iyahawana.


\par }{\Q \VS{9}Ya ta"on un da'yun papadin munhulbin Apo Dios ya umebel ayu goh

\par }{\QC ti mi'id di Onong an Ma'an ya Onong an Ma'inum hi me'nong hinan Timplu.\FTNT{†}{{\FR 1:9 }{\FT{Manu ay mi'id e'nongdan Apo Dios ti pina"in nan dudun nan nitanom.}}}


\par }{\Q \VS{10}Ti nun'apa"i nongkay din nitanom,

\par }{\QC at mi'id di mephod hi alena, ya ma'inum, ya lana,\FTNT{‡}{{\FR 1:10 }{\FT{Dumalat nan batel hidi.}}}


\par }{\Q \VS{11}at hiyanan munlungdaya tu'u nongkay an numpuntanom

\par }{\QC ti nun'apa"in amin din intanom tu'un wheat ya barle.


\par }{\Q \VS{12}Ya nun'a'leng nan greyp ya nan fig an ayiw,

\par }{\QC ya umat goh hinan pomegranate, ya nan palma, ya nan apple,

\par }{\QB ya an amin nan a'ayi'ayiw hinan punhabalan.

\par }{\QC At mi'id mahkay di amlong nan tatagu!”


\par }{\SH Hay Ama'ahhapul di Puntutuyuan
\par }
{\Q \VS{13}Ya inali' goh di,

\par }{\QC “At da'yun papadin ad tamuh nan me'nong ya munlubung ayuh langgut,

\par }{\QB ya immuy ayuh nan Timplu ta munlungdaya ayu an ilablabiyun kumila

\par }{\QC ti mi'id mahkay di alena ya ma'inum an e'nongyuh di.


\par }{\Q \VS{14}Ya ipa'ayag tu'un amin nan tatagun ta"on un nan a'ap'apu ta ma'amung tu'uh nan Timplu,

\par }{\QC ya munlangdu tu'un mumpahmo' ay Apu tu'un Dios.


\par }{\Q \VS{15}Ti magadyuh an madatngan nan algaw an punhumalyaan Apo Dios an nidugah di abalinana\FTNT{§}{{\FR 1:15 }{\FT{Unu
}}{\FT{{\EM{Shaddai}} an ohan ngadan Apo Dios hinan hapit di Hudyu.}}} ta moltaon ditu'u,

\par }{\QC ya henen a'atana ya atata'ot ahan!


\par }{\BB \par }
{\Q \VS{16}Ya mi'id di abalinan tu'u ti hiyah ne tuwaliy ma'at an mapa"i nan inhabal tu'u,

\par }{\QC at mi'id mahkay di iyuy tu'uh nan Timpluh pi'yam'amlongan tu'uh di!


\par }{\Q \VS{17}Ya umat goh an mun'amaganan nan punhabalan tu'u,

\par }{\QC at adi tummol di itanom tu'u,

\par }{\QB at mun'abukawan ya mun'apa"i nan alang tu'u.


\par }{\Q \VS{18}Ya nan abakabaka ya humanagwanganda,

\par }{\QC ya umali'alida ti mi'id di ononda,

\par }{\QB ya umat goh hinan kalnilu.


\par }{\BB \par }
{\Q \VS{19}Apo Dios, mumpahpahmo'a' an mumpabadang ay He"a

\par }{\QC ti ten mi'id ah pumpahtulanmi

\par }{\QB an ten nun'alyaw nan holo' ya ayiw an ay genhob di apuy!


\par }{\Q \VS{20}Ya ta"on nan a'animal hi inalahan ya paddungnay mumpahpahmo'da goh ay He"a

\par }{\QC ti nun'atdu' nan giginginnaw,

\par }{\QB at mun'a'leng di holo'.”




\par }\Chap{2}{\SH Nan Titindalun Umat hi Ado'ol di Dudun
\par }
{\Q \VerseOne{1}Ya inali' goh di,

\par }{\QC “Ipagangohyu nan talampetyuh\FTNT{*}{{\FR 2:1 }{\FT{Nan talampetdah din penghana ya nan tangguyub an ha'gud di buta'al an kalnilu, ya ma'usal ta mipa'innilay aat di atata'ot an ma'at an umat hinan umalin mi'gubat ay dida (Num. 10:9; Jer. 4:5; 6:1; Ezek. 33:3).}}} nan nabagtun ad Zion\FTNT{†}{{\FR 2:1 }{\FT{Hi ad Zion di ohan ngadan ad Jerusalem.}}} an ma'alih Babluy Apo Dios

\par }{\QB ta wumogwog tu'un amin hi ta'ot tu'u\FTNT{‡}{{\FR 2:1 }{\FT{Gangayna an womogwog nan tataguh unda donglon nan gangoh di talampet an mangipa'innilah un way gubat (Am. 3:6).}}}

\par }{\QC ti magadyuh an madatngan nan punhumalyaan Apo Dios.\FTNT{§}{{\FR 2:1 }{\FT{Duwan gutud di ituduna: (1) nan gutud hidin amatagun Joel (ti waday immannung an dudun an mama"ih nan nitanom), ya (2) nan Punligatan di Tatagu (ti nan titindalun AntiKristu ya umatdah nan dudun an mama"ih tun luta).}}}


\par }{\Q \VS{2}Ya henen a'atana ya mihinap nan titindaluh nan aduntuduntug

\par }{\QC an ayda dudun an humelong an ay mumbubunut.

\par }{\QB Ya humili nan armasdan umat hinan tumuluwan di algaw di tigawnah nan duntug,

\par }{\QC at mi'id di umat hinah na'at hidin penghana,

\par }{\QB ya mi'id goh di umat hinah ma'at hi udum di algaw.


\par }{\BB \par }
{\Q \VS{3}Ya umatdah\FTNT{*}{{\FR 2:3 }{\FT{Didana nan mun'abi'ah an tindalu.}}} nan apuy an am'amungitanda nan nitanom.

\par }{\QC Ya ta"on hi un maphod nan babluy an umat hi ad Eden

\par }{\QB ya mumbalin hi umat hinan mapulun hi umayandah di!


\par }{\Q \VS{4}Ya umatdah kabayu an mun'abi'ahdan lumayaw,


\par }{\Q \VS{5}ya danen mi'gubat an titindalu ya wa ay ta maluhdah nan duntug

\par }{\QC ya madngol di demogdan umat hinan demog nan kalesa.

\par }{\QB Ya umat goh hinan lumanilintii' hinan ma'apuyan an nalangun holo'.


\par }{\Q \VS{6}Ya nidugah an atata'otda,

\par }{\QC at umuphatday mannig ay dida.


\par }{\Q \VS{7}Ya umayo'ayot'otdan mi'gubat,

\par }{\QC ya nun'ala'engdan umayat hinan allup,

\par }{\QB Ya matutunuddan manguy,


\par }{\Q \VS{8}ya adida mumpopolloh an umuy

\par }{\QC an un way ohaan inunudnay linyana,

\par }{\QB ya ta"on hi unda hogpon nan allup ya adida damdama pa"ion nan linyada.


\par }{\Q \VS{9}Ya punnaudondan umuy hinan siudad,

\par }{\QC ya pun'awada nan allup,

\par }{\QB ya punhogopda goh nan a'abung an umatdah nan mangakaw an pun'e'wadah nan tawa.


\par }{\Q \VS{10}Ya wa ay ta manguyda ya umalyog tun luta ya ad daya,\FTNT{†}{{\FR 2:10 }{\FT{Rev. 6:12-13.}}}

\par }{\QC ya homelong nan algaw, ya nan bulan, ya nan bittuan.\FTNT{‡}{{\FR 2:10 }{\FT{Rev. 9:2.}}}


\par }{\Q \VS{11}Ya ay idul nan hapit Apo Dios an mummandal ay daden nidugah an do'ol an mun'abi'ah an tindaluna,

\par }{\QC at nidugah an atata'ot di ma'at enen algaw an pumpapto'an Apo Dios,

\par }{\QB at mi'id ahan ah melwang.”\FTNT{§}{{\FR 2:11 }{\FT{Rev. 6:17.}}}


\par }{\SH Hay Pangalyan Apo Dios hinan Tatagu ta Muntutuyuda
\par }
{\Q \VS{12}Ya innayun'un inali goh di,

\par }{\QC “Inalin Apo Dios an agguy naladaw di ay tu'u puntutuyuan ta mumbangngad tu'un Hiya,

\par }{\QB at mahapul an ikila tu'un munlangdu!


\par }{\Q \VS{13}At ipattig tu'u ni' an makulug nan puntutuyuan tu'u

\par }{\QC ti adi umda nan pami"ian hi lubung tu'u!

\par }{\QB Hiya nongkay nan mumbangngad tu'un umunud ay Apo Dios an Apu tu'u

\par }{\QC ti Hiya ya hom'on ditu'u ti ma'ulay!

\par }{\QB Ya adi ag'agan bumungot,

\par }{\QC ya adi maluman di pamhodna,

\par }{\QB at nidadaan an mangaliw hi bahol tu'u ta adi tu'u mamolta!


\par }{\Q \VS{14}At olom at ni' ya un ditu'u hom'on ta un ditu'uat wagahan

\par }{\QC ta way e'nong tu'un Hiyah Onong an Ma'an ya Onong an Ma'inum!


\par }{\BB \par }
{\Q \VS{15}At ipagangoh tu'u nongkay nan talampet hidih Zion\FTNT{*}{{\FR 2:15 }{\FT{Hay dalat ten gangoh di talampet ya bo'on hay ipa'innilaan di gubat mu mipa'innilay a'amungan di Hudyu ta way atondan muntutuyun Apo Dios.}}}

\par }{\QC ta ma'amung tu'un amin ta munlangdu tu'u.


\par }{\Q \VS{16}Ya ta"on un nan a'am'ama, ya nan ungunga,

\par }{\QC ya nan ung'ungungnga, ya nan pumpa"alhin

\par }{\QB ya mi'yamungdan mundayaw.


\par }{\Q \VS{17}Ya ta"on un nan papadin munhulbin Apo Dios ya mahapul

\par }{\QC an ikiladan munluwaluh nan way pun'onngan hinan Timplun alyonday,

\par }{\QB Elwang da'min tatagum, Apo Dios!

\par }{\QC Ya adim ni' iyabulut an pihupihulon ya baibainon da'mih nan tataguh nan udumnan babluy an alyonday,

\par }{\QB Hay wadan mah nan Diosda?

\par }{\QC Hiyah ne alyonda.


\par }{\Q \VS{18}Ya gulat ta ma'at hana ya immannung an hom'on ditu'un Apo Dios

\par }{\QC ta pumhod tun babluy tu'u!”


\par }{\BB \par }
{\Q \VS{19}At tembal Apo Dios di luwaludan inalinay,

\par }{\QC “Ta"omman ya idat'uy mun'olog an mahapulyun ma'an, ya ma'inum, ya nan lanan olibo,

\par }{\QB ya adi da'yu mahkay pihupihulon hinan tataguh nan udumnan babluy!


\par }{\Q \VS{20}Ya pun'ipipakak'u nan mi'gubat an malpuh appit hi iggid hi un hagangon di buhu'an di algaw

\par }{\QC ta payo' didah nan mapulun.

\par }{\QB Ya nan nammang an himpamulog ya payo' didah nan Natoy an Lobong,\FTNT{†}{{\FR 2:20 }{\FT{Unu Dead Sea.}}}

\par }{\QC ya nan nehnod an himpamulog ya payo' didah nan Baybay an Mediterranean.

\par }{\QB At mun'atoydan amin,

\par }{\QC ya ahi'a'agubdah nan babluy an dumalat nan mun'abulu' an odolda ti nan na"appuhin inatdan da'yu.”

\par }{\BB \par }
{\QB At ha"in an hi Joel ya kulugo' an ma"aphod nan aton Apo Dios ay ditu'u!


\par }{\Q \VS{21}At inali' di,

\par }{\QC “Adi tu'u tuma'ot ta un tu'uat umamlong

\par }{\QB an dumalat nan do'ol an mun'aphod an ina'inat Apo Dios ay ditu'u!


\par }{\Q \VS{22}Ya ta"on un nan a'animal hi inalahan ya adida tuma'ot ti tumubu nan holo' hi ononda,

\par }{\QC ya umat goh hinan bungbungaan an mumpangabungada,

\par }{\QB ya umat goh hinan fig an ayiw ya nan greyp!


\par }{\Q \VS{23}At umamlong tu'ud Zion ti ipa'alin Apo Dios di udan hi punhapulan tu'u,

\par }{\QC at munyaman tu'uh nan amaphodna!


\par }{\Q \VS{24}At dumo'ol di ihabal tu'u,

\par }{\QC ya mun'ahawal di ma'inum ya nan lana.


\par }{\BB \par }
{\Q \VS{25}Ti waday ipa'innilan Apo Dios an inalinay,

\par }{\QC Ipabangngad'u din inhabalyun nun'a'an din nahinhinukat an do'ol an dudun

\par }{\QB an hennag'un numpangan hidin inhabalyu.


\par }{\Q \VS{26}Ya ad ugwan ya do'ol mahkay di ononyu,

\par }{\QC at adi ayu mahinhinaangan.

\par }{\QB Ya Ha"in an Diosyuy ipabagbagtuyu an dumalat nan inat'un umipanoh'an da'yu,

\par }{\QC at adi ayu mahkay mababbainan.


\par }{\Q \VS{27}At hiyay panginnilaanyun holag Israel an wagwadaa' ay da'yu,

\par }{\QC ya Ha"in hi Apo Dios an Diosyun mi'id ah udum.

\par }{\QB At hiyanan mi'id mahkay abainanyu.”


\par }{\SH Hay Pumpapto'an Apo Dios
\par }
{\R (Ac. 2:17-21)

\par }{\Q \VS{28}Ya inalin goh Apo Dios ay ha"in an hi Joel di,

\par }{\QC “Awniat\FTNT{‡}{{\FR 2:28 }{\FT{Duwan gutud di ituduna: (1) nan immalian nan Na'abuniyanan an Lennawah tun luta (Ac. 2:1-21), ya (2) nan Punligatan di Tatagu.}}} honogo' nan Na'abuniyanan an Lennawa' ta miyo'odol hi an amin an tatagu

\par }{\QB ta nan a'apuyun linala'i ya binabai ya ibaagda nan ipa'innila' ay dida.

\par }{\QC Ya nan mina'ma'ilog an linala'i ya paddungnay ipa'enap'un dida nan immannung an ma'at,

\par }{\QB ya nan ungunga ya waday ipattig'u ay dida.\FTNT{§}{{\FR 2:28 }{\FT{Ac. 2:17.}}}


\par }{\Q \VS{29}Ya umat goh hinah nan baal'un linala'i ya binabai

\par }{\QC an ipiyodol'u nan Na'abuniyanan an Lennawan dida.\FTNT{*}{{\FR 2:29 }{\FT{Ac. 2:18.}}}


\par }{\Q \VS{30}Mu awniat waday umipanoh'a an ipattig'uh tun luta ya ad abuniyan

\par }{\QC ti hay mipattig ya dala, ya apuy, ya nan ma'ugtul an ahu'.\FTNT{†}{{\FR 2:30 }{\FT{Ac. 2:19.}}}


\par }{\Q \VS{31}Ya humelong nan algaw,

\par }{\QC ya bumlah an ay dala nan bulan ya un madatngan nan punhumalyaan Apo Dios.\FTNT{‡}{{\FR 2:31 }{\FT{Ac. 2:20.}}}


\par }{\Q \VS{32}Mu an amin nan mumpabadang ay Ha"in an hi Apo Dios ya diday mabaliwan.\FTNT{§}{{\FR 2:32 }{\FT{Ac. 2:21; Rom. 10:13.}}}

\par }{\QC Ya ta"on un nan wad Zion ya waday mi'tagun dida ti niddumdah nan pento'na.”




\par }\Chap{3}{\SH Hay Panumalyaan Apo Dios hinan Tatagu
\par }
{\Q \VerseOne{1}Ya wada goh di impa'innilan Apo Dios ay ha"in an inalinay,

\par }{\QC “Awni ta madatngan di gutudna\FTNT{*}{{\FR 3:1 }{\FT{Itudunay ma'at hinan te"an di Hinlibuy Tawon.}}}

\par }{\QB at ipabangngad'un amin nan maphod an nitaguanyud Judah ya nan kapitulyu an ad Jerusalem.


\par }{\Q \VS{2}Mu nan malpuh an amin hinan udum an babluy

\par }{\QC ya ma'amungdah nan Nundotal an Ma'alih Jehoshaphat\FTNT{†}{{\FR 3:2 }{\FT{Hay pohdon ten ngadan an ibaga ya
}}{\FT{{\EM{hi Apo Dios an munhumalya}}. Nan Alin hi Jehoshaphat ya nan tataguna ya tinnigday inat Apo Dios an nanumalyah nan buhuldan Hudyu an nan tindalun di holag Ammon ya nan iMoab (II Chron. 20:1-30), ya impa"el Apo Dios ta umat hinay atona goh an manumalyah nan tataguh tun lutah udum di algaw. Nan Nundotal an Ma'alih Jehoshaphat ya mid di umat hinan ngadan di lugal ad ugwan ad Israel, mu do'ol di mangulug an hiyah ne nin di lugal an ma'amman hi un mun'ohop hi Jesu Kristuh nan Duntug an Olibo hi angunuh di Punligatan di Tatagu, ya milahhin nan duntug (Zech. 14:4). Nan udumna ya alyonday hiyay Hadog an Kidron ti hiyay awadan nan lubu' Jehoshaphat.}}} an panumalyaa' ay dida

\par }{\QB an dumalat hinan nangiwa'atandan da'yun tatagu' an holag Israel hinan abablubabluy

\par }{\QC ta nunggogodwonda nan babluy'ud Israel.


\par }{\Q \VS{3}At numbibinnunutda ta nangamung di mangngal hinan tatagu',

\par }{\QC ya nun'ihbutda nan ung'ungungnga ta way pumbayaddah nan putan binabai,

\par }{\QB ya ta way ila'uda goh hi inumonda.\FTNT{‡}{{\FR 3:3 }{\FT{Hiyah ne na'at hinan iJudah hidin 586 B.C. an nibaag hinan Obad. 1:11.}}}


\par }{\BB \par }
{\PP \VS{4}Ya da'yun tatagud Tyre, ya ad Sidon, ya da'yun amin hinan abablubabluy ad Philistia undan way iballohyun Ha"in hi nappuhih inat'u? Gulat ta waday iballohyun Ha"in ya elanyuat ti un himbumaggay ato' an mangiballoh an amin hinan inatyu!

\VS{5}Ti nun'alayuy silver'u ya balitu"u, ya din udumnan mun'apla'an an inadangyan'u ta nun'iyuyyuh nan timplun di dayawonyu.

\VS{6}Ya nun'ihbutyu nan iJudah hi ad Greece ta nun'iyadagwidah nan babluyda!


\par }{\PP \VS{7}Mu ad ugwan ya bangngado' didah nan nangihbutanyun babluy, ya ato' ay da'yu nan umat hi inatyun dida!

\VS{8}At ipihbut'u nan imbabaluyyuh nan iJudah ta ahida goh ihbut didah nan tatagud Sheba an niyadagwin babluy.\FTNT{§}{{\FR 3:8 }{\FT{Hay alyon di udum hi awadan ten babluy ya ad Ethiopia, mu alyon di udum an ad Yemen.}}} Hiyah ne inalin Apo Dios.”


\par }{\SH Hay Awagahan nan Tatagun Apo Dios
\par }
{\Q \VS{9}Ya ha"in an hi Joel ya inali' di,

\par }{\QC “Ipa'innilayuh nan Hentil hinan abablubabluy ta mundadaanda

\par }{\QB ta amungondan amin nan nun'ala'eng an mi'gubat!


\par }{\Q \VS{10}Ya alyonyu goh ta bohalonda nan aladudah ispadada,

\par }{\QC ya bohalonda goh nan pahuldah bangidda.\FTNT{*}{{\FR 3:10 }{\FT{Heten verse ya naballin hinan Isa. 2:4 ya Mic. 4:3 ti intudun da Isaiah ay Micah ta bohalon nan tataguy hanggapda ta iyammadah aladuda ya nan gayangda hi gaudda.}}}

\par }{\QB Ya ta"on un nan nalogoy ya alyonday,

\par }{\QC Mabalin an mi'gubat ami goh damdama!


\par }{\Q \VS{11}At punnaudonyu an da'yun Hentil an wah nan nunlene'woh an abablubabluy

\par }{\QC ta ma'amung ayun amin hidih nan Nundotal an Ma'alih Jehoshaphat!”

\par }{\BB \par }
{\QB Ya inali' ay Apo Dios di,

\par }{\QC “Ipiyalim ni' nan tindalum ta gubatonda dida!”


\par }{\BB \par }
{\Q \VS{12}Ya inalin goh Apo Dios di,

\par }{\QC “Mahapul nongkay an umalidah nan Nundotal an Ma'alih Jehoshaphat

\par }{\QB nan nalpuh nan abablubabluy ta humalyao' dida


\par }{\Q \VS{13}ti adi ahan maphod nan ato'atonda!

\par }{\QC At hiyanan pumpalang'u dida ti nadatngan di pummoltaa' ay dida

\par }{\QB an umatdah nan paguy an natong, at mabto',

\par }{\QC ya umatda goh hinan greyp an ma'apal ta maheptan!”


\par }{\BB \par }
{\Q \VS{14}Ya ha"in an hi Joel ya inali' di,

\par }{\QC “Linibuan linibuy tatagun umalih dih nan punhumalyaan Apo Dios ay dida!


\par }{\Q \VS{15}Ya mipaddeh an adi bumnang di bulan,

\par }{\QC ya algaw,

\par }{\QB ya bittuan.


\par }{\Q \VS{16}Ya umat hi alin di layon di alin Apo Dios hi ad Zion,

\par }{\QC ya umalyog di luta,

\par }{\QB ya miwogot ad abuniyan.

\par }{\QC Mu ditu'un holag Israel ya paddungnay mihi'ug tu'un Apo Dios an Apu tu'u!”


\par }{\BB \par }
{\Q \VS{17}Ya inalin goh Apo Dios di,

\par }{\QC “Dumalat ay daten ato' ya innilaonyun Ha"in an Dios an Apuyu,

\par }{\QB ya wagwadaa' hinan nammagtud Zion an me'gonan,

\par }{\QC at nihakup ad Jerusalem ay Ha"in.

\par }{\QB At hiyanan adi mahkay mabalin an hakupon nan tataguh udum an babluy.


\par }{\BB \par }
{\Q \VS{18}Henen a'atana ya maho'napan nan duntug hi nitanom an greyp,

\par }{\QC at do'ol di ma'inum,

\par }{\QB ya do'ol di lumane'le'od hi baka,

\par }{\QC at do'ol di gatas.

\par }{\QB Ya waday malpuh nan Timplu' an Dios an danum

\par }{\QC hi mananum hinan namaganan an awadan nan a'ayiw an akasya,\FTNT{†}{{\FR 3:18 }{\FT{Nan akasya ya gagangayna an hiyay ayiw hinan mapulun, at mattig an do'ol di danum hinan mapulun ti bumi'ahda.}}}

\par }{\QB at do'ol di danum ad Judah.


\par }{\Q \VS{19}Mu ad Egypt ya mumbalin hi mapulun,

\par }{\QC ya ad Edom ay ya minganuy ta matawan

\par }{\QB ti nidugah di nangatdan da'yun holag Judah an numpatoydan ta"on un mi'id di baholyun dida.


\par }{\Q \VS{20}Mu minaynayun mahkay hi engganay tatagun mumpunhituh nan kapitulyud Jerusalem

\par }{\QC ya an amin hinan babluyyud Judah.


\par }{\Q \VS{21}Mu nan buhul an pimmatoy ya moltao' mahkay dida.

\par }{\QC Ya Ha"in an Dios an Apuyu ya mi'hitua' ad Zion!”\FTNT{‡}{{\FR 3:21 }{\FT{Hay ohah ngadana ya Jerusalem.}}}

\par }